‘നോൺ ഹലാൽ ബോർഡ് വെച്ച് പോർക്ക് വിളമ്പി’- വനിതാ സംരംഭക തുഷാര അജിത് മർദ്ദനമേറ്റ് ആശുപത്രിയിൽ | Thushara Ajith|Non Halal|Nandus kitchen\nതുടക്കത്തിൽ 20 പേര്‍ക്ക് ഒക്കെ ഊണ് നൽകാൻ ആയിരുന്നു പ്ലാൻ എങ്കിലും പിന്നീട് കൂടുതൽ ആളുകൾ ഭക്ഷണം തേടി ഇവിടെയെത്തിത്തുടങ്ങി.\nകൊച്ചി: ഹലാല് നിഷിദ്ധ ഭക്ഷണവുമായി ഹോട്ടല് ആരംഭിച്ച് വനിതാ സംരംഭക തുഷാര അജിത്തിനു നേരെ ആക്രമണം. തുഷാര തന്നെയാണ് തന്റെഫേസ്ബുക്ക് ലൈവിലൂടെ ആശുപത്രിയിൽ നിന്ന് ഇക്കാര്യം അറിയിച്ചത്. പാലാരിവട്ടത്തു നന്ദുസ് കിച്ചന് എന്ന പേരിലാണ് ഇവര് ഹോട്ടല് ആരംഭിച്ചത്. ടെക്‌നോ പാർക്കിനടുത്തുള്ള ഹോട്ടലിൽ തൊട്ടടുത്ത് പുതിയതായി വന്ന കടക്കാരുടെ നേതൃത്വത്തിലുള്ള ആളുകൾ ആണ് തന്നെയും തന്റെ ജോലിക്കാരെയും ആക്രമിച്ചതെന്ന് ഇവർ പറയുന്നു.\nനന്ദൂസ് കിച്ചൻ കാക്കനാട് പുതിയ ഒരു ബ്രാഞ്ച് കൂടി ആരംഭിക്കാൻ ഒരുങ്ങി എല്ലാ തയ്യാറെടുപ്പുകളും നടന്നതാണ്. ഇന്ന് അതിന്റെ ഉദ്ഘാടനം നിശ്ചയിച്ചതുമാണ്. പക്ഷെ പാലാരിവട്ടത്തെ പോലെ നോ ഹലാൽ ബോർഡ് ഇവിടെ വെയ്ക്കാൻ പറ്റില്ല എന്ന് പറഞ്ഞ് ഒരാഴ്‌ചയായി തനിക്ക് നേരെ ഭീഷണിയും പ്രശ്നങ്ങളും ഉണ്ടായിരുന്നു. കൂടാതെ പോർക്കു വിളമ്പാൻ പാടില്ലെന്നും ഇവിടെ നിർദ്ദേശമുണ്ടായി. നോ ഹലാൽ ബോർഡും പോർക്ക് ഐറ്റംസും പറ്റില്ല എന്നതാണ് യഥാർത്ഥ ആക്രമണത്തിന്റെ കാരണം എന്ന് തുഷാര പറയുന്നു.\nഹലാൽ വിരുദ്ധ ഭക്ഷണം എന്ന ബോര്‍ഡും സംരംഭകയുടെ നിലപാടും ഏറെ ചര്‍ച്ച ചെയ്യപ്പെട്ടിരുന്നു. മീൻ വെറൈറ്റികളും ചിക്കൻ വിഭവങ്ങളും ഒക്കെ ആരോഗ്യകരമായി പാകം ചെയ്ത് ഉപഭോക്താക്കളിൽ എത്തിയ്ക്കുന്ന റെസ്റ്റോറൻറ്.. തുടക്കത്തിൽ 20 പേര്‍ക്ക് ഒക്കെ ഊണ് നൽകാൻ ആയിരുന്നു പ്ലാൻ എങ്കിലും പിന്നീട് കൂടുതൽ ആളുകൾ ഭക്ഷണം തേടി ഇവിടെയെത്തിത്തുടങ്ങി. ഇതോടെ വിവിധ സ്ഥലങ്ങളിൽ തുഷാര നന്ദുസ് കിച്ചൻ തുറക്കുകയായിരുന്നു.\nഇവിടെ അധികം വരുന്ന ആഹാരം അനാഥാലയത്തിലെ വിശന്ന വയറുകൾക്ക് ഇവർ നൽകുന്നുമുണ്ട്. അന്നന്നുണ്ടാക്കുന്ന പുതിയ ഭക്ഷണമാണ് ഇവിടെ വിളമ്പുന്നത്.ഹിന്ദുമതവും സിഖ് മതവും അനുസരിച്ച് ‘ഹലാല്’ മാംസം കഴിക്കുന്നത് നിഷിദ്ധവും മതവിരുദ്ധവുമാണ്.\nഅതിനാല് തന്നെയാണ് താന് ഇത്തരത്തില് ഒരു ഭക്ഷണ ശാല തുടങ്ങിയത് എന്നാൽ തനിക്ക് ഇതോടെ ഒരുപാടു ശത്രുക്കൾ ഉണ്ടായതായി ഇവർ പറയുന്നു. പോർക്ക് വിളമ്പിയതാണ് ഇവരെ പ്രകോപിപ്പിച്ചതെന്നാണ് തുഷാര പറയുന്നത്. അവരുടെ വീഡിയോ കാണാം:\nThushara Ajith Non Halal Nandus kitchen\n'മുസ്ലിം ലോകത്തിന്റെ വിജയം, ഇന്ത്യൻ മുസ്ലീങ്ങളും പാക്കിസ്ഥാനോടൊപ്പം’: മത്സരത്തിന് ശേഷം പാക് ആഭ്യന്തര മന്ത്രി\nവൃത്തിയുള്ള ഭക്ഷണം ആരു പാകം ചെയ്താലും അത് ഹലാൽ, ഹലാൽ, നോണ് ഹലാല് പരാമർശം വർഗീയത ഉണ്ടാക്കും:മഹല്ല് ജമാഅത്ത് കൗണ്‍സില്\nവീണ്ടും തുപ്പൽ വിവാദം: റൊട്ടി ഉണ്ടാക്കുന്നതിനിടെ മാവിൽ തുപ്പിയ പാചകക്കാരനെ പോലീസ് അറസ്റ്റ് ചെയ്തു( വീഡിയോ)\nNov 16, 2021, 10:57 am IST


പെണ്‍കുട്ടിയെ ശല്യം ചെയ്ത കേസില് പ്രതി പെണ്‍കുട്ടിയുടെ കാല്പിടിച്ച് ക്ഷമ ചോദിക്കുകയും പെണ്‍കുട്ടി മാപ്പു നല്‍കുകയും ചെയ്താല് അഞ്ചു വര്‍ഷത്തെ ജയില് ശിക്ഷ ഒരു വര്‍ഷമാക്കി കുറയ്ക്കാമെന്ന് സുപ്രീംകോടതി - ഇ വാർത്ത | evartha\nപെണ്‍കുട്ടിയെ ശല്യം ചെയ്ത കേസില് പ്രതി പെണ്‍കുട്ടിയുടെ കാല്പിടിച്ച് ക്ഷമ ചോദിക്കുകയും പെണ്‍കുട്ടി മാപ്പു നല്‍കുകയും ചെയ്താല് അഞ്ചു വര്‍ഷത്തെ ജയില് ശിക്ഷ ഒരു വര്‍ഷമാക്കി കുറയ്ക്കാമെന്ന് സുപ്രീംകോടതി\nപെണ്‍കുട്ടിയെ ശല്യം ചെയ്ത കേസില് പ്രതി പെണ്‍കുട്ടിയുടെ കാലപിടിച്ച് ക്ഷമ ചോദിക്കുകയും പെണ്‍കുട്ടി മാപ്പു നല്‍കുകയും ചെയ്താല് അഞ്ചു വര്‍ഷത്തെ ജയില് ശിക്ഷ ഒരു വര്‍ഷമാക്കി കുറയ്ക്കാമെന്ന് സുപ്രീംകോടതി. വിവാഹ അഭ്യര്‍ഥന നിരസിച്ചതിനെത്തുടര്‍ന്ന് പെണ്‍കുട്ടിയുടെ കിടപ്പുമുറിയില് കയറിച്ചെന്ന് ശല്യം ചെയ്ത യുവാവിനോടാണ് സുപ്രീംകോടതിയുടെ നിര്‍ദ്ദേശം.\nസെക്കന്ദരാബാദിലെ ഭാഗ്യലക്ഷ്മി നഗര് സ്വദേശിയായ പ്രതി സമീപവാസിയായ യുവതിയോട് ഇയാള് നിരന്തരം വിവാഹാഭ്യര്‍ഥന നടത്തിയിരുന്നു. പെണ്‍കുട്ടി താല്‍പര്യമില്ലാതെ ഒഴിഞ്ഞുമാറിയെങ്കിലും പ്രതി ശല്യം ചെയ്യല് തുടരുകയായിരുന്നു. ഒടുവില് ശല്യം സഹിക്കാനാവാതെ പെണ്‍കുട്ടി വീട്ടുകാരെ വിവരം അറിയിക്കുകയും അവര് യുവാവിന് മുന്നറിയിപ്പ് നല്‍കുകയും ചെയ്തു.\nഇത് വകവയ്ക്കാതെ യുവാവ് ഒരു ദിവസം അതിരാവിലെ പെണ്‍കുട്ടിയുടെ കിടപ്പുമുറിയില് പ്രവേശിക്കുകയും തന്നെ വിവാഹം കഴിക്കണമെന്ന് നിര്‍ബന്ധിക്കുകയും ചെയ്യുകയായിരുന്നു. ഇതിനെ തുടര്‍ന്നാണ് പെണ്‍കുട്ടി പൊലീസില് പരാതി നല്‍കിയത്.\nവിചാരണ കോടതി ഇയാള്‍ക്ക് അഞ്ചു വര്‍ഷം തടവുശിക്ഷയും 1,000 രൂപ പിഴയും വിധിച്ചുവെങ്കിലും ഹൈക്കോടതിയില് ഹര്‍ജി നല്‍കിയതിനെത്തുടര്‍ന്ന് ശിക്ഷ രണ്ടു വര്‍ഷമായി കുറയ്ക്കുകയായിരുന്നു. ഇതിനെതിരെ വീണ്ടും സുപ്രീംകോടതിയില് ഹര്‍ജി പോകുകയും 20,000 രൂപ കെട്ടിവച്ചതിനെത്തുടര്‍ന്ന് ഇയാള്‍ക്ക് കോടതി ജാമ്യം അനുവദിക്കുകയുമായിരുന്നു.\nകഴിഞ്ഞ ദിവസം വീണ്ടും കേസ് പരിഗണിച്ച കോടതി ജയില് ശിക്ഷയില് നിന്നും രക്ഷപ്പെടണമെങ്കില് പെണ്‍കുട്ടിയുടെ കാലു പിടിച്ചു ക്ഷമ ചോദിക്കാന് നിര്‍ദേശിക്കുകയായിരുന്നു. പെണ്‍കുട്ടി ക്ഷമ നല്‍കി ഒത്തുതീര്‍പ്പിനു തയാറായാല് ശിക്ഷാ കാലാവധി ഒരു വര്‍ഷമാക്കി ഇളവ് ചെയ്യാമെന്നും ബെഞ്ച് വ്യക്തമാക്കി. ഒക്ടോബര് ആറുവരെ ഇക്കാര്യത്തിന് കോടതി സമയം നല്‍കിയിരിക്കുകയാണ്.


ദുരാത്മാക്കളുടെ കാന്തികവലയം അത്രക്ക് ശക്തമാണ്. പാഴ്‌നിലം അവരുടെ കളിനിലമാണ്.\nപി. എഫ് മാത്യൂസിന്റെ ചാവുനിലം എന്ന പുസ്തകത്തിന് ജിയോ ജോര്‍ജ്ജ് എഴുതിയ വായനാനുഭവം\n‘ഒന്നരയേക്കറില് വിസ്തരിച്ചു കിടക്കുന്ന പാഴ്‌നിലത്തിന്റെ തെക്കു വശത്തു ലക്ഷണപിശക് പോലെ പന്നിക്കൂടിന്റെ അവശിഷ്ടം അവക്ക് താഴെ ഭൂതകാലം മുഴുവന് സംഭരിക്കപ്പെട്ടിരിക്കുകയാണെന്നു തോന്നി. ‘യോനാസച്ചന്റെ വാചകങ്ങളിലൂടെ ചാവുനിലത്തിലേക്കുള്ള വായനക്കാരന്റെ യഥാര്‍ത്ഥ യാത്ര ആരംഭിക്കുകയാണ്. ആത്മാക്കളുടെ ഭയനാകമായ നോട്ടങ്ങളും, അലര്‍ച്ചയും, പിതാക്കന്മാരുടെ പാപം പേറുന്ന മക്കളുടെയും, പാപബോധത്തില് നരകിച്ചു ജീവിക്കുന്നവരുടെയും ജീവിതം തുടര്‍ന്നുള്ള നൂറ്റി എഴുപത്തി ആറു പേജുകളിലായി തുറന്നിടുകയാണ് പി. എഫ് മാത്യൂസിന്റെ ചാവുനിലം. ലിജോ ജോസ് പെല്ലിശ്ശേരിയുടെ സംവിധാനത്തില് എത്തിയ ഈ. മാ. യൗ എന്ന സിനിമ ചാവുനിലത്തില് നിന്നും ഉത്ഭവിച്ചതാണെന്ന് അറിഞ്ഞപ്പോഴുണ്ടായ ആകാംഷക്ക് വിരാമം ഇട്ടു കൊണ്ട് ചാവുനിലം വായിച്ചു പൂര്‍ണ്ണമാക്കിയപ്പോള് തലക്ക് മോളില് ചുറ്റിപ്പറന്ന കിളികളുടെ എണ്ണം എണ്ണിയെടുക്കാന് കഴിയില്ല. ഭാഷയുടെ മനോഹരിതയും, എഴുത്തിലും വായനയിലുമുണ്ടാവുന്ന ചടുലമായ ഒഴുക്കും ചാവുനിലത്തെ വേറിട്ടു നിര്‍ത്തുന്നു. മലയാളത്തില് ഇന്ന് വരെ കണ്ടിട്ടില്ലാത്ത രീതിയില് പൂര്‍ണ്ണമായും ക്രൈസ്തവബോധത്തിലൂന്നിയുള്ള നോവലാണ് ചാവുനിലം. കാലത്തിനും, രാഷ്ട്രീയത്തിനും ഇടം നല്‍കാതെ ക്രൈസ്തവ സമൂഹത്തിന്റെ പാപബോധവും, മരണവുമാണ് പ്രധാനമായും നോവല് ലക്ഷ്യം വച്ചിരിക്കുന്നത്.\nഒരുപാട് കഥാപാത്രങ്ങള് വന്നുപോവുന്ന നോവലാണ് ചാവുനിലം. എങ്കില് പോലും ആ കഥാപാത്രങ്ങള് ഒന്നും തന്നെ എന്നെ വിട്ടൊഴിഞ്ഞില്ല വായനക്കു ശേഷവും. കഥാപരിസരവും ഈയൊരുവിധത്തിലാണ് എഴുത്തുകാരന് രൂപപ്പെടുത്തിയിരിക്കുന്നത്. തുരുത്ത് വിട്ട് നോവല് ഒരിക്കലും പുറത്തോട്ടു സഞ്ചരിക്കുന്നില്ല. ലോല ഹൃദയരായ വായനക്കാരനെ അലോസരപ്പെടുത്തുന്ന അല്ലെങ്കില് വേട്ടയാടുന്ന കഥാപരിസരങ്ങളും, കഥാപാത്രങ്ങളും ചാവുനിലത്തില് ദര്‍ശിക്കാം. എങ്കില് പോലും ഈ നോവല് ഒരു യഥാര്‍ത്ഥ വായനാപ്രേമിക്ക് ആസ്വദിച്ചു വായിക്കുവാന് കഴിയും.\n‘ദുരാത്മാക്കളുടെ കാന്തികവലയം അത്രക്ക് ശക്തമാണ്. പാഴ്‌നിലം അവരുടെ കളിനിലമാണ്.’ ഇടക്കെപ്പോഴോ കടന്നു വരുന്ന ഈ വാചകങ്ങള് മനസ്സില് ഭീതിയുടെ വിത്തുകള് കൂടുതല് ആഴത്തില് പാകുന്നു. ഇതുവരെ വായിച്ച നോവലുകളില് നിന്നെല്ലാം വേറിട്ടു നില്‍ക്കുന്ന ആഖ്യാന ശൈലിയും, അര്‍ഥതലങ്ങളാലും സമ്പന്നമായ നോവലാണ് ചാവുനിലം. എത്ര തവണ വായിച്ചാലും വീണ്ടും വീണ്ടും വായിക്കാന് പ്രേരിപ്പിക്കുന്ന വിധം അദൃശ്യമായതെന്തോ ഓരോ പേജുകളിലും എഴുത്തുകാരന് സമര്‍ത്ഥമായി ഒളിപ്പിച്ചു വെച്ചിട്ടുണ്ട്.\n‘ചാവിന്റെ പുസ്തകം‘ ചാവുനിലത്തെ ഇങ്ങനെയൊരു വാചകത്തിൽ അടയാളപ്പെടുത്താൻ കഴിയുമോ എന്നറിയില്ല. പക്ഷെ കാച്ചിക്കുറുക്കിയ ഓരോ വരികളും പാഴ്നിലത്തെ ആത്മാക്കളെ പോലെ എന്നെ പിന്തുടരുന്നു. ചാവിന്റെ പുസ്‌തകം കയ്യിലെടുക്കുമ്പോൾ ഭീതികരമാവും വിധം പൂർവ്വപിതാക്കന്മാരുടെ പാപം എന്നെയും വിടാതെ പിന്തുടരുന്ന തോന്നൽ ഉളവാക്കാൻ ചാവുനിലത്തിനു കഴിഞ്ഞിരിക്കുന്നു. പുറത്തിറങ്ങിയ ആദ്യ കാലത്ത് വായനക്കാരാൽ തിരസ്കരിക്കപ്പെടുകയും കാലങ്ങൾക്കപ്പുറം അവരുടെ തലമുറകൾ ഇരുകരങ്ങളും നീട്ടി സ്വീകരിക്കുകയും ചെയ്ത ഈ നോവൽ വരും തലമുറകൾക്കും ഒരു പാഠമാണ്. ഇനിയുമേറെ വായിക്കപ്പെടെണ്ടതുമാണ്.


പുഷ്പദലങ്ങളാൽ.... : Deepika.com Cinema News\nപ്രണയഗാനങ്ങൾ, പ്രണയത്തിൽ അൽപം ശൃംഗാരത്തിന്റെ മേമ്പൊടി ചേർത്ത ഗാനങ്ങൾ എന്നും സിനിമയുടെ വ്യാപാര വിജയത്തെ വളരെ സഹായിച്ചിട്ടുണ്ട്.\nഹിന്ദിയിലെ പ്രമുഖ ഗാനരചയിതാവായിരുന്നു അന്തരിച്ച ആനന്ദ് ബക്ഷി. ചോളി കേ പീച്ഛേ ക്യാ ഹേ എന്ന ഗാനം എഴുതുമ്പോൾ അദ്ദേഹത്തിന് 77 വയസായിരുന്നു. ആദ്യവരി എഴുത്തുകാരന്റെ ഒരു കൗശലമാണ്. നായകൻ പാടുന്നതു കേൾക്കുമ്പോൾ യുവജനങ്ങളുടെ ബ്ലഡ് പ്രഷർ ഉയരും. എന്നാൽ നായിക ചോളിയുടെ അകത്ത് തന്റെ ഹൃദയമാണെന്നു പറയുമ്പോൾ ഗാനരചയിതാവിന്റെ കൈയ്യടക്കത്തിന് ശ്രോതാക്കളുടെ കൈയ്യടി കിട്ടുന്നു.\nമലയാളത്തിൽ ശൃംഗാര പൂന്തേൻ ഗാനങ്ങൾ എഴുതാൻ വയലാറിനെ കഴിഞ്ഞേ മറ്റാരുമുള്ളൂ. വയലാർ ഇത്തരം ഗാനങ്ങളിൽ രണ്ടുതരം അർത്ഥ തലങ്ങൾ പകർന്നു വയ്ക്കും. ഉദാഹരണത്തിന് ശകുന്തളയിലെ ശംഖുപുഷ്പം കണ്ണെഴുതുമ്പോൾ എന്ന ഗാനം.\nസ്വാമി അയ്യപ്പൻ എന്ന ചിത്രത്തിൽ ശബരിമലയിൽ തങ്ക സൂര്യോദയം എന്ന തൂലിക തന്നെയാണ് പാലാഴി കടഞ്ഞെടുത്തോരഴകാണു നീ എന്ന ഗാനവും എഴുതിയത്. അച്ഛനും ബാപ്പയും എന്ന ചിത്രത്തിലെ മനുഷ്യൻ മതങ്ങളെ സൃഷ്ടിച്ചു എന്ന ഗാനത്തിനാണ് വയലാറിന് ദേശീയ അവാർഡ് ലഭിക്കുന്നത്. ഇതേ ചിത്രത്തിൽ തന്നെയാണ് കുളിക്കുമ്പോൾ ഒളിച്ചു ഞാൻ കണ്ടു എന്ന ഗാനവും ഉള്ളത്.\nദേവീ കന്യാകുമാരി എന്ന ചിത്രത്തിൽ ശക്‌തിമയം ശിവശക്‌തി മയം എന്ന ഗാനത്തോടൊപ്പം കണ്ണാ ആലിലക്കണ്ണാ എന്ന ശൃംഗാര ഗാനവും അദ്ദേഹം എഴുതിയതാണ്. കമലാഹാസനും ഷീലയും തകർപ്പൻ പ്രകടനം നടത്തിയ എൻ. ശങ്കരൻനായരുടെ ചിത്രമാണ് വിഷ്ണുവിജയം. ഇതിലെ പുഷ്പദലങ്ങളാൽ എന്ന ഗാനത്തിന്റെ പദപ്രയോഗങ്ങൾ ശ്രദ്ധിക്കുക. പൂവിതകളുകൾ പോലുള്ള വാക്കുകൾ കൊണ്ട് നായികയുടെ അംഗപ്രത്യംഗ വർണനകൾ വയലാറിനു മാത്രം കഴിയുന്ന കാമദേവന്റെ അനുഗ്രഹമാണ്.\nപുഷ്പദലങ്ങളാൽ നഗ്നത മറയ്ക്കും\nസ്വപ്ന സുന്ദരി പ്രകൃതി സർപ്പ സുന്ദരി\nനിൻ അരക്കെട്ടിൽ കൈചുറ്റി നിൽക്കും\nപ്രിയ യൗവനത്തിൽ നഖലാളനകൾ\nകവിളിൽ കുറിക്കും ദാഹങ്ങൾ\nഗൂഡാർത്ഥ ശൃംഗാര കാവ്യത്തിലെ ഒരു\nപ്രൗഡനായികയാക്കി നിന്നെ പ്രൗഡ നായിയയാക്കി\nആ കാവ്യത്തിൻ അലങ്കാരമാകാൻ ആവേശം എനിക്കാവേശം\nഒരു പൗരുഷത്തിൻ പരിരംഭണങ്ങൾ വിരൽ തൊട്ടുണർത്തും ദാഹങ്ങൾ\nഹേമാംഗരോമാഞ്ച മഞ്ചത്തിലെ ഒരു കാമസായകമാക്കി നിന്നെ കാമസായകമാക്കി\nആ പൂവമ്പിൻ മുനകൊണ്ടു മുറയാൻ ആവേശം എനിക്കാവേശം\nതയാറാക്കിയത്: രഞ്ജിത് മട്ടാഞ്ചേരി


Suriya Siddharth And Parvathy Starrer Netflix Anthology Navarasa Review In Malayalam - Malayalam Filmibeat\n| Updated: Sunday, August 8, 2021, 21:14 [IST]\nStar Cast: Suriya, Parvathy Thiruvothu, Siddharth\nസമീപകാലത്ത് ട്രെന്റായി മാറിയ ഒന്നാണ് ആന്തോളജി ചിത്രങ്ങള്. ഈ ലോക്ക്ഡൗണ് സമയത്തു മാത്രം ഇറങ്ങിയ ആന്തോളജി ചിത്രങ്ങള് ഒരുപാടുണ്ട്. മാസത്തിലൊന്ന് എന്ന വണ്ണം നെറ്റ്ഫ്‌ളിക്‌സും ആമസോണ് പ്രൈമുമൊക്കെ ആന്തോളജി ചിത്രങ്ങള് റിലീസ് ചെയ്യുന്നു. പെട്ടെന്ന് ചിത്രീകരണം പൂര്‍ത്തിയാക്കാം എന്നതും വലിയ താരങ്ങളെയെല്ലാം ഒരു കുടക്കീഴില് കൊണ്ടു വരാമെന്നതുമൊക്കെയാണ് മാര്‍ക്കറ്റ് ആന്തോളജി ചിത്രങ്ങളില് കൂടുതല് ശ്രദ്ധിക്കാന് കാരണം.\nഅതേസമയം പ്രേക്ഷകരെ സംബന്ധിച്ച് ഒന്നിലധികം കഥകള് ഒരു സിനിമ കാണുന്ന സമയത്തിനുള്ളില് കാണാം, മറ്റൊരു സാഹചര്യത്തില് ഒരുപക്ഷെ കാണാന് സാധ്യമാകാത്ത തരത്തിലുള്ള താരസംഘമത്തിന് സാക്ഷ്യം വഹിക്കാം എന്നതൊക്കെയാണ് ആന്തോളജികള് നല്‍കുന്ന പ്രതീക്ഷകള്. എന്നാല് സമീപകാലത്തിറങ്ങിയ ആന്തോളജി ചിത്രങ്ങളില് എത്രയെണ്ണം പ്രതീക്ഷിച്ച നിലവാരത്തിലേക്ക് എത്തിയെന്ന് ചോദിച്ചാല് വളരെ കുറച്ച് സിനിമകള് മാത്രമേ പറയാന് സാധിക്കുകയുള്ളൂ.\nപലപ്പോഴും നാലോ അഞ്ചോ അതിലധികമോ കൊച്ചു സിനിമകളായിരിക്കും ഒരു ആന്തോളജിയിലുണ്ടാവുക. മിക്കപ്പോഴും ഇതില് മിക്ക സിനിമകളും കാര്യമായ ഇംപാക്ട് ഉണ്ടാക്കാതെ പോകുമ്പോള് ചിലത് കാഴ്ചക്കാരുമായി കണക്ട് ചെയ്യും. ഇങ്ങനെ രക്ഷപ്പെട്ടു പോന്ന പല ആന്തോളജികളും ഉണ്ട്. നെറ്റ്ഫ്‌ളിക്‌സിന്റെ തന്നെ അജീബ് ദാസ്താനിലെ ഗീലി പുച്ചിയുടെ ഇംപാക്ട് പോലെ.\nആന്തോളജികളുടെ കുത്തൊഴുക്കിലേക്ക് പുതിയൊന്നു കൂടി എത്തിയിരിക്കുകയാണ്. നെറ്റ്ഫ്‌ളിക്‌സിന്റെ നവരസ. മണിരത്‌നവും ജയേന്ദ്ര പഞ്ചപകേസനും ചര്‍ന്ന് അവതരിപ്പിക്കുന്ന നവരസ പേര് സൂചിപ്പിക്കുന്നത് പോലെ തന്നെ ഒമ്പത് ഹ്രസ്വ ചിത്രങ്ങളുള്ള, ഒമ്പത് രസങ്ങളെ അടിസ്ഥാനമാക്കിയുള്ള ആന്തോളജിയാണ്. വന് താരനിരയാണ് നവരസയുടെ ക്യാമറയുടെ മുന്നിലും പിന്നിലുമായി അണിനിരക്കുന്നത്.\nപ്രിയദര്‍ശന്, ബിജോയ് നമ്പ്യാര്, കാര്‍ത്തിക് നരേന്, കാര്‍ത്തിക് സുബ്ബരാജ്, വസന്ത്, അരവിന്ദ് സ്വാമി, രതീന്ദ്രന് ആര് പ്രസാദ്, സര്‍ജുന് കെഎം, ഗൗതം വാസുദേവ് മേനോന് എന്നിവര് ക്യാമറയ്ക്ക് പിന്നില്. വിജയ് സേതുപതി, രേവതി, യോഗി ബാബു, മണിക്കുട്ടന്, നെടുമുടി വേണു, രമ്യ നമ്പീശന്, അരവിന്ദ് സ്വാമി, സിദ്ധാര്‍ത്ഥ്, പാര്‍വതി, അതിഥി ബാലന്, സൂര്യ, പ്രയാഗ മാര്‍ട്ടിന്, അഞ്ജലി, അഥര്‍വ തുടങ്ങിയ താര നിര ക്യാമറയുടെ മുന്നിലും. ഏതൊരു സിനിമാ മോഹിക്കും നവരസ കാണാന് ഈ പേരുകള് മാത്രം ധാരളമാണ്.\nഎന്നാല് നേരത്തെ പറഞ്ഞ, ആന്തോളജികളുടെ പൊതു സ്വാഭാവം തന്നെയാണ് നവരസയ്ക്കും സംഭവിക്കുന്നത്. പേരില് ഒമ്പത് രസങ്ങളുണ്ടെങ്കില് പോലും കാര്യമായ, ഓര്‍ത്തിരിക്കുന്ന തരത്തിലുള്ള ഇംപാക്ട് സൃഷ്ടിക്കുന്ന രസമൊന്നും നല്‍കാന് നവരസയ്ക്ക് സാധിക്കുന്നില്ല. ചില ചിത്രങ്ങള് ഇംപാക്ട് സൃഷ്ടിക്കാന് ശ്രമിക്കുമ്പോള് മിക്കതും കണ്ടിരിക്കാം എന്നതിനപ്പുറത്തേക്ക് വളരുന്നതേയില്ല.\nബിജോയ് നമ്പ്യാരുടെ എതിരിയാണ് ആദ്യത്തെ ചിത്രം. കരുണയെ അടിസ്ഥാനമാക്കിയൊരുക്കിയിരിക്കുന്ന ചിത്രത്തില് വിജയ് സേതുപതിയും രേവതിയും പ്രധാന വേഷങ്ങളിലെത്തുന്നു. നല്ല പ്രീമൈസോടെ ആരംഭിച്ച ചിത്രം പറഞ്ഞ് അവസാനിപ്പിക്കുമ്പോള് പാതി വെന്ത അനുഭവം മാത്രമാകുന്നു. ഒപ്പം ചിത്രം അവസാനിക്കുന്നത്, പുരുഷന്മാര് തമ്മിലുള്ള പ്രശ്‌നത്തിന്റെ ധാര്‍മ്മിക ഉത്തരവാദിത്തം ഒരു സ്ത്രീയില് ചാര്‍ത്തി നല്‍കി കൊണ്ടാണ്. സേതുപതിയും രേവതിയും നന്നായി അഭിനയിച്ചിട്ടുണ്ടെങ്കിലും ക്യാരക്ടര് ഡെവലപ്പ്‌മെന്റിലും ഡീറ്റെയ്‌ലിംഗിലുമെല്ലാം എതിരി പിന്നോട്ട് പോകുന്നു.\nപ്രിയദര്‍ശന്റെ സമ്മര് ഓഫ് 92 ആണ് രണ്ടാമത്തെ ചിത്രം. രസം: ഹാസ്യ. കോമഡി ചിത്രങ്ങള്‍ക്ക് പേരുകേട്ട പ്രിയദര്‍ശന്റെ ചിത്രം യാതൊരു തമാശയും നല്‍കുന്നില്ലെന്നതാണ് വാസ്തവം. ഇപ്പോഴും തമാശയെക്കുറിച്ചുള്ള തന്റെ സങ്കല്‍പ്പം ബോഡി ഷെയ്മിംഗിലും വരേണ്യ-ജാതി ബോധ്യത്തിലും തന്നെ നിന്നു കറങ്ങുകയാണെന്ന് പ്രിയദര്‍ശന് തോന്നിപ്പിക്കുന്നു. നെടുമുടിയെ പോലുള്ള അസാധ്യ നടനെ ഒട്ടും ഉപയോഗിക്കാതെ പോയ ചിത്രം.\nആദ്യത്തെ രണ്ട് സിനിമകളുടെ ക്ഷീണം മാറ്റുന്നതാണ് കാര്‍ത്തിക് നരേന് എന്ന യുവ സംവിധായകന്റെ പ്രൊജക്ട് അഗ്നി. രസം അത്ഭുത ആണ്. അരവിന്ദ് സ്വാമിയും പ്രസന്നയും പ്രഥാന വേഷത്തിലെത്തുന്ന ചിത്രം സയന്‍സ് ഫിക്ഷനാണ്. കൂട്ടത്തില് ഏറ്റവും വ്യത്യസ്തവും അതേസമയം ബിസാര് എന്ന് തോന്നുന്നതുമായൊരു ആശയത്തെ ആദ്യാവസാനം ആകാംഷ നിലനിര്‍ത്തിക്കൊണ്ട് അവതരിപ്പിക്കാന് കാര്‍ത്തിക് നരേന് സാധിച്ചിട്ടുണ്ട്. കഥാപാത്ര സൃഷ്ടിയില് അപാകതകള് നിലനില്‍ക്കുമ്പോഴും അതിലേക്കൊന്നും അധികം ശ്രദ്ധ പോകാതെ പ്രേക്ഷകരെ പിടിച്ചിരുത്താന് സാധിക്കുന്നുണ്ട്.\nവസന്തിന്റെ പായസമാണ് നാലാമത്തെ ചിത്രം. ഭീഭത്സ ആണ് രസം. അതിഥി ബാലനും ഡല്‍ഹി ഗണേശും രോഹിണിയും പ്രധാന വേഷങ്ങളിലെത്തുന്ന ചിത്രത്തിന്റേതും നല്ലൊരു പ്രീമൈസായിരുന്നു. ബ്രാഹ്‌മണ കുടുംബത്തിലെ വിവാഹവുമായി ബന്ധപ്പെട്ട് നടക്കുന്ന കഥ പറഞ്ഞ ചിത്രത്തിന് ജാതി, അസൂയ, വിധവയുടെ ജീവിതം, പുനര്‍വിവാഹം തുടങ്ങി ഒരുപാട് വിഷയങ്ങള് അവതിരിപ്പിക്കാനുള്ള സാധ്യയതയുണ്ടായിരുന്നു. എന്നാല് അ്തിനൊന്നും ശ്രമിക്കാതെ അസൂയയില് മാത്രം ശ്രദ്ധ കേന്ദ്രീകരിച്ച് പായസം തട്ടിമറിക്കുകയാണ് ഈ ചിത്രം.\nപീസ് എന്ന കാര്‍ത്തിക് സുബ്ബരാജ് ചിത്രം ശാന്തം എന്ന രസത്തെ അടിസ്ഥാനമാക്കിയാണ് ഒരുക്കിയിരിക്കുന്നത്. ഒരിക്കല് കൂടി കാര്‍ത്തിക് സുബ്ബരാജ് ശ്രീലങ്കന് തമിഴ് ജനതയുടെ പോരാട്ടത്തെക്കുറിച്ച് സംസാരിക്കുകയാണ് പീസിലുടെ. പ്രെഡിക്റ്റബിളായൊരു കഥ, വളരെ ലിമിറ്റഡായൊരു പശ്ചാത്തലത്തില് അവതരിപ്പിക്കുമ്പോഴും സമാധാനം എന്ന ആശയത്തെക്കുറിച്ചൊരു ചിന്ത ഉണര്‍ത്താന് കാര്‍ത്തിക്കിന് സാധിച്ചിട്ടുണ്ട്. ബോബി സിന്‍ഹയുടെ പ്രകടനവും സട്ടിലായൊരു അനുഭവമാണ്.\nഒമ്പത് ചിത്രങ്ങളില് ഏറ്റവും ശ്രദ്ധയാമായ ചിത്രം ആറാമത്തെ ഹ്രസ്വ ചിത്രമായ രൗദ്രം ആണ്. അരവിന്ദ് സ്വാമിയുടെ സംവിധാന അരങ്ങേറ്റം. രൗദ്രം എന്ന രസത്തെ അടിസ്ഥാനപ്പെടുത്തിയ ചിത്രം. വലിയ താരങ്ങളില്ലാതെ അവതരിപ്പിക്കപ്പെടുന്ന സിനിമ മേക്കിംഗിലും അവതരണത്തിലും പ്രകടനത്തിലുമെല്ലാം മറ്റുള്ളവയേക്കാള് മികച്ചു നില്‍ക്കുന്നു. അതേസമയം ചിത്രത്തിന്റെ ക്ലൈമാക്‌സ് ചില ചോദ്യങ്ങള് ഉയര്‍ത്തുന്നുമുണ്ട്. എങ്കിലും ഓര്‍ത്തിരിക്കാന് സാധിക്കുന്നൊരു ഇംപാക്ട് സൃഷ്ടിക്കാന് അരവിന്ദ് സ്വാമിയ്ക്ക് സാധിച്ചിട്ടുണ്ട്. താരങ്ങളുടെ പ്രകടനവും കൈയ്യടി അര്‍ഹിക്കുന്നതാണ്.\nഇന്‍മയാണ് ഏഴാമത്തെ ചിത്രം. രതീന്ദ്രന് ആര് പ്രസാദ് സംവിധാനം ചെയ്ത ചിത്രം ഭയാനകം എന്ന രസത്തെയാണ് ഉള്‍ക്കൊണ്ടിരിക്കുന്നത്. പാര്‍വതി തിരുവോത്തും സിദ്ധാര്‍ത്ഥും പ്രധാന കഥാപാത്രങ്ങളാകുന്നു. ജിന്ന് എന്ന ആശയത്തെ പുനര്‍നിര്‍വചിക്കാനുള്ള ശ്രമം കൊണ്ടും താരങ്ങളുടെ പ്രകടനം കൊണ്ടും രസകരമാകുന്നുണ്ട് ഇന്‍മ. എന്നാല് പാര്‍വതിയുടെ ഫ്‌ളാഷ് ബാക്ക് രംഗങ്ങള്‍ക്കായി യാതൊരു തരത്തിലുള്ള രൂപസാദൃശ്യവുമില്ലാത്തൊരു നടി കൊണ്ടു വന്നതിന് പിന്നിലെ യുക്തി മനസിലാകുന്നില്ല.\nതുനിന്ത പിന് ആണ് എട്ടാമത്തെ ചിത്രം. ഇത്തവണ രസം വീരം ആണ്. നക്‌സലൈറ്റ് ഏരിയയിലേക്ക് ജോലിക്കെത്തുന്ന പട്ടാളക്കാരന്റെ കഥയാണ് ചിത്രം പറയുന്നത്. അഥര്‍വയും അഞ്ജലിയും കിഷോറും പ്രധാന വേഷങ്ങളിലെത്തുന്നു. കിഷോറിന്റെ പ്രകടനം സട്ടിലായിരുന്നുവെങ്കില് അഥര്‍വയുടെ പ്രകടനം ചിത്രത്തിലുടനീളം സ്ഥിരത പുലര്‍ത്താത്തതാണ്. അതോടൊപ്പം ചിത്രം പറഞ്ഞുവെക്കുന്ന രാഷ്ട്രീയം പൈങ്കിളി നിലവാരത്തില് നിന്നും ഉയരാതെ പോകുന്നു.\nഒമ്പതാമത്തേയും അവസാനത്തേയും സിനിമയാണ് ഗൗതം വാസുദേവ് മേനോന് സംവിധാനം ചെയ്ത ഗിത്താര് കമ്പി മേലെ നിന്‍ട്രു. ശ്രിങ്കാരമാണ് രസം. അവസാനത്തെ ചിത്രമാണ് ആന്തോളജിയിലെ ഏറ്റവും മോശമായി ചിത്രീകരിക്കുകയും അഭിനയിക്കുകയും അവതരിപ്പിക്കുകയും ചെയ്ത സിനിമ. തന്റെ പഴകിതേഞ്ഞ പ്രണയ സങ്കല്‍പ്പത്തെ വീണ്ടും പുതിയ കളര്‍ടോളില് അവതരിപ്പിക്കാനുള്ള ജിവിഎമ്മിന്റെ വിഫല ശ്രമം. സൂര്യ നന്നായി അഭിനയിച്ചിട്ടുണ്ടെങ്കിലും കഥാപാത്രത്തെ പൂര്‍ണമായി ഉള്‍ക്കൊള്ളാന് അദ്ദേഹത്തിന് സാധിച്ചിട്ടില്ല. അവസരാന്വേഷിയായൊരു സംഗീത സംവിധായകനായി സൂര്യയെ കാണാന് സാധിക്കുന്നില്ല. പ്രയാഗയുടെ നാടകീയമായ പ്രകടനം കഥാപാത്രം കാഴ്ചക്കാരില് സൃഷ്ടിക്കേണ്ട ഇംപ്ക്ടീന്റെ നേരെ വിപരീതമായ ഇംപാക്ടാണ് സൃഷ്ടിക്കുന്നത്.\nമൊത്തത്തില് നോക്കുമ്പോള് ഒമ്പത് രസങ്ങളുണ്ടായിരുന്നിട്ടും കാര്യമായി രസിപ്പിക്കാനാകാതെ പോവുകയാണ് നവരസ എന്ന ആന്തോളജി. നവരസങ്ങളില് കൂടുതലും രസംകൊല്ലികളാണെന്നതാണ് വസ്തുത. നല്ലൊരു ആന്തോളജിക്കായുള്ള കാത്തിരിപ്പ് തുടരുന്നു.\nRead more about: suriya parvathy aravind swamy vijay sethupathi ott\nSuriya Siddharth And Parvathy Starrer Netflix Anthology Navarasa Review In Malayalam


ബിഹാർ തെരഞ്ഞെടുപ്പ് മൂന്നു ഘട്ടമായി: തീയതികൾ പ്രഖ്യാപിച്ചു - ഇ വാർത്ത | evartha Bihar elections in three phases: Dates announced\nബിഹാർ തെരഞ്ഞെടുപ്പ് മൂന്നു ഘട്ടമായി: തീയതികൾ പ്രഖ്യാപിച്ചു\nബിഹാര് നിയമസഭാ തെരഞ്ഞെടുപ്പു തീയതികള് പ്രഖ്യാപിച്ചു. മൂന്നു ഘട്ടമായാണ് തെരഞ്ഞെടുപ്പ് നടക്കുന്നത്. ഒക്ടോബര് 28, നവംബര് മൂന്ന്, ഏഴ് തീയതികളിലായാണ് തെരഞ്ഞെടുപ്പ്. നവംബര് പത്തിന് വോട്ടെണ്ണല്. തെരഞ്ഞെടുപ്പു പ്രഖ്യാപിച്ചതോടെ മാതൃകാ പെരുമാറ്റച്ചട്ടം നിലവില് വന്നതായി മുഖ്യ തെരഞ്ഞെടുപ്പു കമ്മിഷണര് സുനില് അറോറ അറിയിച്ചു.\nതിരക്ക് ഒഴിവാക്കാന് പോളിങ് സമയം ഒരു മണിക്കൂര് ദീര്‍ഘിപ്പിച്ചിട്ടുണ്ട്. രാവിലെ ഏഴു മുതല് വൈകിട്ട് ആറു വരെയാണ് പോളിങ്. നക്‌സല് ബാധിത മേഖലകളില് അധിക സമയം ഉണ്ടാവില്ല. കോവിഡ് പ്രോട്ടോകോള് പാലിച്ചുകൊണ്ടായിക്കണം പ്രചാരണ പ്രവര്‍ത്തനങ്ങളെന്ന് അറോറ പറഞ്ഞു.\nകോവിഡ് വ്യാപന കാലത്ത് ലോകത്ത് തന്നെ നടക്കുന്ന ഏറ്റവും വലിയ തെരഞ്ഞെടുപ്പായിരിക്കും ബിഹാറിലേത്. പുതിയ സാഹചര്യത്തില് പ്രത്യേക സുരക്ഷാ സജ്ജീകരണങ്ങളോടെയായിരിക്കും തെരഞ്ഞെടുപ്പു നടത്തുകയെന്ന് മുഖ്യ തെരഞ്ഞെടുപ്പ് കമ്മിഷണര് പറഞ്ഞു.\nതെരഞ്ഞെടുപ്പിനായി ഏഴു ലക്ഷം ഹാന്‍ഡ് സാനിറ്റൈസര് യൂണിറ്റുകളും 46 ലക്ഷം മാസ്‌കുകളും ആറു ലക്ഷം പിപിഇ കിറ്റും 6.7 ലക്ഷം ഫെയ്‌സ് ഷീല്‍ഡും 23 ലക്ഷം ജോഡി കൈയുറകളും സജ്ജമാക്കും. വോട്ടര്‍മാര്‍ക്കു മാത്രമായി 7.2 കോടി കൈയുറകള് സജ്ജീകരിക്കും.\nഎണ്‍പതു വയസിനു മുകളിലുള്ളവര്‍ക്കും കോവിഡ് പോസിറ്റിവ് ആയവര്‍ക്കു പോസ്റ്റല് ബാലറ്റ് സൗകര്യം ഉണ്ടാവും. ഇതിനു പുറമേ വോട്ടെടുപ്പിന്റെ അവസാന മണിക്കൂറില് ആരോഗ്യ പ്രവര്‍ത്തകരുടെ മേല്‍നോട്ടത്തില് അവര്‍ക്കു വോട്ടു ചെയ്യാന് സൗകര്യമൊരുക്കുമെന്നും തെരഞ്ഞെടുപ്പ് കമ്മീഷൻ അറിയിച്ചു.\nബിഹാറില് നിലവിലെ നിയമസഭയുെട കാലാവധി നവംബര് 29നാണ് അവസാനിക്കുന്നത്. ആകെയുള്ള 243ല് 38 സീറ്റുകള് പട്ടിക ജാതിക്കാര്‍ക്കായി സംവരണം ചെയ്തിട്ടുണ്ട്. രണ്ടു സീറ്റാണ് പട്ടിക വര്‍ഗത്തിനു നീക്കിവച്ചിട്ടുള്ളത്.\nTopics: bihar election election commission social media


തൊഴിലാളികളുടെ കൂലിക്കായ് അച്ഛനെതിരെ സമരം നയിച്ച മകന്\n06 May, 2018 at 11:46 PM\nസംസ്ഥാന മന്ത്രിസഭയില് തോമസ് ഐസക് മന്ത്രിയായി സത്യപ്രതിജ്ഞ ചെയ്യുമ്പോള് മകന്റെ പഴയ സമരവീര്യത്തിന്റെ ഓര്‍മയാണ് അമ്മക്കുള്ളത്.\nസംസ്ഥാന മന്ത്രിസഭയില് തോമസ് ഐസക് മന്ത്രിയായി സത്യപ്രതിജ്ഞ ചെയ്യുമ്പോള് മകന്റെ പഴയ സമരവീര്യത്തിന്റെ ഓര്‍മയാണ് അമ്മക്കുള്ളത്. പഠന കാലത്തേ ന്യായത്തിന്റെ പക്ഷത്ത് നിലനിന്നിട്ടുള്ള തോമസ് ഐസക് തൊഴിലാളികളുടെ കൂലിക്കായ് അച്ഛനെതിരെയും സമരം നയിച്ചു. ഈ സമരബോധമാണ് മകന്റെ ഇന്നത്തെ സ്ഥാനലബ്ധിക്ക് കാരണമെന്ന് ഐസക്കിന്റെ അമ്മ പറയുന്നു.\nഅച്ഛന്റെ കടയുടെ മുന്നില് കൂലി വര്‍ധനവിനായ് തൊഴിലാളികള് സമരം ചെയ്തപ്പോള് തോമസ് എന്ന കുട്ടി നേതാവായിരുന്നു ഉദ്ഘാടകന്. സമരം വിജയത്തിലെത്തിച്ചെങ്കിലും മകന് അച്ഛന് പിടികൊടുക്കാതെ കോളജിലേക്ക് മുങ്ങി. സംസ്ഥാന ഖജനാവിന്റെ പുതിയ കാവല്‍ക്കാരനെക്കുറിച്ച് അമ്മ സാറാമ്മക്ക് നിറഞ്ഞ അഭിമാനമാണ്.\nമകന്റെ രാഷ്ട്രീയപ്രവര്‍ത്തനത്തെ വീട്ടുകാര് എതിര്‍ത്തില്ല. കാരണം വായന, പഠനം എല്ലാത്തിലും തോമസ് എന്ന വിദ്യാര്‍ഥി മുന്നിലായിരുന്നു. ഒടുവില് രാഷ്ട്രീയ പ്രവര്‍ത്തനത്തിനൊപ്പം ഗവേഷണത്തിനും സമയം കണ്ടെത്തിയപ്പോള് ലഭിച്ചത് മികച്ച സാമ്പത്തിക വിദഗ്ധനത്തന്നെയെന്നും കുടുംബം കരുതുന്നു.\nഏത് തിരക്കിലും ജനങ്ങളുടെ പ്രശ്‌നം തിരിച്ചറിയുന്ന ശീലം മകന് ചെറുപ്പത്തിലേ ലഭിച്ചുവെന്നും അമ്മ സാക്ഷ്യപ്പടുത്തുന്നു.\nKerala State Assembly Election 2016Thomas Isaacs


കലാപം; വടക്കുകിഴക്കൻ ഡൽഹിയിൽ ഭക്ഷ്യസാധനങ്ങൾക്ക് തീവില\nന്യൂഡൽഹി: പൗരത്വനിയമഭേദഗതിയെച്ചൊല്ലി വ്യാപകകലാപം അരങ്ങേറിയ വടക്കുകിഴക്കൻ ഡൽഹിയിൽ ഭക്ഷ്യവസ്തുക്കളുടെ വില കുത്തനെ വർധിച്ചു. പച്ചക്കറികൾ, പാൽ എന്നിവയ്ക്ക് ഉയർന്നനിരക്കാണ് ഈടാക്കുന്നത്. ഭൂരിഭാഗംകടകളും അടഞ്ഞുകിടക്കുന്ന ഈ മേഖലയിൽ നാമമാത്രമായ കടകളാണ് തുറന്നുപ്രവർത്തിക്കുന്നത്. ജഫറാബാദ്, മൗജ്പുർ, ബാബർപുർ, നൂറിലാഹി, യമുന വിഹാർ എന്നിവിടങ്ങളിൽ ഭക്ഷ്യസാധനങ്ങൾക്ക് ഉയർന്ന വിലയാണ് ഈടാക്കുന്നതെന്ന പരാതി വ്യാപകമാണ്.\nഏതാനുംകടകൾ തുറന്നിട്ടുണ്ടെങ്കിലും സാധനങ്ങൾ ലഭ്യമാകാനില്ല. സംഘർഷത്തെത്തുടർന്ന് പ്രദേശത്ത് പോലീസ് നിരോധനാജ്ഞ പ്രഖ്യാപിച്ചിട്ടുണ്ട്. മുൻകരുതലിന്റെ ഭാഗമായാണ് ഈ നടപടിയെന്ന് പോലീസ് വ്യക്തമാക്കിയിട്ടുണ്ട്. എന്നാൽ, നിരോധനാജ്ഞകാരണം തങ്ങൾക്ക് അവശ്യവസ്തുക്കൾ വാങ്ങാൻ സാധിക്കുന്നില്ലെന്ന് പ്രദേശവാസികൾ പരാതി ഉന്നയിക്കുന്നു. ‘സാധാരണഗതിയിൽ ലിറ്ററിന് 42 രൂപയ്ക്ക് ലഭിക്കുന്ന പാൽ ഞാൻ ഇപ്പോൾ 50 രൂപ നൽകിയാണ് വാങ്ങിയത്. തൊട്ടടുത്തുള്ള കടകളെല്ലാം അടച്ചതിനാൽ പാൽ കിട്ടാൻ ഒരു കിലോമീറ്റർ നടക്കേണ്ടിവന്നു’- ജഫറാബാദിലെ സുഭാഷ് മൊഹല്ല നിവാസിയായ സുലൈമാന്റെ വാക്കുകൾ. സാധനങ്ങൾ മുൻകൂട്ടി വാങ്ങി വെച്ചവർക്ക് പ്രശ്നമില്ലെന്നും എന്നാൽ മറ്റുള്ളവർക്ക് അതിനു സാധിക്കുന്നില്ലെന്നും അദ്ദേഹം പറഞ്ഞു. ഗാസിപുർ മണ്ഡിയിൽനിന്നാണ് പ്രദേശത്തേക്ക് പച്ചക്കറികൾ എത്തുന്നതെന്നും എന്നാൽ കലാപം കാരണം കഴിഞ്ഞരണ്ടുദിവസമായി സാധനങ്ങൾ വരുന്നില്ലെന്നും സ്വയംതൊഴിൽ ചെയ്യുന്ന ഷക്കീൽ പറയുന്നു.\nസംഘർഷത്തെത്തുടർന്ന് കച്ചവടക്കാർ ഇവിടേക്ക് എത്താൻ തയ്യാറാവുന്നില്ല. പ്രധാന റോഡിൽനിന്ന് മാറി ഉള്ളിലേക്കുള്ള സ്ഥലങ്ങളിൽ സ്ഥിതിഗതികൾ രൂക്ഷമാണെന്നും അദ്ദേഹം വ്യക്തമാക്കി. കടകൾ അടച്ചതിനാൽ പാൽ കിട്ടാൻ ബുദ്ധിമുട്ടാണെന്ന് മൗജ്പുർ നിവാസിയായ വീട്ടമ്മ കമലേഷ് പറഞ്ഞു. രണ്ടുദിവസമായി ഇതാണ് സ്ഥിതിയെന്നും അവർ കൂട്ടിച്ചേർത്തു. ‘കട്ടൻചായയാണ് ഞങ്ങൾക്ക് കിട്ടുന്നത്’- കമലേഷിന്റെ ആറാംക്ലാസുകാരനായ മകന്റെ വാക്കുകൾ. കടകളടച്ചത് കാരണം ചില വ്യാപാരികൾ അവരുടെ വീട്ടിൽവെച്ച് ഉയർന്ന വിലയ്ക്കാണ് പച്ചക്കറികൾ വിൽക്കുന്നതെന്ന് മറ്റൊരു വീട്ടമ്മ പരാതിപ്പെട്ടു. ഉരുളക്കിഴങ്ങ്, തക്കാളി തുടങ്ങിയവയ്ക്ക് തീവിലയാണ് ഈടാക്കുന്നതെന്നും അവർ പറഞ്ഞു. കർഫ്യുവേളയിൽ നടക്കുന്ന കാര്യങ്ങളാണ് ഇപ്പോൾ സംഭവിക്കുന്നതെന്ന് പേരു വെളിപ്പെടുത്താൻ കൂട്ടാക്കാത്ത ഒരാൾ കുറ്റപ്പെടുത്തി.\nവിഡ്ഢിയാക്കിയാൽ കേസെന്ന് മഹാരാഷ്ട്ര ആഭ്യന്തരമന്ത്രി\nമുംബൈ : വിഡ്ഢിദിനമായ ഏപ്രിൽ ഒന്നിന് ജനങ്ങളെ വിഡ്ഢികളാക്കുന്ന സന്ദേശങ്ങളും വീഡിയോകളും ..\nപാവപ്പെട്ടവർക്ക് ഭക്ഷണവുമായി എയിംസിലെ മലയാളി നഴ്‌സുമാർ\nതബ്‌ലീഗ് സമ്മേളനം: സംഘാടകർക്കെതിരേ കേസെടുത്തു\nഡോക്ടർമാർ തുടർച്ചയായ 14 ദിവസം പ്രവർത്തിക്കണമെന്ന് സർക്കാർ


ഇനി 'കല്ലട'യല്ല; വിവാദ ബസിന് പുതിയ പേര് നല്‍കി യൂത്ത് കോണ്‍ഗ്രസ്, വീഡിയോ Kallada Bus Controversy Youth Congress Protest\nഇനി 'കല്ലട'യല്ല; വിവാദ ബസിന് പുതിയ പേര് നല്‍കി യൂത്ത് കോണ്‍ഗ്രസ്, വീഡിയോ\nകല്ലടക്കെതിരെ പ്രതിഷേധം ശക്തമാകുന്നു\nUpdated: June 23, 2019 5:00:14 pm\nകൊച്ചി: വിവാദങ്ങളില് ഇടം പിടിച്ച കല്ലട ഗ്രൂപ്പിനെതിരെ പ്രതിഷേധം ശക്തമാകുന്നു. വിവിധ രാഷ്ട്രീയ പ്രസ്ഥാനങ്ങള് കല്ലട ബസിനെതിരെ ശക്തമായി രംഗത്തുവന്നിരിക്കുകയാണ്. കല്ലട ഗ്രൂപ്പിന്റെ സര്‍വീസ് തടഞ്ഞുവയ്ക്കുന്നതും കല്ലട ഓഫീസ് താഴിട്ട് പൂട്ടുന്നതും കഴിഞ്ഞ ദിവസങ്ങളില് വാര്‍ത്തയായിരുന്നു. അതിനിടയിലാണ് കല്ലട ബസിന്റെ പേര് തന്നെ മാറ്റി യൂത്ത് കോണ്‍ഗ്രസ് പ്രതിഷേധം അറിയിച്ചിരിക്കുന്നത്. ‘കല്ലട’ എന്നതിന് പകരം ‘കൊല്ലടാ’ എന്ന സ്റ്റിക്കര് യൂത്ത് കോണ്‍ഗ്രസ് പ്രവര്‍ത്തകര് ഒട്ടിച്ചു. ബസ് വഴിയില് തടഞ്ഞുനിര്‍ത്തിയാണ് യൂത്ത് കോണ്‍ഗ്രസ് പ്രവര്‍ത്തകര് രോഷം പ്രകടിപ്പിച്ചത്. ബസിന്റെ ഗ്ലാസില് തലയോട്ടി അടങ്ങുന്ന അപായ ചിഹ്നവും പതിച്ചിട്ടുണ്ട്. നാട്ടുകാരെ കണ്ടോളൂ..കല്ലടയല്ലിത് കൊല്ലടയാണേ…ആളെ കൊല്ലും കൊല്ലട ബസേ…എന്ന മുദ്രാവാക്യങ്ങളോടെയാണ് പ്രതിഷേധ പ്രകടനം നടത്തുന്നത്.\nRead Also: കല്ലട ഓഫീസ് താഴിട്ട് പൂട്ടി ഡിവൈഎഫ്ഐ; പ്രതിഷേധ മാർച്ചും നടത്തി\nയാത്രക്കാരിയെ പീഡിപ്പിക്കാന് ശ്രമിച്ച സംഭവത്തില് മാപ്പ് പോലും പറയാത്ത കല്ലട ബസ് അധികൃതരുടെ നയം ജനങ്ങളെ വെല്ലുവിളിക്കുന്നതാണെന്ന് ഗതാഗത മന്ത്രി എ.കെ ശശീന്ദ്രന് ഇന്ന് പറയുകയുണ്ടായി. കല്ലട ബസിൽ നടന്ന സംഭവങ്ങൾ അവരുടെ മാനേജ്മെന്റിലെ പ്രശ്നമാണ്. വിഷയത്തിൽ അസോസിയേഷനിൽ അംഗമായ സുരേഷ് കല്ലടയോട് വിശദീകരണം ആവശ്യപ്പെട്ടെങ്കിലും വാക്കാലുള്ള മറുപടി മാത്രമാണ് ലഭിച്ചത്. കുറ്റം ചെയ്തവരെ അദ്ദേഹം പിരിച്ചുവിട്ടെന്നാണ് അറിയിച്ചതെന്നും മന്ത്രി വ്യക്തമാക്കി.\nമരടില് കല്ലട ബസിലെ യാത്രക്കാരെ ആക്രമിച്ച സംഭവം കഴിഞ്ഞിട്ട് രണ്ട് മാസമായി. എന്നിട്ടും കല്ലട ബസിന്റെ പെർമിറ്റ് റദ്ദാക്കാത്തത് എന്തുകൊണ്ടാണെന്ന് പരിശോധിക്കും. അത് വളരെ ഗുരുതരമായ പ്രശ്നമാണ്. അന്തർ സംസ്ഥാന ബസുകൾ നാളെ സമരം തുടങ്ങുമെന്ന് അറിയിച്ചിട്ടില്ല. നോട്ടീസ് നൽകാതെയാണ് ബസുകളുടെ സമരം. അന്തർ സംസ്ഥാന റൂട്ടുകളിൽ പല സ്വകാര്യ ബസുകളും ചട്ടവിരുദ്ധമായാണ് സർവീസ് നടത്തുന്നതെന്നും അദ്ദേഹം പറഞ്ഞു.\nRead Also: കല്ലടയുടെ ലീലാവിലാസങ്ങള്; യുവതിയെ രാത്രിയില് പെരുവഴിയിലാക്കിയെന്ന് ആരോപണം\nയാത്രക്കാരിക്കു നേരെ നടന്ന പീഡന ശ്രമത്തെ തുടർന്ന് കല്ലട ട്രാവൽസിന്റെ ഓഫീസ് ഡിവൈഎഫ്ഐ പ്രവർത്തകർ അടിച്ചുതകർത്തിട്ടുണ്ട്. തിരുവനന്തപുരത്തെ ഓഫീസാണ് തകർത്തത്. ഓഫീസിന് നേരെ പ്രതിഷേധ മാർച്ചും സംഘടിപ്പിച്ചു. യാത്രക്കാരെ മർദിച്ചതിന്റെ പേരിൽ വിവാദത്തിലായ സുരേഷ് കല്ലടയുടെ ഉടമസ്ഥതയിലുള്ള കല്ലട ബസ് ഇതോടെ വീണ്ടും വാർത്തകളിൽ ഇടം നേടിയിരിക്കുകയാണ്.\nRead Also: ബസിൽ നിന്ന് ഇറങ്ങിയപ്പോൾ ഒരു യാത്രക്കാരൻ തലയ്ക്ക് അടിയേറ്റ് കിടക്കുന്നത് കണ്ടു: കല്ലട ബസിൽ മർദ്ദനത്തിന് ഇരയായ വിദ്യാർഥികൾ പറയുന്നു\nബസിന് നേരെ തുടർച്ചയായി പരാതികളുയരുന്ന സാഹചര്യമാണ് നിലവിൽ. ഈ മാസം ആദ്യം 23 കാരിയായ മലയാളി യുവതിയെ പെരുവഴിയിലാക്കിയതിന്റെ പേരിലായിരുന്നു കല്ലട ട്രാവല്‍സ് വാര്‍ത്തകളില് ഇടം പിടിക്കുന്നത്. രാത്രി ഭക്ഷണത്തിനായി ബസ് നിര്‍ത്തിയ ശേഷം യുവതിയെ കയറ്റാതെ ബസ് വീണ്ടും യാത്ര ആരംഭിച്ചതായാണ് ആരോപണം. ഹൈവേയിലൂടെ ബസിന് പിന്നാലെ പെണ്‍കുട്ടി ഓടിയെന്നും പറയുന്നു. ബെംഗളൂരുവില് ജോലി ചെയ്യുന്ന യുവതിയാണ് പരാതിക്കാരി.\nAK SaseendranBusPrivate Bus\nWeb Title: Kallada bus controversy youth congress protest


kstu: ഉച്ചഭക്ഷണപദ്ധതി - പുതുമാറ്റങ്ങള് ഒറ്റനോട്ടത്തില്\nഉച്ചഭക്ഷണപദ്ധതി - പുതുമാറ്റങ്ങള് ഒറ്റനോട്ടത്തില്\nപുതിയ നൂണ് ഫീഡിംഗ് ഉത്തരവിന് ഇവിടെ ക്ലിക്ക് ചെയ്യുക\n1. കണ്ടിന്‍ജന്റ്റ് ചാര്‍ജ് വര്‍ധിപ്പിച്ചു -(1)150 കുട്ടികള് വരെയുള്ള സ്കൂളുകളില് കുട്ടി ഒന്നിന്5രൂപയും, 150 രൂപ പാചകക്കൂലിയും. (2) 151 മുതല് 500 കുട്ടികള് വരെയുള്ള സ്കൂളുകളില്6രൂപ , പാചകക്കൂലി ഉള്‍പ്പെടെ. (3) 501 ന് മുകളിലുള്ള സ്കൂളുകളില് 500 വരെ6രൂപയും 500 നു മുകളില്5രൂപയും, പാചകക്കൂലി ഉള്‍പ്പെടെ.\n2. 100 മുതല് 350 വരെ കുട്ടികളുള്ള സ്കൂളുകളില് പാചകതൊഴിലാളിയുടെ കൂലി കുറയുന്നു. (12.50 രൂപ വരെ ഒരു ദിവസം കുറവ് വരാം)\n3. ഓരോ മാസത്തെയും മെനു മാസാരംഭത്തില് നൂണ് ഫീഡിംഗ് കമ്മിറ്റി തയ്യാറാക്കണം\n4. പലവ്യഞ്ജനങ്ങള് മാവേലിയില് നിന്നും പാല് മില്‍മയില് നിന്നും വാങ്ങുന്നതിനു മുന്‍ഗണന നല്‍കണം. നൂണ് ഫീഡിംഗ് കമ്മിറ്റിയുടെ തീരുമാനപ്രകാരം മറ്റിടങ്ങളില് നിന്നും സാധനങ്ങള് വാങ്ങാം.\n5. കുട്ടികള്‍ക്കാവശ്യമായ ഭക്ഷണത്തിന്‍റെ അളവ് എത്രയെന്നു വിശദീകരിക്കുന്നു. (അരി 100ഗ്രാം, പയറുവര്‍ഗ്ഗം 20 ഗ്രാം, പച്ചക്കറി 50ഗ്രാം, എണ്ണ,കൊഴുപ്പ്5ഗ്രാം). പ്രാദേശികസാഹചര്യം, ഫണ്ട് ലഭ്യത എന്നിവ കണക്കാക്കി ഗുണമേന്മയുള്ള ഭക്ഷണം ഉറപ്പുവരുത്തുന്ന രീതിയില് സാധനസാമഗ്രികള് വാങ്ങുന്നതിനു നൂണ് ഫീഡിംഗ് കമ്മിറ്റിക്ക് തീരുമാനങ്ങള് കൈക്കൊള്ളം.\n6. ഭക്ഷണങ്ങള് വൈവിധ്യവല്ക്കരിക്കണം.\n7. സാധനസാമഗ്രികളുടെ സ്റ്റോക്ക് രജിസ്റ്റര്, ചെലവായ തുകയുടെ സ്റ്റേറ്റ്മെന്‍റ്, മുട്ടയും പാലും വിതരണം ചെയ്യുന്നതിന്‍റെ രജിസ്റ്റര് എന്നിവ കൂടുതലായി വേണം.\n8. ഓരോ മാസവും ചെലവായ തുകയുടെ സ്റ്റേറ്റ്മെന്‍റ്, മെനു എന്നിവ നൂണ് ഫീഡിംഗ് കമ്മിറ്റിയുടെ അംഗീകാരത്തോടെ അടുത്ത മാസം 15 നു മുമ്പായി ഉപജില്ലാ വിദ്യാഭ്യാസ ഓഫീസര്‍ക്കു നല്‍കണം.\n9. ഉച്ചഭക്ഷണപദ്ധതിയുടെ നടത്തിപ്പ് സംബന്ധിച്ച് പരാതികള് സമര്‍പ്പിക്കുന്നതിന് പരാതിപ്പെട്ടി സ്ഥാപിക്കണം.\n10. 500 ല് കൂടുതല് കുട്ടികളുള്ള സ്കൂളുകളില് നൂണ് ഫീഡിംഗ് കമ്മിറ്റിയില്4അധ്യാപകപ്രതിനിധികലളെങ്കിലും ഉണ്ടാകണം.\nമറ്റു നിര്‍ദ്ദേശങ്ങളില് ചിലത്.\n1. നൂണ് മീല് ലോഗോ, മെനു എന്നിവ പ്രദര്‍ശിപ്പിക്കണം.\n2. സോപ്പുപയോഗിച്ച് കൈ കഴുകുന്നതിന്നുള്ള സംവിധാനം ഒരുക്കണം.\n3. കുടിക്കുന്നതിന് തിളപ്പിച്ചാറിയ വെള്ളം ലഭ്യമാക്കണം.\n4. ഒരു മാസത്തേക്കുള്ള തുകയുടെ 25% ത്തില് കൂടാത്ത തുക മാത്രമേ ബാങ്കില് നിന്നും മുന്‍കൂറായി പിന്‍വലിക്കാന് പാടുള്ളൂ.\n5. നൂണ് ഫീഡിംഗ് അക്കൗണ്ട് രജിസ്റ്റര് നിര്‍ദ്ധിഷ്ടഫോര്‍മാറ്റില് എഴുതിസൂക്ഷിക്കണം.\n6. പ്രാദേശിക സഹായത്തോടെ പ്രഭാതഭക്ഷണം,ലഘുഭക്ഷണം എന്നിവയോടുകൂടി വൈവിധ്യമാര്‍ന്ന തരത്തില് ഭക്ഷണവിതരണം നടത്താന് ശ്രമിക്കണം.\n7. മാസം തോറും നൂണ് ഫീഡിംഗ് കമ്മിറ്റി ചേരണം.


കൊടുപ്പിൻ! നിങ്ങൾക്കു കിട്ടും!\nസൌജന്യമായി നിങ്ങൾക്കു ലഭിച്ചു സൌജന്യമായി കൊടുപ്പിൻ. മത്തായി 10:8\nഇക്കാലത്ത്, ഉല്പന്നങ്ങൾ വിപണിയിൽ വിൽക്കാനുള്ള ഒരു പുതിയ തന്ത്രമാണ്, ‘ഒന്ന് വാങ്ങിയാൽ ഒന്ന് സൌജന്യം.’ ഈ പരസ്യം കാണുമ്ബോൾ എല്ലാവർക്കും വളരെ സന്തോഷമാണ്. കാരണം, സൌജന്യമായി എന്തെങ്കിലും ലഭിക്കുമല്ലോ എന്ന ചിന്ത. എന്നാൽ പരസ്യത്തിനെ്റ ചുവടെ, നിബന്ധനകളും വ്യവസ്ഥകളും ബാധകമാണ് എന്ന് പറയുന്ന ഒരു പ്രസ്താവന നിങ്ങൾക്ക് കാണുവാൻ സാധിക്കും. അത് അധികമാരും ശ്രദ്ധിക്കാറില്ല എന്നതാണ് വാസ്തവം. അതെ, ഈ ലോകത്തിൽ ഒന്നും സൌജന്യമല്ല. എന്നാൽ കർത്താവ് നമുക്ക് അനുഗ്രഹങ്ങളെല്ലാം സൌജന്യമായി നൽകുന്നു. ‘‘ഔദാര്യമാനസൻ പുഷ്ടി പ്രാപിക്കും; തണുപ്പിക്കുന്നവന്നു തണുപ്പു കിട്ടും’’ എന്ന് സദൃശവാക്യങ്ങൾ 11:25 പറയുന്നു. സാമ്പത്തിക പിന്തുണ മാത്രമല്ല, നൽകുന്നത് ഏത് രൂപത്തിലും ആകാം. നിങ്ങളുടെ പ്രിയപ്പെട്ടവർക്ക് നിങ്ങളുടെ സമയം അല്ലെങ്കിൽ നിരുത്സാഹപ്പെടുത്തിയവർക്ക് ഒരു പ്രോത്സാഹന വാക്ക് എന്നിവയൊക്കെ നൽകുവാൻ നമുക്ക് സാധിക്കും. നിങ്ങളുടെ സംഭാവന സമൃദ്ധമായ പ്രതിഫലം നൽകും. ചില സമയങ്ങളിൽ മറ്റുള്ളവർ നമുക്ക് നൽകിയതെന്തെന്ന് കണക്കാക്കുകയും അതിനനുസരിച്ച് തിരിച്ചുകൊടുക്കുകയും ചെയ്യുന്നു. എന്നാൽ യഥാർത്ഥ സ്നേഹം കണക്കാക്കാതെ നന്മ ചെയ്യുവാൻ കർത്താവ് നമ്മെ സഹായിക്കുന്നു. അത്തരം നല്ല സ്വഭാവം നമുക്കുണ്ടായിരിക്കണം. ‘‘കൊടുപ്പിൻ; എന്നാൽ നിങ്ങൾക്കു കിട്ടും; അമർത്തി കുലുക്കി കവിയുന്നൊരു നല്ല അളവു നിങ്ങളുടെ മടിയിൽ തരും; നിങ്ങൾ അളക്കുന്ന അളവിനാൽ നിങ്ങൾക്കും അളന്നുകിട്ടും’’ എന്ന് ലൂക്കൊസ് 6:38 പറയുന്നു. മറ്റുള്ളവർക്കായി നിങ്ങൾ നൽകുന്നതെന്തും നിങ്ങൾക്ക് മടക്കികിട്ടും.\nഒരു പാവപ്പെട്ട സ്ത്രീയുടെ മകൾ രോഗബാധിതയായപ്പോൾ മകൾക്കിഷ്ടമുള്ള മുന്തിരിപ്പഴം കൊണ്ട് അവളെ ചികിത്സിക്കാൻ ആ മാതാവ് ആഗ്രഹിച്ചു. അവൾ മുന്തിരിപ്പഴം തിരഞ്ഞപ്പോൾ രാജാവിനെ്റ അരമനതോട്ടത്തിൽ അത് കണ്ടെത്തി. തനെ്റ പക്കലുള്ള കുറച്ച് പണത്തിനുള്ള മുന്തിരി തരാമോ എന്ന് അവൾ തോട്ടക്കാരനോട് ആവശ്യപ്പെട്ടു. രാജാവിനെ്റ മകളോട് ചോദിക്കുവാൻ തോട്ടക്കാരൻ പറഞ്ഞു. രാജകുമാരി ഒരു കുട്ട നിറയെ മുന്തിരിപ്പഴം അവൾക്ക് കൊടുത്തു. പാവപ്പെട്ട സ്ത്രീ ആ പണം രാജകുമാരിയുടെനേരെ നീട്ടി. എന്നാൽ രാജകുമാരി അത് നിരസിച്ചു. തന്്റെ പിതാവ് ഒരു വ്യാപാരിയല്ല, രാജാവാണ് എന്നുപറഞ്ഞ് നാണയങ്ങൾ അവളുടെ കയ്യിത്തന്നെ സൂക്ഷിക്കുവാൻ പറഞ്ഞു.\nഅതെ പ്രിയപ്പെട്ടവരേ, നമ്മുടെ സ്വർലോക പിതാവും ഒരു രാജാവാണ്. അവന് നമ്മിൽ നിന്ന് ഒന്നും ആവശ്യമില്ല. അവൻ നമ്മുടെ മുൻപിൽ വച്ചിരിക്കുന്ന ഒരേയൊരു മാനദണ്ഡം, രാജാവിനെ്റ മക്കളെപ്പോലെ നാം പെരുമാറണം എന്നുള്ളതാണ്. ‘‘സൌജന്യമായി നിങ്ങൾക്കു ലഭിച്ചു സൌജന്യമായി കൊടുപ്പിൻ’’ (മത്തായി 10: 8). രോഗികളെ സുഖപ്പെടുത്തുകയും മരിച്ചവരെ ഉയിർപ്പിക്കുകയും കുഷ്ഠരോഗികളെ ശുദ്ധീകരിക്കുകയും ഭൂതങ്ങളെ പുറത്താക്കുകയും ചെയ്ത സന്ദർഭത്തിലാണ് യേശു ഇത് പറയുന്നത്. നമ്മുടെ പണവും സ്നേഹവും സമയവും നൽകി മറ്റുള്ളവരെ നാം സ്വതന്ത്രമായി സേവിക്കണം. ആരെങ്കിലും കർത്താവിന്റെ വേലക്കായി നൽകുമ്പോൾ, അനുഗ്രഹങ്ങളാൽ കവിഞ്ഞൊഴുകുന്നതുവരെ ദൈവം അത് അവർക്ക് തിരികെ നൽകുന്നു. മലാഖി 3:10-ൽ ‘‘എന്റെ ആലയത്തിൽ ആഹാരം ഉണ്ടാകേണ്ടതിന്നു നിങ്ങൾ ദശാംശം മുഴുവനും ഭണ്ഡാരത്തിലേക്കു കൊണ്ടുവരുവിൻ. ഞാൻ നിങ്ങൾക്കു ആകാശത്തിന്റെ കിളിവാതിലുകളെ തുറന്നു, സ്ഥലം പോരാതെവരുവോളം നിങ്ങളുടെമേൽ അനുഗ്രഹം പകരുകയില്ലയോ? എന്നിങ്ങനെ നിങ്ങൾ ഇതിനാൽ എന്നെ പരീക്ഷിപ്പിൻ എന്നു സൈന്യങ്ങളുടെ യഹോവ അരുളിച്ചെയ്യുന്നു.’’ എന്റെ കുഞ്ഞുങ്ങൾ അനുഗ്രഹം പ്രാപിക്കേണ്ടതിന് അവർക്കുള്ളത് എന്റെ അടുക്കൽ ആദ്യം കൊണ്ടുവരട്ടെ. ഞാൻ അത് അവർക്ക് അനുഗ്രഹിച്ച് നല്കും. അപ്പോൾ അവർക്ക് സകല അനുഗ്രഹങ്ങളും ലഭിക്കും എന്നാണ് ദൈവം പറയുന്നത്. ദൈവത്തെ പരീക്ഷിക്കാനുള്ള ഏക മാർഗ്ഗo ദൈവത്തിനായി കൊടുക്കുക എന്നുള്ളതാണ്. നമ്മുടെ കർത്താവ് പരാജയപ്പെടുമോ? ഒരിക്കലുമില്ല. അതിനാൽ ഉദാരമായി കർത്താവിന് നൽകുക. അപ്പോൾ കർത്താവ് നിങ്ങളെ മാനിച്ച്, അളവറ്റ അനുഗ്രഹങ്ങളാൽ നിങ്ങളെ നിറയ്ക്കും! ആയതിനാൽ ദൈവത്തിന് നൽകുന്നതിൽ എരിവുള്ളവരായിരിപ്പിൻ!\nപൂർണ്ണമനസ്സോടു കൂടെ അങ്ങേയ്ക്ക് നൽകുവാൻ എനിക്ക് കൃപ നല്കേണമേ. എന്റെ ജീവിതത്തിൽ ഒരു നന്മയും കുറഞ്ഞുപോകാതെ അങ്ങ് എന്നെ കാക്കേണമേ. അങ്ങയുടെ അനുഗ്രഹങ്ങൾ സമൃദ്ധിയായി പ്രാപിച്ച് ജീവിപ്പാൻ എന്നെ സഹായിക്കേണമേ. കർത്താവേ, പിശാചിന്്റെ തന്ത്രങ്ങളിൽനിന്നും എന്നെ കാത്തുകൊള്ളേണമേ. എന്്റെ എല്ലാ വഴികളിലും എന്നോടുകൂടെയിരുന്ന് എന്നെ വഴി നടത്തേണമേ.\nദൈവം തന്റെ ജ്ഞാനത്താൽ നിറച്ച് നിങ്ങൾക്ക് ഒരു വെളിപ്പാട് നൽകുമ്പോൾ, അത് പ്രാവർത്തികമാക്കുവാൻ നിങ്ങളെ ദൈവസന്നിധിയിൽ സമർപ്പിക്കുവിൻ! മറ്റുള്ളവരെ സംരക്ഷിക്കുവാൻ ദൈവം നിങ്ങളെ ഉപയോഗിക്കും!


Emalayalee.com - US Malayalee, America, India, Vartha, Special, Obituary, Charamam, Sahithyam, Film, Health, Matrimony, Real-estate, Classifieds, view, news, john, george, joseph Emalayalee.com - എന്തു സത്യമാണ് മറച്ചുവയ്ക്കാന് ശ്രമിക്കുന്നതെന്ന് ഫാ.ജോസ് വള്ളിക്കാട്ട്\nസത്യം തുറന്നുപറഞ്ഞാല് മതം തകരുമെന്ന് പറയുന്ന മതനേതൃത്വം എന്തു സത്യമാണ് വിശ്വാസികളില് നിന്ന് മറച്ചുവയ്ക്കാന് ശ്രമിക്കുന്നതെന്ന് ഫാ.ജോസ് വള്ളിക്കാട്ട്.\nമതം ആത്യന്തികമായി മനുഷ്യനും സമൂഹത്തിനും നല്‍കുന്ന സംഭാവന പരമമായ സത്യത്തെ കുറിച്ചുള്ള ഉള്‍കാഴ്ചയും ഉത്തരങ്ങളും ആണ്. അതായത് സത്യത്തെ അനാവൃതമാക്കുക എന്നതാണ് ആത്മീയ വെളിപാടുകളുടെ സത്ത. മതം പ്രകൃതിശക്തികളെ ദൈവമായി കാണുകയും ഇന്നത്തെ പോലെ വ്യവസ്ഥാപിതമല്ലാതിരിക്കുകയും ചെയ്ത കാലഘട്ടങ്ങളില് ദാര്‍ശനികരാണ് പരമമായ യാഥാര്‍ഥ്യത്തെ സംബന്ധിച്ചുള്ള നിഗൂഢ രഹസ്യങ്ങള് വെളിപ്പെടുത്തിയിരുന്നത്. തേയില്‍സും, പൈതഗോറസും, പര്‍മനീദസും അരിസ്റ്റോട്ടിലും പ്ലേറ്റോയും ഒക്കെ ഇതാണ് ലോകത്തോട് പങ്കുവച്ചത്. പൗരസ്ത്യ ദേശത്തു ബുദ്ധനും, ജൈനനും, കണ്‍ഫ്യൂഷ്യസും, താവോയും ഒക്കെ വെളിപ്പെടുത്തിയതും പരമ സത്യങ്ങളായിരുന്നു.\nക്രിസ്തുവിന്റെ ദൈവിക വെളിപാടുകള് ഇക്കൂട്ടരുടെ രീതിശാസ്ത്രം പോലെ ബൗദ്ധികവും, സൈദ്ധാന്തികവും ആയിരുന്നില്ല. അത് അതുല്യവും, അനന്യവും ആയിരുന്നു. അവന് സിദ്ധാന്തങ്ങള് വഴിയല്ല, ജീവിതം വഴിയാണ് സത്യത്തെ വെളിപ്പെടുത്തിയത്.\nആ വെളിപ്പെടുത്തലിന്റെ സംഘര്‍ഷാത്മകവും മൂര്‍ദ്ധന്യവുമായ (€ൈമാക്ള്‍റ്റിക്) മുഹൂര്‍ത്തം ഈശോയുടെ വിചാരണ വേളയിലാണ് നടക്കുന്നത്. താന് വിചാരണ ചെയ്തു, മരണശിക്ഷ കൊടുക്കാന് തയ്യാറായി നില്‍ക്കുന്ന വേളയില് തനിക്കുമുന്നില് ആത്മവിശ്വാസത്തിന്റെ തലയെടുപ്പുമായി നില്‍ക്കുന്ന വിചാരണ തടവുകാരനോട് (കുറ്റവാളിയോട്) പീലാത്തോസ് ചോദിക്കുന്നു, ജീവിതത്തിന്റെ ആഴങ്ങള് തേടുന്ന ആ ചോദ്യം. അധികാരത്തിന്റെ ഉത്തുംഗശൃംഘങ്ങളില് വിലസുമ്പോളും, ആഗ്രഹിക്കുന്ന അറിവുകളൊക്കെ കൈയ്യകലത്തില് ഉള്ളപ്പോഴും അയാള്‍ക്ക് സംലഭ്യമാകാതിരുന്ന ഉത്തരത്തിന്റെ ചോദ്യം: എന്താണ് സത്യം? (യോഹ 18:38). സത്യമറിയാതെ ഒരു മനുഷ്യജീവന്റെ കഥാഗതി നിര്‍ണ്ണയിക്കുന്നിടത്തോളം ദുര്‍ഗതി ഒരു ന്യായാധിപന് ഉണ്ടാവില്ല!\nആശ്ചര്യമെന്തെന്നാല്, ആ ചോദ്യത്തിന് ഉത്തരം കിട്ടാന് അയാള് കാത്തു നില്‍ക്കുന്നില്ല. സത്യത്തിനു സാക്ഷ്യം നല്‍കുകയാണ് തന്റെ ജന്മോദ്ദേശ്യം (യോഹ 18:37) എന്ന് തടവുപുള്ളി തൊട്ടു മുന്നേ അര്‍ത്ഥശങ്കക്കിടയില്ലാത്തവണ്ണം പറഞ്ഞിരുന്നുവല്ലോ. യോഹന്നാന്റെ സുവിശേഷം, ആദ്യ അദ്ധ്യായം മുതല് അവസാന അദ്ധ്യായം വരെ ക്രിസ്തുവിന്റെ സത്യാന്വേഷണ പരീക്ഷണങ്ങളുടെയും, സത്യത്തെക്കുറിച്ചുള്ള ഉറപ്പുള്ള ഉത്തരങ്ങളുടെയും സംഘര്‍ഷ ഭരിതമായ കഥയാണ്. സത്യത്തെ കുറിച്ചുള്ള അവിടുത്തെ രണ്ടു ശ്രദ്ധേയമായ വെളിപ്പെടുത്തലുകള് ഉണ്ട്: യേശു തന്നെയാണ് വഴിയും സത്യവും ജീവനും (യോഹ14:6; യോഹ 1:14 ഉം കാണുക) എന്നതാണ് ഒന്ന്. രണ്ടാമത്തേത് ദൈവത്തിന്റെ വചനമാണ് സത്യം (യോഹ 17:17) എന്നതാണ്.\nഅതിലും ശ്രദ്ധേയമായത്, ക്രിസ്തു ശിഷ്യനാകാനുള്ള ആത്യന്തിക മാനദണ്ഡത്തെ അസന്നിഗ്ധമായി ക്രിസ്തു അവതരിപ്പിച്ചത് ഏതൊരു ക്രിസ്ത്വന്വേഷിയെയും അമ്പരപ്പിക്കുന്നതും വെല്ലുവിളിക്കുന്നതും ആണ്: എന്റെ പഠനങ്ങള് (ഞാന് വെളിപ്പെടുത്തിയ സത്യം) പാലിച്ചാല് നിങ്ങള് എന്റെ ശിഷ്യന്മാര് ആകും (യോഹ 8:31). പ്രിയ ക്രൈസ്തവ അനുവാചകരെ, മാമോദീസ വെള്ളം തലയില് വീണതിനാല് നിങ്ങള് ക്രിസ്ത്യാനികളായി എന്ന് കരുതിന്നിടത്തോളം ഭോഷ്‌ക് ഈ ലോകത്തുണ്ടാവില്ല. പ്രതീകാത്മകമായ അനുഷ്ടാനങ്ങള് ആവശ്യമാണ് എങ്കിലും സത്യത്തിന്റെ പരിച്ഛേദനം സ്വീകരിക്കാത്തിടത്തോളം നാമമാത്ര ക്രൈസ്തവരോ, അനുഷ്ഠാന ക്രിസ്ത്യാനികളോ ആയി മാറും. നിങ്ങള് അറിയുന്ന സത്യമാണ് (ക്രിസ്തു എന്ന സത്യം) നിങ്ങളെ സ്വതന്ത്രരാക്കാന് പോകുന്നത് (യോഹ 8:32). നാം ദിനേന ചെയ്തു വരുന്ന അനുഷ്ഠാനങ്ങള് നമ്മുടെ ആത്മീയ സ്വാതന്ത്ര്യം ലക്ഷ്യമാക്കിയാണല്ലോ പാലിക്കുന്നത്. സമയവും സമ്പത്തും നാം അതിനായി വ്യയം ചെയ്യുന്നു. ആ സ്വാതന്ത്ര്യം (രക്ഷ) പ്രാപിക്കാന് പറ്റാത്തവണ്ണം ഇന്നത്തെ പൗരോഹിത്യ മേധാവിത്തം വിശ്വാസികളെ അനുഷ്ഠാനങ്ങളില് കുരുക്കിയിട്ടിരിക്കുകയാണ്. പരമമായ സത്യത്തിന്റെ ചെറിയ സ്വാദ് പോലും പകരാന് അവര് പരാജയപ്പെട്ടിരിക്കുന്നു. ആ സ്വാദ് നമ്മുടെ അവകാശമാണ്, അത് കവരേണ്ടതു നമ്മുടെ ഉത്തരവാദിത്തമാണ്, അതെ നമ്മുടെ മാത്രം!\nസത്യം വെളിപ്പെടുത്തിയാല് മതം തന്നെ ഇല്ലാതാകും എന്ന് ഏതെങ്കിലും മതാചാര്യന് പഠിപ്പിക്കുന്നെങ്കില് ആ മതം നുണകളില് ആണ് കെട്ടിപ്പടുത്തിരിക്കുന്നതു എന്ന് അയാള് അടിവര ഇടുകയാണ്. സത്യത്തിനു സാക്ഷ്യം വഹിക്കാന് വന്ന, സത്യം തന്നെയായ ക്രിസ്തു സംരക്ഷിക്കാത്ത ഏതു ഘടനകളെയാണ് ഈ മതാചാര്യന്മാര് താങ്ങി നിറുത്തുന്നത്? വെളിപ്പെടുത്താതെ മറച്ചു വക്കാന് മാത്രം എന്ത് സത്യമാണ് (നുണ) ഇവരുടെ പക്കലുള്ളത്?\nപരമമായ സത്യത്തെ കുറിച്ച് കാര്യമായി വെളിപ്പെടുത്തുവാന് ഒന്നുമില്ലാതായിരിക്കുകയോ, അതിനെ കുറിച്ച് പര്യാകുലത ഇല്ലാതിരിക്കുകയോ ചെയ്യുന്ന അവസ്ഥ ഒരു മതത്തിന്റെ (മതവിഭാഗത്തിന്റെ) അസ്ഥിവാരം പൂര്‍ണ്ണമായി ഇളകി, ജീര്‍ണ്ണത പ്രാപിച്ചു എന്നതിലേക്കുള്ള വ്യക്തമായ ചൂണ്ടുപലകയാണ്. ദൗത്യം മറന്ന മതമായി അത് അവസാനിച്ചു കഴിഞ്ഞു. തനിക്കു മുന്നിലിരിക്കുന്ന നൂറോളം വരുന്ന മത ആക്ടിവിസ്റ്റുകളെ സംതൃപ്തിപെടുത്താന് പറയുന്ന പൊള്ളയായ ജനകീയ വാചകക്കസര്‍ത്തുകള് ലക്ഷോപലക്ഷം വരുന്ന സാദാ വിശ്വാസികളുടെ നെഞ്ചില് അടിച്ചിറക്കുന്ന ആണിയാണ്. ഏതു സത്യത്തെയാണ് അവര് ഇനി വിശ്വസിക്കുക. ആത്മീയവും ഭൗതികവുമായ ഉതപ്പു ഇതില് പരം ഇനി ഉണ്ടാകാനുണ്ടോ?\nസത്യമെന്താണ് എന്ന് ആത്മാര്‍ത്ഥതയില്ലാത്ത ചോദ്യമെറിഞ്ഞു, ഉത്തരം കേള്‍ക്കാന് കാത്തു നില്കാതെ, ഇതാ സത്യം, നിങ്ങള് അതിനെ ക്രൂശിക്കുക എന്ന് നിര്‍ദാക്ഷിണ്യം കൈകഴുകിയ പീലാത്തോസിനെ പോലെ, നുണകളുടെ രാജാക്കന്മാര്, സത്യമല്ലാതെ ഞാനൊന്നും ചെയ്തിട്ടില്ല എന്ന് ജനം വിശ്വസിക്കണം എന്ന് നിര്‍ബന്ധിച്ചു രക്ഷപെടുന്ന കാഴ്ച എത്ര ഭീകരവും, അനാത്മീയവും ആണ് സുഹൃത്തുക്കളെ? മതത്തിന്റെ വ്യഭിചാരം ഇവിടെ നടന്നുകഴിഞ്ഞു.\nമതം തകരും എന്ന് ജനങ്ങളെ തെറ്റിദ്ധരിപ്പിച്ചു സത്യം മറച്ചു വക്കുന്നവര് മരുഭൂമിയിലേക്ക് പോകട്ടെ. മരുഭൂമിയുടെ ചൂടും, ഏകാന്തതയും, കണ്ഠനാളത്തിലെ വരള്‍ച്ചയും യഥാര്‍ത്ഥ സത്യത്തെ അഭിമുഖം കാണാനും, അനുഭവിക്കാനും, കൂടുതല് ആത്മീയമായി കര്‍മ്മ പഥത്തിലേക്ക് തിരിച്ചു വരുവാനും സാധിക്കും. അതല്ല, കുറച്ചുകൂടെ വചനാനുസൃതമായി ജീവിക്കണം എങ്കില് ഈശോയുടെ വാക്കുകള് ഓര്‍ക്കുക: കഴുത്തില് തിരികല്ലു കെട്ടി കടലില് ചാടുക (മത്താ 18:6).\nക്രൈസ്തവ പൗരോഹിത്യ വിധിപ്രകാരം വിശുദ്ധീകരിക്കപ്പെടാനുള്ള ഏക മാര്‍ഗം സത്യത്താല് പൊതിയപ്പെടുക എന്നതാണ്. സത്യത്താല് അവരെ വിശുദ്ധീകരിക്കണമേ എന്നതായിരുന്നു ഈശോയുടെ പ്രാര്‍ത്ഥന (യോഹ 17:17). പുരോഹിത ആശീര്‍വാദമോ, ഹന്നാന് വെള്ളം തളിക്കലോ ഒക്കെ അത് കഴിഞ്ഞേ വരൂ. പുരോഹിതരും മതാധ്യക്ഷന്മാരും ശ്രദ്ധിക്കേണ്ട കാര്യവും അത് തന്നെ; സത്യത്താല് ജനങ്ങളെയും ലോകത്തെയും വിശുദ്ധീകരിക്കുക. അപ്പോഴാണ് സ്വര്‍ഗീയ പിതാവിന്റെ പൂര്‍ണ്ണത പുരോഹിതര്‍ക്കും വിശ്വാസികള്‍ക്കും അവകാശപ്പെടാന് ആവുക. (മത്താ 5:48).


ലോക്ഡൗണ് മേയ് 31വരെ. നാലാം ഘട്ടത്തില് കൂടുതല് ഇളവുകള് - Pravasabhumi\nരാജ്യത്ത് കോവിഡ് ലോക്ഡൗണ് മേയ് 31 വരെ നീട്ടി. സംസ്ഥാനങ്ങള്‍ക്ക് കൂടുതല് നിയന്ത്രണാധികാരം നല്‍കികൊണ്ട് ദേശീയ ദുരന്തനിവാരണ അതോറിറ്റിയാണ് (എന്‍ഡിഎംഎ) ഇതു സംബന്ധിച്ച പുതിയ ഉത്തരവിറക്കിയത്. ഇതോടെ രാജ്യത്ത് ലോക്‍ഡൗണ് 90 ദിവസങ്ങളിലേക്ക് നീളുകയാണ്. മാര്‍ച്ച് 24നാണ് രാജ്യത്ത് ആദ്യമായി ലോക്ഡൗണ് പ്രഖ്യാപിച്ചത്. ഏപ്രില് 14 വരെ 21 ദിവസത്തേക്ക് യായിരുന്നു ആദ്യ ഘട്ടത്തില് ലോക്ഡൗണ്. ഇതു പിന്നീട് മേയ് മൂന്ന് വരെയും അതിനു ശേഷം 17 വരെയും നീട്ടുകയായിരുന്നു. പുതുക്കിയ കോവിഡ് -19 മാര്‍ഗ്ഗരേഖ പ്രകാരം കോവിഡ്-19 ബാധിത സോണുകള് തീരുമാനിക്കുന്നതിനുള്ള അധികാരം സംസ്ഥാനങ്ങള്‍ക്കാണ്. തീവ്ര ബാധിത പ്രദേശങ്ങളെ കണ്ടെയ്ന്‍മെന്റ് സോണുകളായി വേര്‍തിരിക്കുവാനും അവിടെ മാത്രം ശക്തമായ നിയന്ത്രണങ്ങള് ഏര്‍പ്പെടുത്തി ബാക്കി സോണുകളില് നിയന്ത്രണങ്ങളില് ആവശ്യമായ ഇളവുകള് വരുത്തുവാനും സംസ്ഥാനങ്ങള്‍ക്ക് അധികാരം നല്‍കുന്നതാണ് പുതിയ ലോക്ഡൗണ് മാര്‍ഗരേഖ. കേന്ദ്ര സര്‍ക്കാരിന്‍റെ നിര്‍ദ്ദേശങ്ങള്‍ക്കനുസരിച്ചായിരിക്കും സംസ്ഥാനങ്ങള് ഇത് നടപ്പിലാക്കേണ്ടത്. സോണുകള്‍ക്കുള്ളിലെ കണ്ടെയ്ന്‍മെന്റ് സോണും ബഫര് സോണും തീരുമാനിക്കാനുള്ള അധികാരം ജില്ലാ ഭരണകൂടങ്ങള്‍ക്കു ലഭിക്കും. ആരോഗ്യ വകുപ്പിന്റെ മാനദണ്ഡ പ്രകാരം മാത്രമാണിത്. കണ്ടെയ്ന്‍മെന്റ് സോണുകളില് അവശ്യസേവനം മാത്രമേ അനുവദിക്കുകയുള്ളൂ, ഈ മേഖലയില് അകത്തേക്കും പുറത്തേക്കും പോകുന്നതിന് അനുമതിയില്ല.\nപുതിയ ലോക്ഡൗണ് മാര്‍ഗരേഖ പ്രകാരമുള്ള നിയന്ത്രണങ്ങള്:\n*അത്യവശ്യ കാര്യങ്ങള്‍ക്കോ ആശുപത്രിയിലേക്കോ അല്ലാതെ 65 വയസ്സിനു മുകളിലുള്ളവര്‍ക്കും 10 വയസ്സിനു താഴെയുള്ള കുട്ടികള്‍ക്കും ഗര്‍ഭിണികള്‍ക്കും മറ്റുതരത്തിലുള്ള അവശതകളുള്ളവര്‍ക്കും പുറത്തിറങ്ങാന് അനുവാദമില്ല\n*സാഹചര്യങ്ങള് മനസ്സിലാക്കി ആവശ്യമെങ്കില് സംസ്ഥാനങ്ങള്‍ക്ക് നിരോധനങ്ങള് ഏര്‍പ്പെടുത്താം.\n.*കണ്ടെയ്ന്‍മെന്റ് സോണുകളില് ഒരുതരത്തിലുമുള്ള യാത്ര അനുവദിക്കില്ല.\n*കണ്ടെയ്ന്‍മെന്റ് സോണുകളൊഴികെ മറ്റു സോണുകളില് ഓട്ടോ ടാക്സി സര്‍വ്വീസുകള് നിയന്ത്രിത രീതിയല് ആരംഭിക്കാം.\n*ഓരോ സംസ്ഥാനത്തെയും കേന്ദ്ര ഭരണ പ്രദേശത്തെയും യാത്ര എപ്രകാരം വേണമെന്ന് ബന്ധപ്പെട്ട സംസ്ഥാന/കേന്ദ്ര ഭരണ പ്രദേശ അധികൃതര്‍ക്കു തീരുമാനിക്കാം. സംസ്ഥാനങ്ങളുടെ പരസ്പര സമ്മതത്തോടെ സംസ്ഥാനാന്തര ബസ് സര്‍വ്വീസുകള് ആരംഭിക്കാം. ജില്ലാനന്തര സര്‍വ്വീസുകള് ആരംഭിക്കുവാന് സംസ്ഥാനങ്ങള്‍ക്ക് അനുവാദം നല്‍കാം.\n*കാലിയായ ട്രക്കുകള് ഉള്‍പ്പെടെ എല്ലാ ചരക്ക്-കാര്‍ഗോ വാഹനങ്ങളുടെയും സംസ്ഥാനാന്തര സഞ്ചാരം തടസ്സപ്പെടുത്തരുത്.\n*ട്രെയിന് യാത്ര സൗകര്യങ്ങള് സ്പെഷ്യല് ട്രെയുകളില്‍മാത്രം ഒതുക്കും.\n*ആഭ്യന്തര വിമാന സര്‍വീസുകള്‍ക്കുള്ള വിലക്ക് തുടരും. മെട്രോ ട്രെയിന് സര്‍വീസുകള്‍ക്കും മേയ് 31 വരെ വിലക്കുണ്ട്.\n*ആളുകള് കൂടിച്ചേരുന്ന ഒരു പരിപാടിയും അനുവദിക്കില്ല. വിവാഹ ചടങ്ങുകള്‍ക്ക് പരമാവധി 50 പേരും മരണചടങ്ങുകള്‍ക്ക് 20 പേരുമേ പങ്കെടുക്കുവാന് പാടുള്ളൂ.\n*എല്ലാ തരത്തിലുമുള്ള സാമൂഹിക-രാഷ്ട്രീയ-വിനോദ-വിദ്യാഭ്യാസ-സാംസ്‌കാരിക-മതപരമായ ചടങ്ങുകളും മറ്റ് കൂടിച്ചേരലുകളും 31 വരെ പൂര്‍ണമായും വിലക്കി.\n*ആരാധനാലയങ്ങള്, റസ്റ്ററന്റുകള്, തീയറ്ററുകള്, മാളുകള്, ജിംനേഷ്യം, സ്വിമ്മിങ് പൂള്, പാര്‍ക്കുകള്, ബാറുകളും ഓഡിറ്റോറിയങ്ങളും 31 വരെ അടഞ്ഞുകിടക്കും.\n*റെസ്റ്റോറന്‍കള് ഹോം ഡെലിവറിക്കായി അടുക്കളകള് പ്രവര്‍ത്തിപ്പിക്കാം.\n*ബസ് ഡിപ്പോകള്, റെയില്‍വേ സ്റ്റേഷന്, എയര്‍പോട്ട് എന്നിവിടങ്ങളിലെ കന്റീനുകള്‍ക്ക് പ്രവര്‍ത്തിക്കാം.\n*ആരോഗ്യ പ്രവര്‍ത്തകര്, പൊലീസ്, സര്‍ക്കാര് ഉദ്യോഗസ്ഥര്, ടൂറിസ്റ്റുകള് ഉള്‍പ്പെടെ രാജ്യത്ത് കുടുങ്ങിപ്പോയവര് എന്നിവര്‍ക്കു വേണ്ടി പ്രവര്‍ത്തിക്കുന്നവയും ക്വാറന്റീനു വേണ്ടി ഉപയോഗപ്പെടുത്തുന്നതുമായ ഹോട്ടലുകളും റസ്റ്ററന്റുകളും ഉള്‍പ്പെടെയുള്ള ഹോസ്പിറ്റാലിറ്റി സേവനങ്ങള്‍ക്ക് പ്രവര്‍ത്തിക്കാം.\n*സ്‌പോര്‍ട്‌സ് കോംപ്ലക്‌സുകളും സ്റ്റേഡിയങ്ങളും ഉപാധികളോടെ തുറക്കാന് അനുമതി നല്‍കും, എന്നാല് പ്രേക്ഷകരെ അനുവദിക്കില്ല.\n*31 വരെ ഒരു വിദ്യാഭ്യാസ സ്ഥാപനവും തുറന്നു പ്രവര്‍ത്തിക്കരുത്.\n*ഓണ്‍ലൈന്/ഡിസ്റ്റാന്‍സ് ലേണിങ് പ്രോത്സാഹിപ്പിക്കും\n*എല്ലാ മതസ്ഥാപനങ്ങളും ആരാധനാലയങ്ങളും അടഞ്ഞുകിടക്കും. മതപരമായ കൂടിച്ചേരലുകള്‍ക്ക് കര്‍ശന വിലക്ക് തുടരും.\n*നൈറ്റ് കര്‍ഫ്യൂ നടപ്പാക്കുന്നയിടങ്ങളില് വൈകിട്ട് ഏഴിനും രാവിലെ ഏഴിനും ഇടയ്ക്ക് ജനത്തിനു പുറത്തിറങ്ങാന് അനുവാദമില്ല. അവശ്യ സേവനത്തിലേര്‍പ്പെടുന്നവര്‍ക്ക് പുറത്തിറങ്ങാം. ഇതു സംബന്ധിച്ച് പ്രാദേശിക ഭരണകൂടങ്ങള്‍ക്കു തീരുമാനമെടുക്കാം\n*പ്രത്യേകമായി നിരോധിച്ചതല്ലാതെ മറ്റെല്ലാ സേവനങ്ങളും അനുമതിയുണ്ട്. അതിനിടെ കേന്ദ്ര കാബിനറ്റ് സെക്രട്ടറി ഞായറാഴ്ച രാത്രി ചീഫ് സെക്രട്ടറിമാരുടെ യോഗം വിളിച്ചിട്ടുണ്ട്. 2005ലെ ദുരന്ത നിവാരണ നിയമ പ്രകാരമാണ് ലോക്ഡൗണ് നീട്ടുന്നതു സംബന്ധിച്ച നിര്‍ദേശം എന്‍ഡിഎംഎ വിവിധ കേന്ദ്ര മന്ത്രാലയങ്ങള്‍ക്കും വകുപ്പുകള്‍ക്കും സംസ്ഥാന സര്‍ക്കാരുകള്‍ക്കും നല്‍കിയത്.\n*വിവിധ സ്ഥാപനങ്ങളിലുള്ളവരുടെ മൊബൈലുകളില് ആരോഗ്യ സേതു ആപ് ഇന്‍സ്റ്റാള് ചെയ്തിട്ടുണ്ടോയെന്ന് സ്ഥാപന ഉടമകള് ഉറപ്പാക്കണം.\n*വിവിധ സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും പരസ്പര സമ്മതത്തോടെ ഇവിടങ്ങളിലേക്കുള്ള യാത്ര അനുവദിക്കും. മെഡിക്കല് പ്രവര്‍ത്തകര്, നഴ്‌സുമാര്, പാരാമെഡിക്കല് സ്റ്റാഫ്, ശുചീകരണ തൊഴിലാളികള്, ആംബുലന്‍സ് എന്നിവയുടെ സഞ്ചാരം സംസ്ഥാനങ്ങള്‍ക്ക് അകത്തും അതിര്‍ത്തിയിലും തടയരുത്.\n*പൊതു-തൊഴിലിടങ്ങളില് മാസ്‌ക് തുടര്‍ന്നും നിര്‍ബന്ധo\n*പൊതു-തൊഴിലിടങ്ങളില് തുപ്പിയാല് പില ചുമത്തും\n*പൊതുഇടങ്ങളിലെ മദ്യപാനം, പാന്, ഗുഡ്ക, പുകയില എന്നിവ ചവയ്ക്കുന്നതും നിരോധിച്ചു\n*ഒരു സമയം5പേരില് കൂടുതല് കടകളിലുണ്ടാകരുത്. ഓരോരുത്തര്‍ക്കുമിടയില് ആറടി അകലമുണ്ടായിരിക്കണം.\n*പരമാവധി വര്‍ക്ക് ഫ്രം ഹോമിനുള്ള അവസരങ്ങള് തൊഴിലുടമകള് ഒരുക്കണം\n*തെര്‍മല് സ്‌ക്രീനിങ്ങും ഹാന്‍ഡ് വാഷും സാനിറ്റൈസര് ഉപയോഗും എല്ലാ തൊഴിലിടങ്ങളിലും ഉറപ്പാക്കണം\n*തൊഴിലിടങ്ങളില് കൃത്യമായ ഇടവേളകളില് വാതില്‍പ്പിടികള് ഉള്‍പ്പെടെ കൃത്യമായി വൃത്തിയാക്കണം.\n*സാമൂഹിക അകലo പൊതുസ്ഥലങ്ങളിലും തൊഴിലിടങ്ങളിലും ഉറപ്പാക്കണം.\n← കണ്ണു തുറക്കാത്ത ദൈവങ്ങളേ…\nകര്‍ണ്ണാടകയില് ലോക‍് ഡൗണ് മെയ് 19 വരെ… →


ആരോഗ്യ ഇൻഷുറൻസ് കാർഡ് (RSBY) പുതുക്കുന്നതിന് മുഴപ്പിലങ്ങാട് ഗ്രാമ പഞ്ചായത്ത് ക്യാമ്പുകൾ സംഘടിപ്പിക്കുന്നു. - Kannur Varthakal\nHome / Kannur / ആരോഗ്യ ഇൻഷുറൻസ് കാർഡ് (RSBY) പുതുക്കുന്നതിന് മുഴപ്പിലങ്ങാട് ഗ്രാമ പഞ്ചായത്ത് ക്യാമ്പുകൾ സംഘടിപ്പിക്കുന്നു.\nആരോഗ്യ ഇൻഷുറൻസ് കാർഡ് (RSBY) പുതുക്കുന്നതിന് മുഴപ്പിലങ്ങാട് ഗ്രാമ പഞ്ചായത്ത് ക്യാമ്പുകൾ സംഘടിപ്പിക്കുന്നു.\nആരോഗ്യ ഇൻഷുറൻസ് കാർഡ് (RSBY) പുതുക്കുന്നതിന് മുഴപ്പിലങ്ങാട് ഗ്രാമ പഞ്ചായത്ത് ക്യാമ്പുകൾ സംഘടിപ്പിക്കുന്നു. മുഴുവൻ ഗുണഭോക്താക്കളും സൗകര്യപ്രദമായ രീതിയിൽ നിശ്ചയിച്ച ക്യാമ്പുകളിൽ എത്തി ചേരണം എന്ന് അറിയിക്കുന്നു.\n1.VPR Club - 16/03/2018\n2. മുഴപ്പിലങ്ങാട് ഈസ്റ്റ് എൽ പി സ്ക്കൂൾ -17/03/2018\n3. പഞ്ചായത്ത് കമ്യൂണിറ്റി ഹാൾ - 18/03/2018\n4. പാച്ചാക്കര അംഗൻവാടി - 19/03/2018\n2017-18 വർഷം പുതുക്കിയവർക്കും 2016-17 വർഷം പുതുക്കാൻ പറ്റാത്തവർക്ക് 2018-19 വർഷത്തേക്ക് കാർഡ് പുതുക്കുന്നതിന് വേണ്ടി മാത്രമാണ് ക്യാമ്പ് സംഘടിപ്പിച്ചത്.


Civil Police Officer Suspended | 'നീയൊക്കെക്കൂടി എന്റെ അമ്മയെ കൊന്നു... ഇനി സമാധാനമായി ജോലി ചെയ്യുന്നത് കാണിച്ചു തരാം' എന്നു ഭീഷണി മുഴക്കി ഡോക്ടർക്ക് മർദ്ദനം; പൊലീസുകാരനായ പ്രതിക്കെതിരെ പ്രതിഷേധങ്ങൾക്ക് ഒടുവിൽ നടപടി; മാവേലിക്കരയിൽ ഡ്യൂട്ടി ഡോക്ടറെ മർദ്ദിച്ച പൊലീസുകാരനെ സസ്‌പെൻഷൻ - MarunadanMalayalee.com\nമഴക്കെടുതിയിൽ വലഞ്ഞ് കേരളം; ആറ് ദിവസത്തിനിടെ 35 മരണമെന്ന് സർക്കാർ; ഇന്നലെയും ഇന്നുമായി പൊലിഞ്ഞത് 25 ജീവനുകൾ; കോട്ടയത്ത് 13, ഇടുക്കിയിൽ 9; കൂട്ടിക്കലിലും കൊക്കയാറിലും രക്ഷാപ്രവർത്തനം തിങ്കളാഴ്ചയും തുടരും; ബുധനാഴ്ച മുതൽ വ്യാപക മഴയ്ക്ക് സാധ്യത; കടൽ പ്രക്ഷുബ്ധമായേക്കുമെന്നും മുന്നറിയിപ്പ്\nകനത്ത മഴയിൽ നദികളിൽ കുത്തൊഴുക്ക്; പമ്പിങ് നിർത്തിവെച്ചു; ആലപ്പുഴ, പത്തനംതിട്ട, കോട്ടയം ജില്ലകളിൽ കുടിവെള്ള വിതരണം തടസ്സപ്പെടും\nസംസ്ഥാനത്തെ കോളേജുകൾക്ക് നാളെയും മറ്റന്നാളും അവധി; പ്ലസ് വൺ പരീക്ഷകൾക്കൊപ്പം വിവിധ സർവകലാശാലകൾ പരീക്ഷകളും മാറ്റി\nകാറിനുള്ളിൽ യുവാവ് തീകൊളുത്തിയ നിലയിൽ; ചില്ലുകൾ തകർത്ത് നാട്ടുകാർ പുറത്തെടുത്തു\n'ഇടുക്കി ഡാമിനെ അടുക്കളയുമായി ബന്ധിപ്പിക്കുന്ന പദ്ധതി ആരംഭിച്ചോ' എന്ന് ശ്രീജിത്ത് പണിക്കർ; മുഴുഭ്രാന്ത-നായ ഒരുത്തനേ പ്രളയത്തെച്ചൊല്ലി അർമാദിക്കാൻ കഴിയൂവെന്ന് മുൻ ജഡ്ജ് എസ്. സുധീപ്; വിമർശിക്കുന്നത് പ്രളയബാധിതരെയല്ല; സർക്കാരിനെയെന്ന് മറുപടി; 'മഴക്കെടുതി' ചർച്ചയാക്കി സാമൂഹ്യ മാധ്യമങ്ങൾ\nട്വന്റി 20 ലോകകപ്പിന് തകർപ്പൻ തുടക്കം; പാപ്പുവ ന്യൂ ഗിനിയയെ പത്തുവിക്കറ്റിന് തകർത്ത് ഒമാൻ; 130 റൺസ് വിജയലക്ഷ്യം മറികടന്നത് 13 ഓവറിൽ\nആവേശം ഇനി ടി 20 ലോകകപ്പിലേക്ക്; ലോകകപ്പ് യോഗ്യത മത്സരങ്ങൾക്ക് ഇന്ന് തുടക്കം; പ്രഥമിക റൗണ്ടിലേക്കെത്തുക4ടീമുകൾ; ആദ്യ ദിനം രണ്ട് മത്സരങ്ങൾ; പ്രഥമിക റൗണ്ട് മത്സരങ്ങൾ 23 മുതൽ\n'നീയൊക്കെക്കൂടി എന്റെ അമ്മയെ കൊന്നു... ഇനി സമാധാനമായി ജോലി ചെയ്യുന്നത് കാണിച്ചു തരാം' എന്നു ഭീഷണി മുഴക്കി ഡോക്ടർക്ക് മർദ്ദനം; പൊലീസുകാരനായ പ്രതിക്കെതിരെ പ്രതിഷേധങ്ങൾക്ക് ഒടുവിൽ നടപടി; മാവേലിക്കരയിൽ ഡ്യൂട്ടി ഡോക്ടറെ മർദ്ദിച്ച പൊലീസുകാരനെ സസ്‌പെൻഷൻ\nJune 07, 202111:11 PM IST Permalink\nആലപ്പുഴ: മാവേലിക്കര ജില്ലാ ആശുപത്രിയിലെ ഡ്യൂട്ടി ഡോക്ടറെ മർദ്ദിച്ച പൊലീസുകാരനെതിരെ നടപടി. സിവിൽ പൊലീസ് ഓഫീസർ അഭിലാഷ് ചന്ദ്രനെ സസ്‌പെൻഡ് ചെയ്തു. ആശുപത്രിയിൽ ചികിത്സയ്ക്ക് എത്തിയ കോവിഡ് ബാധിതയായ അമ്മ മരിച്ചതിനെ തുടർന്നാണ് അഭിലാഷ് ചന്ദ്രൻ ഡോക്ടറെ മർദ്ദിച്ചത്.\nകഴിഞ്ഞ മാസം പതിനാലിനാണ് സംഭവം നടന്നത്. കേസിൽ പ്രതിയായ പൊലീസുകാരനെതിരെ സർക്കാർ നടപടികളൊന്നും കൈക്കൊണ്ടിരുന്നില്ല. ഈ സംഭവത്തിൽ കടുത്ത എതിർപ്പ് ഡോക്ടർമാർക്കിടയിൽ ഉയരുകയുമുണ്ടായി. പ്രതിഷേധത്തിന്റെ ഭാഗമായി കറുത്ത ബാഡ്ജ് അണിഞ്ഞ് ഡോക്ടർമാർ ഡ്യൂട്ടിക്കെത്തുകയും ചെയ്തു. ഇതിനൊക്കെ ശേഷമാണ് ഇപ്പോൾ സസ്‌പെൻഷൻ നടപടി ഉണ്ടായിരിക്കുന്നത്.\nകഴിഞ്ഞ ദിവസം കെജിഎംഒയുടെ നേതൃത്വത്തിൽ പ്രതിഷേധ പരിപാടി സംഘടിപ്പിച്ചെങ്കിലും പൊലീസ് പ്രതിയെ പിടിക്കാൻ തയ്യാറാകാത്തത് ഡോക്ടർമാരിൽ കടുത്ത അമർഷത്തിന് ഇടയാക്കിയിട്ടുണ്ട്. കോവിഡ് ബാധിച്ച് അത്യാസന്ന നിലയിൽ കൊണ്ടുവന്ന രോഗി ആശുപത്രിയിൽ എത്തും മുമ്പ് തന്നെ മരണപ്പെട്ടിരുന്നു. ഡ്യൂട്ടിയിൽ ഉണ്ടായിരുന്ന ഡോ. രാഹുൽ മാത്യു മരണം സ്ഥിരീകരിച്ച വിവരം അറിയിക്കുക മാത്രമാണ് ഉണ്ടായത്. ഇതിന്റെ പേരിലാണ് രോഗിയുടെ ബന്ധു ഭീഷണിപ്പെടുത്തുകയും മർദ്ദിക്കുകയും ചെയ്തത്. നീയൊക്കെക്കൂടി എന്റെ അമ്മയെ കൊന്നു. നീയൊക്കെ സമാധാനമായി ജോലിചെയ്യുന്നത് കാണിച്ചു തരാം' എന്നൊക്കെ വെല്ലുവിളിച്ചായിരുന്നു മർദ്ദനം.\nകോവിഡ് കാലത്ത് ആരോഗ്യ പ്രവർത്തകരെ ആദരിച്ചില്ലെങ്കിലും കുഴപ്പമില്ലെന്നും ഇത്തരം ഉദ്യോഗസ്ഥർക്കെതിരെ നടപടി എടുക്കണമെന്നുമാണ് ഡോക്ടർമാർ ആവശ്യപ്പെട്ടത്. മെയ് 14ന് പുലർച്ച ഏകദേശം 4.21-ന് അത്യാഹിത വിഭാഗത്തിലെ ഡോക്ടറുടെ കോൾ വാർഡ് ഡ്യൂട്ടി എടുത്തിരുന്ന ഡോ. രാഹുൽ മാത്യുവിന് ലഭിക്കുന്നത്. രാഹുൽ അന്ന് വാർഡിൽ നൈറ്റ് ഡ്യൂട്ടി ആണ്. ആശുപത്രിയിലെ സർജൻ ആണ് രാഹുൽ മാത്യു. രാഹുൽ അത്യാഹിത വിഭാഗത്തിൽ എത്തി പരിശോധിച്ചു. കോവിഡ് രോഗിയെ കൊണ്ടുവരുമ്പോൾ മരണം സംഭവിച്ചിരുന്നു. പരിശോധിച്ച ശേഷം മരണം ഡിക്ലയർ ചെയ്യുകയാണ് ഉണ്ടായത്.\nസംഭവം പൊലീസിൽ അറിയിക്കണമെന്നും ഡോക്ടർ നിർദ്ദേശിച്ചിരുന്നു. രണവിവരം പറഞ്ഞ ഉടനെ കൂടെ വന്ന ആൾക്കാർ അക്രമാസക്തരായി. പൊലീസ് ഉദ്യോഗസ്ഥൻ കൂടിയായ മകൻ പലതവണ രാഹുലിനെ ഭീഷണിപ്പെടുത്തി. 'നീയൊക്കെക്കൂടി എന്റെ അമ്മയെ കൊന്നു. നീയൊക്കെ സമാധാനമായി ജോലിചെയ്യുന്നത് കാണിച്ചു തരാം' എന്നൊക്കെ വെല്ലുവിളിച്ചു.\nഏതാണ്ട് മൂന്ന് മണിക്കൂർ കഴിഞ്ഞ്, ഏകദേശം ഏഴേകാലിന് മകൻ രാഹുലിന്റെ ഡ്യൂട്ടി റൂമിലേക്ക് കയറി വന്നു. 'നീ ഒക്കെ കൂടി എന്റെ അമ്മയെ കൊന്നില്ലേടാ @#@$%%-----' എന്ന് തുടങ്ങി ചീത്ത വിളിച്ചു കൊണ്ട് രാഹുലിന്റെ കുത്തിന് പിടിച്ചു, കരണത്തടിക്കുകയാണ് ഉണ്ടായത്. അപ്പോൾ അവിടെയെത്തിയ ആശുപത്രി ജോലിക്കാർ പിടിച്ചു മാറ്റി. കൂട്ടുകാരനോട് വീഡിയോ എടുക്കാൻ പറഞ്ഞിട്ട് തിരിച്ചു തല്ലാൻ രാഹുലിനെ വെല്ലുവിളിച്ചു. 'ഡോക്ടർക്ക് എന്നെ തിരിച്ചു തല്ലണമെങ്കിൽ തല്ലിക്കോ'. എന്നുമായി പൊലീസുകാരൻ.\nപിന്നീട് പൊലീസിൽ പരാതി നൽകിയെങ്കിലും ആശുപത്രി സംരക്ഷണ നിയമ പ്രകാരം അറസ്റ്റ് നടക്കേണ്ട കേസിൽ അതുണ്ടായില്ല. നിയമമറിയുന്ന പൊലീസ് ഉദ്യോഗസ്ഥനാണ് പ്രതി സ്ഥാനത്ത്. സാധാരണ ഒരു വ്യക്തി ചെയ്യുന്ന കുറ്റകൃത്യം പോലെ അല്ല ഇത്. ശക്തമായ നടപടി ഉണ്ടാവണമെന്നായിരുന്നു മൂന്നാഴ്‌ച്ചയായി ഡോക്ടർമാര് ആശ്യപ്പെട്ടു കൊണ്ടിരുന്നത്. സംഭവത്തിൽ ഡോക്ടർമാരുടെ എതിർപ്പ് ശക്തമായപ്പോഴാണ് നടപടി ഉണ്ടായിരിക്കുന്ന്.\n27 ആശുപത്രികളുടെ മുഖഛായ മാറ്റാൻ മാസ്റ്റർപ്ലാൻ\nശിവശങ്കറിന്റെ സസ്‌പെൻഷൻ കാലാവധി നീട്ടി\nവിസിൽബ്ലോവർ വെളിച്ചത്ത് വന്നപ്പോൾ ഫേസ്‌ബുക്ക് ഇരുട്ടിലായി\nജമ്മുകശ്മീരിൽ വീണ്ടും ഭീകരാക്രമണം; കുൽഗാമിൽ രണ്ട് ബീഹാർ സ്വദേശികൾ കൊല്ലപ്പെട്ടു; ഒരു തൊഴിലാളിക്ക് പരിക്കേറ്റു; പ്രദേശവാസികൾ അല്ലാത്തവർക്ക് നേരെ മൂന്നാമത്തെ ആക്രമണം; ശ്രീനഗറിലും പുൽവാമയിലും സുരക്ഷ വർധിപ്പിച്ചു\nവൃഷ്ടിപ്രദേശത്ത് നീരൊഴുക്ക് കുറഞ്ഞു; ഇടുക്കി, ഇടമലയാർ, കക്കി ഡാമുകൾ ഉടൻ തുറക്കില്ല; ജലനിരപ്പ് നിയന്ത്രണവിധേയം; ആശങ്കപ്പെടേണ്ട സാഹചര്യമില്ലെന്ന് കെഎസ്ഇബി; മഴക്കെടുതിയിൽ വൈദ്യുതി ബോർഡിന് കനത്ത നഷ്ടം\nമെല്ലെ മെല്ലെ ഉയർന്നുപൊങ്ങി; ഒടുവിൽ തറയോടെ ഒഴുക്കിലേക്ക്; മുണ്ടക്കയത്ത് മലവെള്ളപ്പാച്ചിലിൽ നിലംപൊത്തി ഇരുനില വീട്; ഞെട്ടിക്കുന്ന ദൃശ്യങ്ങൾ\nമലവെള്ളം ഒഴുകിയെത്തിയപ്പോൾ അടുത്തെത്തിയ ദുരന്തം അറിഞ്ഞില്ല; മക്കൾക്കൊപ്പം ഫൗസിയ പകർത്തിയ ദൃശ്യങ്ങൾ ബന്ധുവിന് വാട്സാപ്പിൽ അയച്ചു; മിനിറ്റുകൾക്കുള്ളിൽ ഉരുൾപൊട്ടലിൽ വീടും അഞ്ചു കുടുംബാംഗങ്ങളും മണ്ണിനടിയിൽ\nകേരളത്തിൽ 7555 പേർക്ക് കൂടി കോവിഡ്; 74 മരണം; 10,773 പേർക്ക് രോഗമുക്തി; 24 മണിക്കൂറിനിടെ പരിശോധിച്ചത് 73,157 സാമ്പിളുകൾ; 87,593 പേർ നിലവിൽ ചികിത്സയിലെന്നും ആരോഗ്യമന്ത്രി\nകേരളത്തിലെ മഴക്കെടുതി; മുഖ്യമന്ത്രിയുമായി സംസാരിച്ചെന്ന് പ്രധാനമന്ത്രി; സാഹചര്യം നിരന്തരം നിരീക്ഷിച്ചു വരികയാണ്; സാധ്യമായ എല്ലാ പിന്തുണയും നൽകുമെന്ന് അമിത് ഷാ\nഅമേരിക്കയിലെ ലക്ഷ്യസ്ഥാനങ്ങൾ വരെ ആക്രമിക്കാം; ശബ്ദത്തിന്റെ അഞ്ച് മടങ്ങ് വേഗത; ആണവായുധങ്ങൾ വഹിക്കാൻ ശേഷി; ഹൈപ്പർസോണിക് മിസൈലും ചൈനയുടെ ആയുധ ശേഖരത്തിൽ; ശക്തമായ കരുനീക്കങ്ങളുമായി ഇന്ത്യയും\nസംസ്ഥാനത്ത് മഴക്കെടുതിയിൽ മരിച്ചവരുടെ കുടുംബങ്ങൾക്ക് ധനസഹായം; നാല് ലക്ഷം രൂപ സഹായം നൽകുമെന്ന് റവന്യൂ മന്ത്രി; കാഞ്ഞിരപ്പള്ളി മേഖലയിൽ 15 പേരെ കാണാതായെന്നും മന്ത്രി\nമരണത്തിലും കൂട്ടുപിരിയാതെ ആ കുഞ്ഞുങ്ങൾ; കൊക്കയാറിൽ ഉരുൾപൊട്ടൽ കവർന്നെടുത്തത് നാല് പൊന്നോമനകളെ; മൃതദേഹം കണ്ടെത്തിയത് കെട്ടിപ്പിടിച്ച നിലയിൽ; കൂട്ടിക്കലിന്റെ തീരാനൊമ്പരമായി മാർട്ടിന്റെ കുടുംബവും\nദുരന്തമേഖലകളിലെ ഇടപെടലുകളിൽ വീഴ്ചയുണ്ടായിട്ടില്ലെന്ന് റവന്യു വകുപ്പ് മന്ത്രി; ദുരന്തം അറിഞ്ഞയുടൻ രക്ഷാപ്രവർത്തനം തുടങ്ങി; രക്ഷാദൗത്യത്തെക്കുറിച്ച് പരാതികൾ ഉണ്ടെങ്കിൽ പരിശോധിക്കുമെന്നും മന്ത്രി\nമഴക്കെടുതിയിൽ കെഎസ്ഇബിക്ക് നഷ്ടം പന്ത്രണ്ടരകോടി; മൂന്നരലക്ഷം കണക്ഷനുകൾ റദ്ദായി; പുനഃസ്ഥാപിച്ചത് രണ്ടരലക്ഷം കണക്ഷനുകൾ; ഡാമുകൾ തുറക്കേണ്ട സാഹചര്യമില്ലെന്നും കെഎസ്ഇബി\nകാരന്തൂർ ബൈക്കപകടത്തിൽ മരണം രണ്ടായി; മരിച്ചത് കൂടരഞ്ഞി സ്വദേശി അർജുൻ; മരണപ്പെട്ടത് കോഴിക്കോട് മെഡിക്കൽ കോളേജിൽ ചികിത്സയിലിരിക്കെ\nജയിൽമോചിതനായാൽ നല്ല കുട്ടിയാവും; അന്തസോടെ ജോലി ചെയ്ത് പിതാവിന് അഭിമാനമാകും; സമീർ വാങ്കഡെക്ക് ഉറപ്പ് നൽകി ആര്യൻ ഖാൻ\n'അവധി തരാത്തവൻ ഇനി വേറെ ആളെ വച്ച് ഓടിക്കട്ടെ'; കെഎസ്ആർടിസി സസ്പെൻഡ് ചെയ്തത് ആഘോഷിച്ച് വെള്ളത്തിൽ മുങ്ങിയ ബസിന്റെ ഡ്രൈവർ; കഞ്ഞിക്ക് വകയില്ലാത്തവരെ സസ്പെൻഡ് ചെയ്യൂ എന്നും പരിഹാസം\nഉടമകൾ കണ്ണുരുട്ടി; വിശ്വസ്തനെ കൈവിട്ട് 'ചെമ്പോലയിൽ' ശുദ്ധികലത്തിന് ചാനൽ മേധാവി; 24 ന്യൂസിൽ നിന്ന് സഹിൻ ആന്റണി രാജിവച്ചു; ഗോകുലവും ഭീമയും ഇടഞ്ഞത് നിർണ്ണായകമായി; ഇതോണ്ടും തീരുന്നില്ല... അയ്യപ്പനാണെന്റെ ഉറപ്പെന്ന് ശങ്കു ടി ദാസും


ഏറെ വെല്ലുവിളികള് നേരിട്ട 'പൂമര'ത്തിനാണ് ഏറ്റവും മികച്ച റിവ്യൂ കിട്ടിയത് - എബ്രിഡ് ഷൈന് | Poomaram got good reviews| says director Abrid Shine at IFFI 2018\n1983 ല് കാണിക്കുന്നത് പോലെ മടലുകൊണ്ട് ബാറ്റുണ്ടാക്കി ക്രിക്കറ്റ് കളിക്കുന്ന ബാല്യകാലമൊക്കെ പലര്‍ക്കും ഉണ്ടായിരിക്കും.\nPublished: Nov 26, 2018, 02:26 PM IST\nപൂമരം തന്റെ ഹൃദയത്തോട് ഏറ്റവും ചേര്‍ന്ന് നില്‍ക്കുന്ന സിനിമയാണെന്ന് സംവിധായകന് എബ്രിഡ് ഷൈന്. രാജ്യാന്തര ചലച്ചിത്ര മേളയില് പങ്കെടുക്കാനെത്തിയ വേളയില് മാതൃഭൂമി.കോമിന് നല്‍കിയ അഭിമുഖത്തില് സംസാരിക്കുകയായിരുന്നു എബ്രിഡ് ഷൈന്. ചലച്ചിത്ര മേളയില് ഇന്ത്യന് പനോരമയില് പൂമരം പ്രദര്‍ശിപ്പിച്ചിരുന്നു. ഇതിന് പുറമെ ഖേലേ ഇന്ത്യ ക്യാമ്പയിന്റെ ഭാഗമായി എബ്രിഡ് സംവിധാനം ചെയ്ത 1983 പ്രദര്‍ശനത്തിനെത്തി..\n'ഇത്തവണ ചലച്ചിത്രമേളയില് രണ്ട് സിനിമകളുമായി എത്താന് സാധിച്ചതില് ഞാന് ഏറെ അഭിമാനിക്കുന്നു. എന്റെ എല്ലാ സിനിമകളും വ്യക്തിപരമായ അനുഭവങ്ങളില് നിന്നും ചുറ്റുപാടുകളില് നിന്നുമെല്ലാം പ്രചോദനമുള്‍ക്കൊണ്ടാണ് ഞാന് ഉണ്ടാക്കാറുള്ളത്.\n'1983 ല് കാണിക്കുന്നത് പോലെ മടലുകൊണ്ട് ബാറ്റുണ്ടാക്കി ക്രിക്കറ്റ് കളിക്കുന്ന ബാല്യകാലമൊക്കെ പലര്‍ക്കും ഉണ്ടായിരിക്കും. യുവജനോത്സവത്തിന്റെ ഓര്‍മകളിലേക്ക് തിരിച്ചു കൊണ്ടുപോകാനും അല്ലെങ്കില് അത്തരം ഓര്‍മകള് ഇല്ലാത്തവര്‍ക്ക് അത് സമ്മാനിക്കാനുമാണ് പൂമരം ചെയ്തത്. എനിക്ക് ഏറ്റവും മികച്ച റിവ്യൂ കിട്ടിയത് പൂമരമാണ്.\n'പൂമരത്തിലെ ആര്‍ട്ട് ഇന്‍സ്റ്റലേഷന് എല്ലാം ഏറെ വെല്ലുവിളി നിറഞ്ഞതായിരുന്നു. എന്നാല് അത് പൂര്‍ത്തിയായപ്പോള് എനിക്ക് ലഭിച്ച സംതൃപ്തി വളരെ വലുതായിരുന്നു.' എബ്രിഡ് ഷൈന് പറഞ്ഞു.\nContent highlights : Poomaram got good reviews, says director Abrid Shine at IFFI 2018, poomaram malayalam movie, poomaram film, director abrid shine, Abrid shine interview\n'പൂമരം' കഴിഞ്ഞ് 'എല്ലാം ശരിയാകും'; നിര്‍മ്മാണ രംഗത്ത് പുതിയ പ്രതീക്ഷയുമായി ഡോ.പോള് വര്‍ഗ്ഗീസ്.\n21 വർഷങ്ങൾക്ക് ശേഷം അച്ചുവും അമ്മയും കണ്ടുമുട്ടി, സന്തോഷ ചിത്രം പങ്കുവച്ച് ലക്ഷ്മി ഗോപാലസ്വാമി\nPoomaram got good reviews, says director Abrid Shine at IFFI 2018\nabrid shine poomaram\nkalidas jayaram film\nActor Kalidas Jayaram\nപ്രതീക്ഷകളൊന്നുമില്ലായിരുന്നു, ഇത്രയധികം സ്വീകരിക്കപ്പെട്ടതില് സന്തോഷം -നീത പിള്ള


ജനജാഗ്രതാ സദസ്സുകള് സംഘടിപ്പിച്ചു\nSat Feb 16 2019 00:27:57 GMT+0530 (IST)\nതലശ്ശേരി: ജാര്‍ഖണ്ഡിലെ അന്യായമായ നിരോധനത്തിനെതിരേ പോപുലര് ഫ്രണ്ട് ഓഫ് ഇന്ത്യ തലശ്ശേരി ഡിവിഷന് കമ്മിറ്റി ജനജാഗ്രതാ സദസ്സ് നടത്തി. പാരീസ് റെസിഡന്‍സിയില് സംസ്ഥാന ജനറല് സെക്രട്ടറി സി പി ബഷീര് ഉദ്ഘാടനം ചെയ്തു. ജില്ലാ സെക്രട്ടറി സി എം നസീര്, ഡിവിഷന് പ്രസിഡന്റ് സലീം, സെക്രട്ടറി റിയാസ് കായത്ത് സംബന്ധിച്ചു.\nകൂത്തുപറമ്പ്: പോപുലര് ഫ്രണ്ട് പുറക്കളം ഏരിയാ കമ്മിറ്റി ജനജാഗ്രതാ സദസ്സ് നടത്തി. കൂത്തുപറമ്പ് വ്യാപാര ഭവനില് ഡിവിഷന് പ്രസിഡന്റ് പി പി സഹീര് അധ്യക്ഷത വഹിച്ചു. റഈസ് ഉളിയില് വിഷയാവതരണം നടത്തി. ഏരിയാ സെക്രട്ടറി പി എം മുനീര് സംസാരിച്ചു.\nമാട്ടൂല്: പോപുലര് ഫ്രണ്ട് മാട്ടൂല് ഏരിയാ കമ്മിറ്റി സംഘടിപ്പിക്കുന്ന ജനജാഗ്രതാ സദസ്സ് ഇന്നു വൈകീട്ട് ഏഴിന് മാട്ടൂല് സൗത്ത് സാഫ് ഓഡിറ്റോറിയത്തില് നടക്കും. ജില്ലാ സെക്രട്ടറി സി എം നസീര് സംസാരിക്കും.


പുള്ളിപുലിയില് ഒതുങ്ങില്ല, മുള്ളന് പന്നിയേയും കെണിവെച്ച് കറിവെച്ചു; സംഘത്തിന് വന്യജീവി കടത്ത് റാക്കറ്റുമായി ബന്ധം\nഇടുക്കി മാങ്കുളത്ത് പുള്ളിപുലിയെ കൊന്ന് കറിവെച്ച കേസില് പ്രതികള്‍ക്കെതിരെ കൂടുതല് കേസ്. മുള്ളന്‍പന്നിയെ കെണിവെച്ച് പിടിച്ച് കറിവെച്ചതിനും കേസെടുത്തു. പ്രതികള് മുമ്പും നായാട്ട് നടത്തിയിട്ടുണ്ടെന്നാണ് വനപാലകര് പറയുന്നത്. ഇവര്‍ക്ക് അന്തര്‍സംസ്ഥാന വന്യജീവി കടത്ത് റാക്കറ്റുമായി ബന്ധമുണ്ടോയെന്നും സംശയം ഉയര്‍ന്നിട്ടുണ്ട്. ഇത് സംബന്ധിച്ച് വിശദമായ അന്വേഷണം നടത്താനാണ് തീരുമാനം. പ്രതികളെ കസ്റ്റഡിയില് കിട്ടാനായി വനംവകുപ്പ് കോടതിയെ സമീപിക്കും. കഴിഞ്ഞ ദിവസമായിരുന്നു പുള്ളിപ്പുലിയെ കൊന്ന് കറിവെച്ച് കഴിച്ച സംഭവത്തില് അഞ്ച് പേരെ വനംവകുപ്പ് അറസ്റ്റ് ചെയ്തത്. മാങ്കുളം സ്വദേശി വിനോദിന്റെ […]\n23 Jan 2021 12:40 AM GMT\nഇടുക്കി മാങ്കുളത്ത് പുള്ളിപുലിയെ കൊന്ന് കറിവെച്ച കേസില് പ്രതികള്‍ക്കെതിരെ കൂടുതല് കേസ്. മുള്ളന്‍പന്നിയെ കെണിവെച്ച് പിടിച്ച് കറിവെച്ചതിനും കേസെടുത്തു. പ്രതികള് മുമ്പും നായാട്ട് നടത്തിയിട്ടുണ്ടെന്നാണ് വനപാലകര് പറയുന്നത്. ഇവര്‍ക്ക് അന്തര്‍സംസ്ഥാന വന്യജീവി കടത്ത് റാക്കറ്റുമായി ബന്ധമുണ്ടോയെന്നും സംശയം ഉയര്‍ന്നിട്ടുണ്ട്. ഇത് സംബന്ധിച്ച് വിശദമായ അന്വേഷണം നടത്താനാണ് തീരുമാനം. പ്രതികളെ കസ്റ്റഡിയില് കിട്ടാനായി വനംവകുപ്പ് കോടതിയെ സമീപിക്കും.\nകഴിഞ്ഞ ദിവസമായിരുന്നു പുള്ളിപ്പുലിയെ കൊന്ന് കറിവെച്ച് കഴിച്ച സംഭവത്തില് അഞ്ച് പേരെ വനംവകുപ്പ് അറസ്റ്റ് ചെയ്തത്. മാങ്കുളം സ്വദേശി വിനോദിന്റെ നേതൃത്വത്തിലുള്ള സംഘമായിരുന്നു പുലിയെ പിടിച്ചത്. ബുധനാഴ്ച രാത്രിയാണ് സംഭവം നടന്നത്. ആറുവയസ്സുള്ള പുള്ളിപ്പുലിയെ കെണിവെച്ച് പിടിക്കുകയായിരുന്നു. ശേഷം പുലിയുടെ തോലുരിച്ച് കറി വെക്കുകയും ചെയ്തു.\nപത്തുകിലോയോളം ഇറച്ചിയാണ് ഇവര് കറിവെച്ചത്. തോലും നഖവും പല്ലും വില്‍പ്പനയ്ക്കാനായി മാറ്റുകയും ചെയ്തു. പുലിയുടെ അവശിഷ്ടങ്ങളും പല്ലും കറിയും വനം വകുപ്പ് കണ്ടെടുത്തിട്ടുണ്ട്. രഹസ്യ വിവരം ലഭിച്ചതിനെ തുടര്‍ന്നാണ് വനംവകുപ്പ് ഉദ്യോഗസ്ഥര് അന്വേഷണം നടത്തിയത്.


ബി ജെ പി നേതാവിനെ വധിച്ച അധോലോക നായകനെ ജയിലിൽ വെടിവെച്ചു കൊന്നു\nWeb Desk Jul 9, 2018, 11:30 am IST\nലഖ്‌നൗ: ഉത്തര്‍പ്രദേശില് അധോലോകത്തലവന് ജയിലിനുള്ളില് സഹതടവുകാരന്റെ വെടിയേറ്റു മരിച്ചു. മുന്ന ബജ്രംഗിയെന്ന പ്രേം പ്രകാശ് ആണ് മരിച്ചത്. ബാഗ്പത് ജില്ല ജയിലിനുള്ളില് തിങ്കളാഴ്ച രാവിലെ 6.30ഓടെയായിരുന്നു സംഭവം. സുനില് രാഠി എന്ന സഹതടവുകാരന് ഇയാള്‍ക്കെതിരെ വെടിയുതിര്‍ത്തുവെന്നാണ് വിവരം.\n2009ലാണ് മുന്ന ജയിലിലാകുന്നത്. 2005ല് ഇയാളും സംഘവും ചേര്‍ന്ന് ബിജെപി എംഎല്‍എ ആയിരുന്ന കൃഷ്ണാനന്ദ് റായിയെ വധിച്ചിരുന്നു. ഈ കേസുമായി ബന്ധപ്പെട്ടാണ് അറസ്റ്റിലാകുന്നത്. ഞായറാഴ്ചയാണ് മുന്നയെ ബാഗ്പതിലെ ജില്ല ജയിലിലേക്ക് കൊണ്ടു വരുന്നത്. കേസിന്റെ നടപടി ക്രമങ്ങളുടെ ഭാഗമായി അടുത്ത ദിവസം കോടതിയില് ഹാജരാക്കാനിരിക്കുകയായിരുന്നു. ഇതുമായി ബന്ധപ്പെട്ടാണ് ബാഗ്പത് ജയിലിലെത്തുന്നത്. നിരവധി കൊലപാതകക്കേസുകളും തട്ടിക്കൊണ്ടു പോകല് കേസുകളിലും പ്രതിയാണ് മുന്ന.\nജയിലിലിരിക്കെ തന്നെ 2012ല് ജാവുന്‍പൂര് മണ്ഡലത്തില് നിന്നും അപ്‌നാ ദള് സ്ഥാനാര്‍ത്ഥിയായി മത്സരിച്ചിരുന്നു. 36,000 ത്തോളം വോട്ടുകള് നേടാന് ഇയാള്‍ക്ക് സാധിച്ചിരുന്നു. തെരഞ്ഞെടുപ്പില് വിജയിച്ച എസ്്പി സ്ഥാനാര്‍ത്ഥി ശ്രദ്ധ യാദവ് 55,745 വോട്ടുകളാണ് നേടിയത്. 2017ല് മുന്നയുടെ ഭാര്യയും ഇതേ മണ്ഡലത്തില് നിന്നും മത്സരിച്ച് തോറ്റിരുന്നു.


bjp leader k surendran slams cm pinarayi vijayan on gold smuggling | പണം ഡോളറാക്കി വിദേശത്തേക്ക്, സ്വര്‍ണ്ണമായി നാട്ടിലേക്ക്;മുഖ്യമന്ത്രി സാഹായിച്ചെന്നും കെ സുരേന്ദ്രന് - Malayalam Oneindia\nതിരുവനന്തപുരം: കള്ളക്കടത്തുകാർക്ക് അഴിമതി പണം യു എസ് ഡോളറാക്കി വിദേശത്തേക്ക് കടത്താനും അവിടുത്തെ ബാങ്കുകളിൽ നിക്ഷേപിച്ച് അത് സ്വർണ്ണക്കടത്തിനായി ഉപയോ ഗിക്കാനും മുഖ്യമന്ത്രി പിണറായി വിജയന് സഹായിച്ചെന്ന് വ്യക്തമായതായി ബിജെപി സംസ്ഥാന പ്രസിഡന്റ് കെ സുരേന്ദ്രൻ. നിർഭാ ഗ്യത്തിന് പ്രകൃതി ദുരന്തമായ പ്രളയത്തെ പോലും അഴിമതി നടത്താനുള്ള ഉപാധിയാക്കി സർക്കാർ മാറ്റിയതായി കെ സുരേന്ദ്രന് കുറ്റപ്പെടുത്തി.\nസ്വർണ്ണക്കടത്ത്, ലൈഫ്മിഷൻ ഭവന നിർമ്മാണത്തിലെ കമ്മീഷൻ, പ്രളയത്തിന്റെ പേരിൽ വന്ന പണം എന്നിവയെല്ലാം യു.എസ് ഡോളറാക്കി മാറ്റിയിട്ടുണ്ട്. ഇതിനായി ചില യു.എ.ഇ കോൺസുലേറ്റ് ഉദ്യോ ഗസ്ഥൻമാരുടെ സഹായവും ഇവർക്ക് ലഭിച്ചിട്ടുണ്ട്. മുഖ്യമന്ത്രിയാണ് യു.എ.ഇ കോൺസുലേറ്റിന്റെയും സംസ്ഥാന സർക്കാരിന്റെയും കോൺടാക്ട് പോയിന്റായി ശിവശങ്കരനെ നിർദ്ദേശിക്കുന്നത്. സ്വപ്നയ്ക്ക് ശിവശങ്കരനെ പരിചയപ്പെടുത്തുന്നതും സ്പേസ് പാർക്കിൽ നിയമിക്കുന്നതും മുഖ്യമന്ത്രിയാണെന്ന് വ്യക്തമായിരിക്കുകയാണ്.\nജൂലായ് 7,9 തിയ്യതികളിൽ നടന്ന വാർത്താസമ്മേളനങ്ങളിൽ താൻ ഈ കാര്യം പറ‍ഞ്ഞിരുന്നു. മുഖ്യമന്ത്രിക്ക് 2017 മുതൽ സ്വപ്നയുമായ് ബന്ധമുണ്ടെന്നും ഓഫീസിലും ഔദ്യോ ഗിക വസതിയിലും ഇരുവരും തമ്മിൽ കൂടിക്കാഴ്ച നടത്തിയിട്ടുണ്ടെന്നും ഇപ്പോൾ എല്ലാവർക്കും മനസിലായി. ഇപ്പോൾ പുറത്തുവന്നത് ഒരു പ്രതിയുടെ വെറും മൊഴിയല്ല മറിച്ച് ഇഡിയുടെ അന്വേഷണത്തിൽ മനസിലായ കാര്യങ്ങളാണെന്നും സുരേന്ദ്രൻ ചൂണ്ടിക്കാട്ടി.\nസ്വർണ്ണക്കള്ളക്കടത്തുകാർക്ക് വേണ്ടി എല്ലാ സർക്കാർ സംവിധാനങ്ങളും ദുരുപയോ ഗം ചെയ്ത മുഖ്യമന്ത്രിക്ക് സ്ഥാനത്ത് തുടരാൻ അവകാശമില്ല. യൂണിടാക്ക് എംഡി തന്നെ സ്വപ്നയ്ക്ക് കമ്മീഷൻ കൊടുത്തതായി സമ്മതിച്ചിരിക്കുന്നു. എങ്ങനെയാണ് ഭവനനിർമ്മാണത്തിന് കമ്മീഷൻ കിട്ടുന്നതെന്ന് ലൈഫിന്റെ ചെയർമാനായ മുഖ്യമന്ത്രി പറയണം. ശ്രീ പദ്മനാഭ സ്വാമി ക്ഷേത്രത്തിലേക്കുള്ള നവരാത്രി ഘോഷയാത്രയുടെ വി ഗ്രഹങ്ങൾ ലോറിയിൽ കൊണ്ടുപോകുമെന്ന മന്ത്രി കടകംപ്പള്ളിയുടെ നിലപാട് അം ഗീകരിക്കാനാവില്ല.\nമന്ത്രിയുടെ വാശിയും ദാർഷ്ട്യവും കാണിക്കാനുള്ള സ്ഥലമല്ല നവരാത്രി ഘോഷയാത്ര. കൊവിഡ് മാനദണ്ഡങ്ങൾ പാലിച്ച് ആൾക്കൂട്ടത്തെ ഒഴിവാക്കി ആചാരങ്ങൾ പാലിച്ച് വേണം ഘോഷയാത്ര നടത്താൻ. ശബരിമലയിൽ നെയ്യഭിഷേകം അനുവദിക്കില്ലെന്ന് പറയാൻ കടകംപ്പള്ളിയാരാണ് ശബരിമല തന്ത്രിയാണോ? തന്ത്രി പണിയല്ല മന്ത്രി പണിയാണ് കടകംപ്പള്ളി ചെയ്യേണ്ടത്. തന്ത്രിസമാജത്തോടും വിശ്വാസി പ്രതിനിധികളോടും കൂടിയാലോചിച്ചാണ് ഇത്തരം കാര്യങ്ങളിൽ തീരുമാനം എടുക്കേണ്ടത്. ആചാരങ്ങൾ ലംഘിക്കാനാണ് സർക്കാർ തീരുമാനമെങ്കിൽ ബി.ജെ.പി ശക്തമായി പ്രതികരിക്കുമെന്നും തിരുവനന്തപുരത്ത് നടത്തിയ പത്രസമ്മേളനത്തില് സുരേന്ദ്രന് പറഞ്ഞു.\nk surendran pinarayi vijayan മുഖ്യമന്ത്രി പിണറായി വിജയന് കെ സുരേന്ദ്രന് ബിജെപി കോണ്‍ഗ്രസ്\nbjp leader k surendran slams cm pinarayi vijayan on gold smuggling


ബി.ജെ.പിയുടെ ഭരണത്തിന് കീഴില് ഇന്ത്യയിലെ ജനാധിപത്യം മരിച്ചു; രാഹുല് ഗാന്ധി | Rahul Gandhi|india-china|pm-narendra-modi\nചെന്നൈ : അതിര്‍ത്തി വിഷയത്തില് പ്രധാനമന്ത്രി നരേന്ദ്ര മോദിക്കെതിരെ വീണ്ടും കോണ്‍ഗ്രസ് നേതാവ് രാഹുല് ഗാന്ധി. ബി.ജെ.പിയുടെ ഭരണത്തിന് കീഴില് ഇന്ത്യയിലെ ജനാധിപത്യം മരിച്ചു. മോദി രാജ്യതാത്പര്യത്തില് വിട്ടുവീഴ്ച ചെയ്യുമെന്ന് ചൈനയ്ക്ക് അറിയാമെന്നും രാഹുല് ആരോപിച്ചു. തൂത്തുക്കുടിയിലെ വിഒസി കോളേജില് നടന്ന റാലിയെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം.\nകഴിഞ്ഞ ആറ് വര്‍ഷമായി രാജ്യത്ത് തിരഞ്ഞെടുപ്പിലൂടെ അധികാരത്തിലേറിയ സംവിധാനങ്ങൾക്കും സ്വതന്ത്ര മാധ്യമങ്ങള്‍ക്കും നേരെ ആസൂത്രിതമായ അക്രമണം നടക്കുകയാണ്. ഇതിന് കാരണം ആര്.എസ്.എസാണെന്നും രാഹുല് കുറ്റപ്പെടുത്തി.\nRead Also : ഹോട്ട് ആൻഡ് ബ്യൂട്ടിഫുൾ സീനത്ത് അമൻ: അഭിനയ ജീവിതത്തിന്റെ അമ്പതാണ്ട്\nപാര്‍ലമെന്റും ജുഡീഷ്യറിയും മാധ്യമങ്ങളും രാജ്യത്തെ ഒന്നിച്ചുനിര്‍ത്തുന്നു. ഇവ തമ്മിലുള്ള ഒരു ഐക്യത്തിലാണ് രാജ്യം നിലകൊള്ളുന്നത്. എന്നാല് ഈ സന്തുലിതാവസ്ഥ നശിച്ചാല് അതിനൊപ്പം രാജ്യവും നശിക്കും. ഭരണഘടനാ സ്ഥാപനങ്ങളിലേക്ക് നുഴഞ്ഞുകയറി ആര്‍എസ്എസ് ഈ സന്തുലിതാവസ്ഥ നശിപ്പിച്ചെന്നും രാഹുല് പറഞ്ഞു.\nRahul Gandhi india-china pm-narendra-modi\nഹോട്ട് ആൻഡ് ബ്യൂട്ടിഫുൾ സീനത്ത് അമൻ: അഭിനയ ജീവിതത്തിന്റെ അമ്പതാണ്ട്\nകേന്ദ്ര സര്‍ക്കാരിന് നല്ല നിര്‍ദേശങ്ങളോട് അലര്‍ജിയാണെന്ന് രാഹുൽ ഗാന്ധി\nApr 10, 2021, 07:45 pm IST


My lover is not Malayalee said Priyamani - Malayalam Filmibeat\nഎന്റെ കാമുകന് മലയാളിയല്ല: പ്രിയാമണി\n| Updated: Saturday, December 20, 2014, 16:36 [IST]\nസിനിമയില് നിറഞ്ഞു നില്‍ക്കുന്ന നായികമാരെ എത്രയും പെട്ടന്ന് കെട്ടിച്ചുവിടാനുള്ള തിടുക്കത്തിലാണല്ലോ ഗോസിപ്പു വീരന്മാര്. വിവാഹം കഴിഞ്ഞവരെ കുറിച്ചും, സിനിമയിലേക്ക് കാലെടുത്തുവയ്ക്കുന്ന നടിമാരെ കുറിച്ചും ഗോസിപ്പുകള് ഉണ്ടാക്കുന്നതിന് ഒരു പഞ്ഞവുമില്ല. എല്ലാവരുടെ കാര്യമൊന്നും പറയുന്നില്ല, ഇപ്പോള് പ്രിയാമണിയുടെ കാര്യം എടുക്കാം.\nതമിഴിലും തെലുങ്കിലും കന്നടയിലും മലയാളത്തിലുമൊക്കെ നിറഞ്ഞു നില്‍ക്കുന്ന പ്രിയാമണിയുടെ കാമുകനായി എല്ലാ ഇന്റസ്ട്രിയിലും ഓരോരുത്തരെ ഗോസിപ്പുകാര് കണ്ടെത്തിയിട്ടുണ്ട്. വൈകി കേട്ട ഗോസിപ്പില് അവതാരകനും നടനുമായ ഗോവിന്ദ് പത്മസൂര്യയുടെ പേരായിരുന്നു. എന്നാല് ഇരുവരും വാര്‍ത്ത നിഷേധിച്ചു.\nഅടുത്തിടെ നല്‍കിയ അഭിമുഖത്തില് ഇക്കാര്യത്തെ കുറിച്ച് പ്രിയാമണിയോട് ചോദിക്കുകയുണ്ടായി. മലയാളിയായ ഒരു യുവ അവതാരകനുമായി പ്രണയത്തിലാണെന്ന് കേള്‍ക്കുന്നുണ്ടല്ലോ എന്ന് ചോദിച്ചപ്പോള് രഹസ്യം വെളിപ്പെടുത്തുമെന്നായിരുന്നു ആദ്യ പ്രതികരണം.\nഒരു രഹസ്യം പ്രിയ വെളിപ്പെടുത്തുകയും ചെയ്തു. ഒരു രഹസ്യം പറയാം എന്ന് പറഞ്ഞു കൊണ്ട് തന്നെയാണ് നടി അത് വെളിപ്പെടുത്തിയത്. 'ഞാന് പ്രണയിക്കുന്നത് ഒരു മലയാളിയെയല്ല'. അപ്പോള് ആരാണെന്നതാണ് അടുത്ത ചോദ്യം. പ്രണയിക്കുന്നുണ്ടെന്ന് ഉറപ്പായല്ലോ. ഇനി കഥ ഗോസിപ്പുകാര്‍ക്ക് വിട്ടോളൂ.\nപ്രിയാമണിയ്ക്ക് സ്‌പോര്‍ട്‌സിലാണ് കമ്പം\nRead more about: priyamani actress malayalam sports love kiss of love പ്രിയാമണി നടി മലയാളം സിനിമ പ്രണയം കിസ്സ് ഓഫ് ലവ് ചുംബന സമരം\nMy lover is not Malayalee said Priyamani


കണ്ണാണേ, കണ്ണാളാണേ; നീരാളിയിലെ നാടന്‍പാട്ട് ശൈലിയെ ഗാനം പുറത്ത്\nനാടൻപാട്ട് ശൈലിയുള്ള ഗാനമാണ് നീരാളിക്കായി സ്റ്റീഫൻ ദേവസ്സി ഒരുക്കിയത്.\n29 Jun, 2018 at 04:22 PM\nമോഹന്‍ലാല് ചിത്രം നീരാളിയിലെ ഒരു ഗാനം കൂടി പുറത്തിറങ്ങി. എം ജി ശ്രീകുമാർ, സുരാജ് വെഞ്ഞാറമൂട്, ശ്യാമപ്രസാദ് എന്നിവർ ചേർന്നാണ് ഗാനം ആലപിച്ചത്.\nനാടൻപാട്ട് ശൈലിയുള്ള ഗാനമാണ് നീരാളിക്കായി സ്റ്റീഫൻ ദേവസ്സി ഒരുക്കിയത്. സന്തോഷ് വർമ എഴുതിയ വരികൾ എം ജി ശ്രീകുമാർ, സുരാജ് വെഞ്ഞാറമൂട്, ശ്യാമപ്രസാദ് എന്നിവർ ചേർന്ന് ആലപിച്ചിരിക്കുന്നു. താളക്കൊഴുപ്പേകി ശിവമണിയുടെ ഡ്രംസും.\nഗാനത്തിന്റെ റെക്കോർഡിങ് ദൃശ്യങ്ങളും നീരാളിയുടെ ചിത്രീകരണ ദൃശ്യങ്ങളും ചേർത്താണ് ഈ ഗാനത്തിന് വീഡിയോ ഒരുക്കിയത്. ബംഗലൂരുവിൽ നിന്ന് കോഴിക്കോടേക്കുള്ള യാത്രക്കിടെ ചിത്രത്തിലെ നായകനും അയാളുടെ ഡ്രൈവറും ആലപിക്കുന്ന രീതിയിലാണ് ഗാനം. മോഹൻലാലും സുരാജ് വെഞ്ഞാറമൂടും ആണ് ഗാനരംഗത്തിൽ അഭിനയിച്ചിരിക്കുന്നത്.\nഅജോയ് വർമ സംവിധാനം ചെയ്ത നീരാളി പെരുന്നാൾ റിലീസായി തിയറ്ററുകളിലേക്ക് എത്തുമെന്ന് പ്രഖ്യാപിച്ചതായിരുന്നു. പിന്നീട് ജൂലൈ 12ലേക്ക് സിനിമയുടെ റിലീസ് മാറ്റി. ത്രില്ലർ സ്വഭാവത്തിലുള്ള നീരാളിയിൽ നാദിയ മൊയ്തു, പാർവതി നായർ, ദിലീഷ് പോത്തൻ തുടങ്ങിയവരും ഉണ്ട്.


Actres Samantha Akkineni Shared Her First microgreens Harvesting, ലോക്ക് ഡൗൺ കാലത്തെ പുതിയ വിശേഷം, സന്തോഷ വാർത്ത പങ്കുവെച്ച് സാമന്ത, - Malayalam Filmibeat\n| Updated: Friday, June 12, 2020, 22:01 [IST]\nതെന്നിന്ത്യൻ പ്രേക്ഷകരുടെ പ്രിയപ്പെട്ട താരമാണ് സാമന്ത അക്കിനേനി. തെലുങ്കിലും തമിഴിലുമാണ് താരം സജീവമാണെങ്കിലും മലയാളത്തിലും നടിയ്ക്ക് കൈ നിറയെ ആരാധകരുണ്ട്. താരത്തിന്റെ പല ചിത്രങ്ങൾക്കും മലയാളത്തിലും മികച്ച പ്രേക്ഷകരെ കിട്ടാറുണ്ട്. സോഷ്യൽ മീഡിയയിൽ സജീവ സാന്നിധ്യമാണ് സാമന്ത. പ്രേക്ഷകരുമായി വളരെ അടുത്ത ബന്ധം വെച്ചു പുലർത്താൻ താരം ശ്രമിക്കാറുമണ്ട്. നടിയുടെ ഈ സ്വഭാവമാണ് സാമന്തയെ പ്രേക്ഷകരുടെ പ്രിയങ്കരിയാക്കുന്നത്.\nസോഷ്യൽ മീഡിയയിൽ സജീവമാണ് സാമന്ത. തന്റെ കുടുംബ വിശേഷങ്ങളും സിനിമ വിശേഷങ്ങളും പ്രേക്ഷകരുമായി പങ്കുവെയ്ക്കാറുണ്ട്. ലോക്ക് ഡൗൺ പ്രഖ്യാപിച്ചതിനെ തുടർന്ന് താരം കൂടുതൽ സജീവമായിരിക്കുകയാണ്. ഭർത്താവ് നാഗ ചൈത്യന്യക്കൊപ്പം സമാധാന കുടുംബ ജീവിതം നയിക്കുകയാണ് ഇപ്പോൾ.\nലോക് ഡൗൺ കാലം വെറുതെ ഇരുന്ന് സമയം കളയുകയല്ല സാമന്ത. അപ്രതീക്ഷിതമായി കിട്ടിയ അവധി ദിനങ്ങൾ വളരെ ക്രിയാത്മകമായി ഉപയോഗിക്കുകയാണ്. പാചകവും കൃഷിയുമാണ് സാമന്തയുടെ പ്രധാന പരിപാടി. ഇപ്പോഴിത വിളവ് എടുക്കുന്നതിന്റെ ത്രില്ലിലാണ് സാമന്ത. മൈക്രോാ ഗ്രീൻ കൃഷി രീതിയിലൂടെ ആദ്യമായി വിളവെടുക്കുകയാണ് താരം. ആ സന്തോഷം തന്റെ ആരാധകരുമായി പങ്കുവെച്ചിരിക്കുകയാണ്. ചിത്രങ്ങൾ പങ്കുവെയ്ക്കുക മാത്രമല്ല. ഇത് ചെയ്യേണ്ട രീതിയെ കുറിച്ചും സാമന്ത പറയുന്നു. മൈക്രോൺ ഗ്രീൻ കൃഷി രീതി ചെയ്യാൻ താൽ പര്യമുള്ളവർക്കായി എന്ന് പറഞ്ഞു കൊണ്ടായിരുന്നു വിവരങ്ങൾ പങ്കുവെച്ചത്.\nഒരു ട്രോ, കൊക്കോപീറ്റ്, വിത്തുകൾ, ഒരു തണുത്ത മുറി( ഞാൻ എന്റെ ബെഡ് റൂമാണ് ഉപയോഗിച്ചത്. ഇവിടെ സൂര്യപ്രകാശം ഭാഗികമായി ലഭിക്കുന്ന രീതിയിലുള്ള ഒരു വിൻഡോ ഉണ്ട്) . സൂര്യപ്രകാശം അധികം ലഭിക്കുന്നില്ലെങ്കിൽ ട്രോയുടെ അടുത്ത് ഒരു ബെഡ് ലാമ്പ് സ്ഥാപിക്കാം- നടി പറയുന്നു.\nആദ്യം കൊക്കോപീറ്റ് ഉപയോഗിച്ച് ട്രോ നിറയ്ക്കുക. ശേഷം വിത്തുകൾ പാകുക. കോക്കോപീറ്റ് പൂർണ്ണമായി നിറയുന്നത് വരെ വെള്ളം തളിച്ച് കൊടുക്കുക.ശേഷം വീട്ടിലെ ഏറ്റവും തണുപ്പുള്ള ഭാഗത്തെ ജനലിന്റെ അടുത്ത് ഈ ട്രോ സ്ഥാപിക്കുക. ലഭിക്കുന്ന സൂര്യ പ്രകാശം കുറവാണെങ്കിൽ ഒരു ബെഡ് ലാമ്പ് സ്ഥാപിക്കാം.\nനാല് ദിവസം കൊണ്ട് തന്നെ വിത്തിൽ നിന്ന് മുള വരും. അ‍ഞ്ചാം ദിവസം ട്രോയുടെ കവൽ നിക്കം ചെയ്യാം. എന്നിട്ട് ദിവസവും ഓരി നേരം വീതം ആവശ്യത്തിനുളള വെള്ളം തളിച്ചു കൊടുക്കുക. എട്ട് ദിവസം വരെ വെള്ളം ഒഴിച്ചു കൊടുക്കണം. എന്നിട്ട് എട്ട് മുതൽ പതിനാല് ദിവസം വരെ നിങ്ങളുടെ മൈക്രോ ഗ്രീനുകൾ വിളവെടുക്കാം- സാമന്ത കുറിക്കുന്നു. ഇൻസ്റ്റഗ്രാം പേജിലൂടെയാണ് വിളവെടുപ്പിന്റെ ചിത്രങ്ങളും കൃഷി രീതിയും പങ്കുവെച്ചിരിക്കുന്നത്. കൃഷി മാത്രമല്ല പാചക പരീക്ഷണവും നടി തുടങ്ങിയിട്ടുണ്ട്. താരം ഭക്ഷണം പാകം ചെയ്യുന്ന ചിത്രങ്ങൾ സോഷ്യൽ മീഡിയയിൽ വൈറലാണ്. താൻ മികച്ച അഭിനേത്രി മാത്രമല്ല പാചകത്തിലും കൃഷിയിലും താൻ മുടുക്കിയാണെന്ന് നടി ലോക് ഡൗൺ ദിനങ്ങളിലൂടെ തെളിയിച്ചിരിക്കുകയാണ്.\nസാമന്ത ഇൻസ്റ്റഗ്രാം പോസ്റ്റ്\nActres Samantha Akkineni Shared Her First microgreens Harvesting


malayali cityzen jailed saudi | പുറപ്പെട്ടത് നാട്ടിലേയ്ക്ക്; ചെന്നെത്തിയത് ജയിലിൽ; പിടിയിലായത് അഞ്ചു വർഷം മുമ്പ് രജിസ്റ്റർ ചെയ്ത കേസിൽ; കുടുങ്ങിയത് ഫൈനൽ എക്‌സിറ്റിൽ സൗദിയിൽ നിന്ന് മടങ്ങി മറ്റൊരു നാട്ടിൽ രണ്ടു വർഷം ജോലി ചെയ്തതിനും ശേഷം പുതിയ വിസയിൽ വീണ്ടുമെത്തിയ തലശ്ശേരി സ്വദേശി; റിസ്വാന്റെ കഥ ഇങ്ങനെ - MarunadanMalayalee.com\nSeptember 22, 202004:46 PM IST Permalink\nറിയാദ്: തലശ്ശേരി സ്വദേശി എ.കെ റിസ്വാൻ കഴിഞ്ഞ ബുധനാഴ്ച റിയാദ് വിമാനത്താവളത്തിലേയ്ക്ക് പുറപ്പെട്ടത് എയർ ഇന്ത്യ എക്സ്പ്രസ് വിമാനത്തിൽ നാട്ടിലേയ്ക്ക് പോകാനായിരുന്നു. എന്നാൽ, റിസ്വാൻ എത്തിപ്പെട്ടത് എയർ പോർട്ട് ജയിലിലും. ദമ്മാമിൽ അഞ്ചു വർഷം മുമ്പ് ജോലി ചെയ്തുകൊണ്ടിരിക്കെ ഉണ്ടായൊരു കേസിന്റെ പേരിൽ റിസ്വാൻ പിടിയിലകപ്പെടുകയായിരുന്നു. ഒരിക്കൽ സൗദിയിൽ നിന്ന് ഫൈനൽ എക്‌സിറ്റിൽ മടങ്ങിയ റിസ്വാൻ പിന്നീട് രണ്ടു വര്ഷം ഒമാനിൽ ജോലി ചെയ്തിരുന്നു. പുതിയ വിസയിൽ വീണ്ടും സൗദിയിൽ റിയാദിൽ എത്തിയ റിസ്വാന്റെ പേരിൽ ചാർജ് ചെയ്ത കേസ് സൗദി സിസ്റ്റത്തിൽ ഇപ്പോഴും സജീവമായി നിലനിൽക്കുന്നതിനാലായിരുന്നു നടപടി.\nറിസ്വാന്റെ കഥ ഇതാ:\nകഴിഞ്ഞ ബുധനാഴ്ച രാത്രി തലശ്ശേരി സ്വദേശി എ കെ റിസ്വാൻ റിയാദ് വിമാനത്താവളത്തിലേയ്ക്ക് പുറപ്പെട്ടത് 12.30ന് പുറപ്പെടുന്ന എയർ ഇന്ത്യ എക്സ്പ്രസ് വിമാനത്തിൽ നാട്ടിലേയ്ക്ക് പോകാനായിരുന്നു. ബോർഡിങ് പാസെടുത്ത് രാത്രിയോടെ കണ്ണൂർ വിമാനത്താവളത്തിലെത്തുമെന്ന് ഭാര്യയോട് വിളിച്ചു പറയുകയും ചെയ്തു. എന്നാൽ, പിന്നീട് റിസ്വാനെ കുറിച്ച് ഒരു വിവരവുമുണ്ടായിരുന്നില്ല.\nറിയാദിൽ നിന്ന് പുറപ്പെട്ടിട്ടുണ്ടെങ്കിലും കണ്ണൂരിലെത്തിയിട്ടില്ലെന്നാണ് ബന്ധുക്കൾക്ക് ലഭ്യമായ വിവരം. കഴിഞ്ഞ നാലു ദിവസമായി ബന്ധുക്കൾ ഇദ്ദേഹത്തിനായി അന്വേഷണത്തിലായിരുന്നു. തുടർന്ന് സഹോദരൻ നാട്ടിൽ നിന്ന് മലപ്പുറം ജില്ല കെ.എം.സി.സി വെൽഫയർ വിങ് ചെയർമാൻ റഫീഖ് മഞ്ചേരിയെ വിളിച്ചറിയിക്കുകയായിരുന്നു. റഫീഖ് ജവാസാത്തിൽ രേഖകൾ പരിശോധിച്ചപ്പോൾ റിസ്വാൻ സൗദിയിലുണ്ടെന്ന് വ്യക്തമായി. തുടരന്ന് എയർപോർട്ട് പൊലീസിലെത്തി രേഖകൾ പരിശോധിച്ചപ്പോഴാണ് ജയിലിൽ കണ്ടെത്തിയത്. തുടർന്ന് ഇദ്ദേഹം ബന്ധുക്കളുമായി സംസാരിച്ചു.\nകേസ് ദമാമിലായതിനാൽ ദമാം കോടതിയിൽ ഹാജരാക്കി കേസ് നടപടികൾ പൂർത്തിയായ ശേഷം തർഹീൽ വഴി ഇദ്ദേഹത്തിന് നാട്ടിലേക്ക് പോകാനാവും. അഞ്ചു വർഷം മുമ്പ് ദമാമിൽ ജോലി ചെയ്തപ്പോഴാണ് കേസിലകപ്പെട്ടത്. എന്നാൽ പിന്നീട് ഫൈനൽ എക്സിറ്റിൽ പോയി ഒമാനിൽ രണ്ടു വർഷം ജോലി ചെയ്ത് പുതിയ വിസയിൽ രണ്ടു വർഷം മുമ്പ് റിയാദിലെത്തിയതായിരുന്നു റിസ് വാൻ.\nപ്രക്ഷോഭകർക്ക് ഭക്ഷണം വിതരണം ചെയ്ത് പൊലീസ്


നിറങ്ങളിൽ നിറഞ്ഞു നിൽക്കുന്നമറ്റൊരിന്ത്യ | The Most Colourful Places In India - Malayalam Nativeplanet\n»നിറങ്ങളിൽ നിറഞ്ഞു നിൽക്കുന്ന മറ്റൊരിന്ത്യ\n11 hrs ago വെനീസിനെക്കാളും പത്തിരട്ടി വലുപ്പും... ഈ സുന്ദർബൻ നിങ്ങളെ അത്ഭുതപ്പെടുത്തും! തീര്‍ച്ച!\nനിറങ്ങളിൽ ജീവിക്കുന്ന ഇടമാണ് നമ്മുടെ ഇന്ത്യ എന്ന് വിശ്വസിക്കുവാൻ അല്പം ബുദ്ധിമുട്ടായിരിക്കും. ചരിത്ര സ്മാരകങ്ങളും കോട്ടകളും ജൈവവൈവിധ്യവും കളർഫുൾ സിറ്റികളും ഇവിടുത്തെ കാഴ്ചകളാണെങ്കിലും നിറങ്ങൾ വന്നു പൊതിഞ്ഞു നിൽക്കുന്ന കാഴ്ച അത്ര പ്രചാരത്തിലില്ല. എന്നാൽ നിറങ്ങളാൽ നിറഞ്ഞു നിൽക്കുന്ന ഒരിന്ത്യയുണ്ട് എന്നതാണ് സത്യം. വാലി ഓഫോ ഫ്ലവേഴ്സും ഹോളി ആഘോഷങ്ങളും ഗംഗാ ആരതിയും ഒക്കെയായി വളരെ വ്യത്യസ്തമായ കാഴ്ചകൾ നല്കുന്ന ഒരിന്ത്യ. ഇതാ നമ്മുടെ രാജ്യത്തെ ഏറ്റവും കളർഫുള്ളായ ഇടങ്ങൾ നോക്കാം....\nഇന്ത്യയിലെ ഏറ്റവും വിശുദ്ധമായ ഇടങ്ങളിലൊന്നായി കണക്കാക്കപ്പെടുന്ന ഇടമാണ് വാരണാസി, വാരണാസിയേക്കുറിച്ചുള്ള വിശേഷണങ്ങള് പറഞ്ഞാല് തീരില്ല. ഇന്ത്യയിലെ ഏഴ് പുണ്യപുരാണ നഗരങ്ങളില് ഒന്ന്, 12 ജ്യോതിര്‍ലിംഗ സ്ഥലങ്ങളിലെ ശക്തിപീഠങ്ങളില് ഒന്ന് അങ്ങനെ പല കാര്യങ്ങള് ചേരുമ്പോഴാണ് മറ്റു നഗരങ്ങളില് നിന്ന് വാരണാസിയെ വ്യത്യസ്തമാക്കുന്നത്. ഒരാള് വാരണാസിയില് വച്ച് മരിച്ചാല് ആയാളുടെ ആത്മാവിന് മോക്ഷം ലഭിക്കുമെന്നാണ് ഹൈന്ദവ വിശ്വാസം. ശിവന്റെ വാസസ്ഥലമായി കരുതപ്പെടുന്ന വാരണാസി സ്ഥിതി ചെയ്യുന്നത് ഗംഗാനദിയുടെ കരയിലാണ്. മനുഷ്യന്റെ പാപങ്ങള് കഴുകികളയാല് ഗംഗാ നദിക്ക് കഴിയുമെന്ന ഒരു വിശ്വാസവും നിലനില്‍ക്കുന്നുണ്ട്.\nഗംഗയുടെ തീരങ്ങളിൽ നടക്കുന്ന ആരതിയാണ് ഇവിടുത്തെ ഏറ്റവും പ്രധാന കാര്യങ്ങളിലൊന്ന്. എല്ലാ ദിവസവും വൈകുന്നേരം ആയിരക്കണക്കിനാളുകളുടെ സാന്നിധ്യത്തിലാണ് ഈ ചടങ്ങ് നടക്കുന്നത്. ദശാശ്വമേദ് ഘട്ടിൽ വെച്ചു നടക്കുന്ന ഗംഗാ ആരതി ഇവിടെ എത്തുന്നവർ തീർച്ചയായും കണ്ടിരിക്കേണ്ട ആചാരം തന്നെയാണ്.\nവാലി ഓഫ് ഫ്ലവേള്സ്\nവ്യത്യസ്ത നിറങ്ങളിൽ നോക്കെത്താ ദൂരത്തോളം പൂക്കള് വിരിഞ്ഞു നിൽക്കുന്നത് കണ്ടിട്ടുണ്ടോ? ഉത്തരാഘണ്ഡിലെ വാലി ഓഫ് ഫ്ലവേഴ്സ് എന്നറിയപ്പെടുന്ന പൂക്കളുടെ താഴ്വര. വ്യത്യസ്ത നിറത്തിലും വലുപ്പത്തിലുമായി മലകളായ മലകൾ മുഴുവൻ മഞ്ഞിന്റെ അകമ്പടിയിൽ വിരിഞ്ഞു നിൽക്കുന്ന ഈ ഇടം തേടി വിദേശങ്ങളിൽ നിന്നുപോലും ആളുകൾ എത്തുന്നു. വംശനാശം സംഭവിച്ചു കൊണ്ടിരിക്കുന്നതും ഇവിടെ മാച്രം വളരുന്നതുമായ പൂക്കളെല്ലാം ചേർത്ത് ആകെ 21621 ഏക്കർ സ്ഥലത്തായാണ് ഈ ദേശീയോദ്യാനം സ്ഥിതി ചെയ്യുന്നത്. ജൂലൈ മുതൽ ഓഗസ്റ്റ് വരെയാണ് ഇവിടം സന്ദർശിക്കുവാൻ പറ്റിയ സമയം. യുനസ്കോയുടെ ലോക പൈതൃക സ്ഥാനം കൂടിയാണ് ഇവിടം.\nവളകൾ മാത്രം വിൽക്കുന്ന ഒരു മാർക്കറ്റിനെക്കുറിച്ച് കേട്ടിട്ടുണ്ടോ? എവിടെ നോക്കിയാലും വ്യത്യസ്ത കളറിലും മെറ്റീരിയലിലും കല്ലിലും പ്ലാസ്റ്റിക്കിലും ഗ്ലാസിലും ഒക്കെ നിർമ്മിച്ചിരിക്കുന്ന വളകൾ....ലാഡ് ബസാർ എന്നറിയപ്പെടുന്ന ഈ ബസാർ ഹൈദരാബാദിലെ ഏറ്റവും പ്രശസ്തമായ ഇടങ്ങളിലൊന്നാണ്. ചാര്‌മിനാറിനോട് ചേർന്നു സ്ഥിതി ചെയ്യുന്ന ഈ ചൂഡി ബസാർ ഒരുപാട് കടകൾ കാണാനാവും.\nവിശ്വാസങ്ങളെ നിറങ്ങളോടൊത്ത് കാണണമെങ്കിൽ തമിഴ്നാട്ടിലേക്ക് പോകണം..ഒരു ക്ഷേത്രത്തിനു ചുറ്റുമായി ഒരു ജീവിത സംസ്കാരം തന്നെ വളർന്നു വന്ന കാഴ്ചയാണ് ഇവിടെ കാണുവാൻ സാധിക്കുക. 16-ാം നൂറ്റാണ്ടിൽ നിർമ്മിക്കപ്പെട്ട ക്ഷേത്രവും അതിന്റെ 14 ഗോപുരങ്ങളും ഇവിടുത്തെ പ്രത്യേകതയാണ്.\nഅവിശ്വാസിയെപ്പോലും വിശ്വാസിയാക്കുന്ന ഈ ക്ഷേത്രത്തിന്റെ കാഴ്ച തന്നെ മനോഹരമാണ്. ഗോപുരങ്ങളിലും ചുവരുകളിലുമായി നിറയെ നിറങ്ങളിൽ കൊത്തിവെച്ചിരിക്കുന്ന രൂപങ്ങളും കഥാ സന്ദർഭങ്ങളും ഇതിനെ വ്യത്യസ്തമാക്കുന്നു.\nഹോളി ആഘോഷങ്ങൾ നിറങ്ങളുട ഉത്സവമാണെങ്കിലും വൃന്ദാവനിലേതിന് വേറെയും പ്രത്യേകതകളുണ്ട്. നിറങ്ങളിൽ നീരാടിയുള്ളതാണ് ഇവിടുത്തെ ആഘോഷങ്ങൾ. കൃഷ്ണന്റെ ജന്മസ്ഥലമായതുകൊണ്ച് തന്നെ ആഘോഷങ്ങളിൽ ഒരു വിട്ടുവീഴ്ചയും ഇവിടെയില്ല. വാരിയെറിയുന്ന നിറങ്ങളും കളറിൽ മുങ്ങിയ ശരീരങ്ങളും ആകാശവും ഒക്കെ ഇവിടുത്തെ ഹോളിയെ എല്ലാവർക്കും പ്രിയപ്പെട്ടതാക്കുന്നു.\nഅരുണാചൽ പ്രദേശ് എന്നു കേൾക്കുമ്പോൾ തന്നെ ആദ്യം മനസ്സിൽ വരുന്നത് പ്രാർഥനകളെഴുതിയ പതാകയാണ്. അതു തന്നെയാണ് ഈ നാടിന്റെ പ്രത്യേകതയും. ഇവിടുത്തെ ഏറ്റവും വലിയ ആകർഷണമാണ് തവാങ് മൊണാസ്ട്രി. ലോകത്തിലെ തന്നെ രണ്ടാമത്തെ വലിയ ആശ്രമങ്ങളിലൊന്നായ ഇത് നിർമ്മാണ രീതികൊണ്ടും കാഴ്ചകൾ കൊണ്ടും ആരെയും അമ്പരപ്പിക്കുന്നു. ചായക്കൂട്ടുകൾ അതിശയിപ്പിക്കുമോ എന്നു സംശയം ജനിപ്പിക്കുന്ന തരത്തിലാണ് ഇതിനുള്ളിലെ കളറുകൾ.\nരാജസ്ഥാനിലെ ഏറ്റവും മനോഹരമായ ഇടങ്ങളിലൊന്നാണ് ജോധ്പൂർ. പതിനഞ്ചാം നൂറ്റാണ്ടിൽ അക്കാലത്തെ ഭരണാധിപനായിരുന്ന റാവു ജോധയുടെ നിർദ്ദേശാനുസരണമാണ് ഈ നദരം നീല നിറത്തിലേക്ക് മാറുന്നത്. ജോധ്പൂര് നഗരത്തിനു രണ്ട് വിളിപ്പേരുകളുണ്ട്. സൂര്യനഗരമെന്നും നീല നഗരമെന്നും. ഈ നഗരത്തിന്റെ പ്രത്യേകതകളെ ഈ പേരുകളിലൊതുക്കാം. തെളിഞ്ഞ സൂര്യപ്രകാശത്താല് ആതപപൂര്‍ണ്ണമായ ജോധ്പൂരിനു സൂര്യനഗരം എന്ന വിളിപ്പേര് തികച്ചും യോജിച്ചതാണ്. മെഹറാന്‍ഗാര്‍ഗ് കോട്ടയ്ക്കു ചുറ്റുമുള്ള നീലച്ചായമടിച്ച വീടുകള് നഗരത്തെ നീലനഗരമാക്കുന്നു. താര്‍മരുഭൂമിയുടെ അരികത്ത് നില്ക്കുന്നതിനാല് താറിലേക്കുള്ള വാതിലെന്നും ജോധ്പൂരിനെ പറയുന്നു.\nഗുജറാത്തിലെ മരുഭൂമി നഗരമാണ് കച്ച്.നാട് അല്പം വരണ്ടതാണെങ്കിലും ഇവിടുത്തെ കാഴ്ചകൾ കളര്‍ഫുള്ളാണ്. ഇവിടുത്തെ ഗോത്ര വര്‍ഗ്ഗക്കാരുടെ വസ്ത്രങ്ങളാണ് ഏറ്റവും വിശേഷപ്പെട്ടത്. നിറയെ എംബ്രോയ്ഡറി വർക്കുകളും ഒട്ടേറെ നിറങ്ങളുള്ള പാവാടയും ബ്ലൗസും ഒക്കെ ഇവരെ വ്യത്യസ്തരാക്കുന്നു. സ്ത്രീ-പുരുഷ ഭേതമില്ലാതെ ധരിക്കുന്ന വലിയ ആഭരണങ്ങളും ഇവരുടെ പ്രത്യേകതയാണ്.\nശിവന്‍റെ വാസസ്ഥലമായ ഇവിടെ വെച്ചു മരിച്ചാൽ ആത്മാവിന് ലഭിക്കുന്നത് മോക്ഷം!\nകടൽ കടന്നും സഞ്ചാരികളെത്തുന്ന നാട്..നമുക്കും കാണേണ്ടെ!!\nഇന്ത്യയിലുണ്ട് എന്നു നിങ്ങൾ ഒരിക്കലും വിശ്വസിക്കാത്ത 10 കാര്യങ്ങൾ!!\nവാരണാസിയിലെ അഘോരികൾ മുതൽ അംബൂബാച്ചി മേള വരെ...ഇന്ത്യയെ വ്യത്യസ്തമാക്കുന്ന ആഘോഷങ്ങളിതാ..!!\nബുള്ളറ്റും സോളോ ട്രിപ്പുമല്ല...ഇന്ത്യയെ അറിയാൻ ഇങ്ങനെ പോകണം!!\nRead more about: india travel യാത്ര


ശ്രീലങ്ക ആദ്യം ടി20 ലോകകപ്പിന് യോഗ്യത ഉറപ്പാക്കാന് നോക്കൂ! രണതുംഗയ്ക്ക് മുന് ഇന്ത്യന് താരത്തിന്റെ മറുപടി | Former Indian opener reacts to Ranatungas second string Indian side remark\nപ്രധാന താരങ്ങള് ഇംഗ്ലണ്ട് പര്യടനത്തിലായതിനാല് രണ്ടാംനിര ടീമുമായാണ് ഇന്ത്യ ശ്രീലങ്കയിലെത്തുന്നത്. ശിഖര് ധവാനാണ് ടീമിനെ നയിക്കുന്നത്. രവി ശാസ്ത്രിയുടെ അഭാവത്തില് രാഹുല് ദ്രാവിഡാണ് ഇന്ത്യയുടെ പരിശീലകന്.\nColombo, First Published Jul 4, 2021, 7:49 PM IST\nകൊളംബൊ: ഈ മാസം 13നാണ് ഇന്ത്യയുടെ ശ്രീലങ്കന് പര്യടനത്തിന് തുടക്കമാവുന്നത്. മൂന്ന് വീതം ഏകദിനങ്ങളും ടി20 മത്സരങ്ങളുമാണ് ഇന്ത്യന് ശ്രീലങ്കയില് കളിക്കുക. പ്രധാന താരങ്ങള് ഇംഗ്ലണ്ട് പര്യടനത്തിലായതിനാല് രണ്ടാംനിര ടീമുമായാണ് ഇന്ത്യ ശ്രീലങ്കയിലെത്തുന്നത്. ശിഖര് ധവാനാണ് ടീമിനെ നയിക്കുന്നത്. രവി ശാസ്ത്രിയുടെ അഭാവത്തില് രാഹുല് ദ്രാവിഡാണ് ഇന്ത്യയുടെ പരിശീലകന്.\nഇന്ത്യ രണ്ടാംനിര ടീമിനെ അയക്കുന്നതില് മുന് ശ്രീലങ്കന് താരം അര്‍ജുന രണതുംഗ കടുത്ത വിമര്‍ശനം ഉന്നയിച്ചിരുന്നു. ഇതിന് മറുപടിയുമായി എത്തിയിരിക്കുകയാണ് മുന് ഇന്ത്യന് ഓപ്പണറും ഇപ്പോള് കമന്റേറ്ററുമായ ആകാശ് ചോപ്ര. അദ്ദേഹത്തിന്റെ വാക്കുകള്.... ''ശരിയാണ് ഇന്ത്യ പ്രധാനടീമുമായല്ല ലങ്കയിലെത്തുന്ന്. ജസ്പ്രിത് ബുമ്ര, വിരാട് കോലി, രോഹിത് ശര്‍മ, രവീന്ദ്ര ജഡേജ എന്നീ താരങ്ങളൊന്നും ഇന്ത്യന് ടീമിനൊപ്പമില്ല. എന്നാല് ഏകദിനത്തിനുള്ള ഇന്ത്യയുടെ സാധ്യത ഇലവനെടുത്താല് ഒന്നാകെ 471 മത്സരങ്ങള് കളിച്ച പരിചയസമ്പത്തുണ്ട്. ഇനി ശ്രീലങ്കയുടെ പ്ലയിംഗ് ഇലവന് എങ്ങനെയായിരിക്കുമെന്നറിയാന് ആകാംക്ഷയോടെ കാത്തിരിക്കുകയാണ്.\nശ്രീലങ്ക തങ്ങളുടെ ടീമിനുള്ളിലേക്ക് നോക്കുന്നത് ഒന്ന് നന്നായിരിക്കും. തുറന്ന് പറയാലോ, അഫ്ഗാനിസ്ഥാന് പോലും യോഗ്യത മത്സരം കളിക്കാതെ ടി20 ലോകകപ്പിനെത്താം. എന്നാല് ശ്രീലങ്ക കളിക്കണം. ശ്രീലങ്കന് ക്രിക്കറ്റ് ഇപ്പോള് അപകടകരമായ അവസ്ഥയിലൂടെയാണ് പോയികൊണ്ടിരിക്കുന്നത്.'' ചോപ്ര പറഞ്ഞു.\nരണതുംഗയുടെ പ്രസ്താവനക്കെതിരെ ശ്രീലങ്കന് ക്രിക്കറ്റ് ബോര്‍ഡ് രംഗത്തെത്തിയിരുന്നു. ഇന്ത്യയുടെ 20 അംഗ സ്‌ക്വാഡില് 14 താരങ്ങള് മൂന്ന് ഫോര്‍മാറ്റിലും കളിച്ചവരാണെന്നാണ് ലങ്കന് ക്രിക്കറ്റ് ബോര്‍ഡ് വ്യക്തമാക്കിയത്. ശക്തരായ ടീമിനെയാണ് ബിസിസിഐ വിട്ടതെന്നു ശ്രീലങ്കന് ക്രിക്കറ്റ് ബോര്‍ഡ് അദ്ദേഹത്തിന് മറുപടി നല്‍കി.\n'കോമ്രേഡ് ഡോറ' , ബോൾഷെവിക്ക് 'ചെക'യുടെ ക്രൂരയായ ആരാച്ചാർ


തലശേരി NTTF ഹോസ്റ്റലിൽ വിദ്യാർത്ഥികൾക്ക് നൽകിയ ഭക്ഷണത്തിൽ അട്ട ;4വിദ്യാർത്ഥികൾ ആശുപത്രിയിൽ - Kannur Varthakal\nHome / Kannur / തലശേരി NTTF ഹോസ്റ്റലിൽ വിദ്യാർത്ഥികൾക്ക് നൽകിയ ഭക്ഷണത്തിൽ അട്ട ;4വിദ്യാർത്ഥികൾ ആശുപത്രിയിൽ\nതലശേരി NTTF ഹോസ്റ്റലിൽ വിദ്യാർത്ഥികൾക്ക് നൽകിയ ഭക്ഷണത്തിൽ അട്ട ;4വിദ്യാർത്ഥികൾ ആശുപത്രിയിൽ\nkannur Varthakal Friday, January 19, 2018 Kannur\nഇന്നലെ രാത്രിയിൽ തലശേരി NTTF ന്റെ നെട്ടൂർ ഇല്ലിക്കുന്നുള്ള ശാന്തിധാം ഹോസ്റ്റലിൽ കഴിക്കാൻ നൽകിയ ഭക്ഷണത്തിൽ അട്ടയെ കണ്ടെത്തി. ഭക്ഷണം കഴിച്ച് അസ്വസ്ഥത അനുഭവപ്പെട്ട4വിദ്യാർത്ഥികൾ തലശേരി ഗവ: ആശുപത്രിയിൽ ചികിത്സയിലാണ്. അമൽ ബാബു, ജസ്റ്റിൻ, ജിതിൻ ദിനേശ്, അബിജിത്ത് പ്രമോദ് എന്നിവരാണ് ചികിത്സയിലുള്ളത്.\nചോറും ചിക്കൻ കറിയുമാണ് വിദ്യാർത്ഥികൾക്ക് നൽകിയിരുന്നത്. ഭക്ഷണത്തിൽ നിന്ന് അട്ടയെ കിട്ടിയതോടെ വിദ്യാർത്ഥികൾക്ക് അസ്വാസ്ഥ്യങ്ങൾ അനുഭവപ്പെട്ടു തുടങ്ങി.\nപ്രതിഷേധവുമായി വിദ്യാർത്ഥികൾ രംഗത്തു വന്നതോടെ പ്രശ്നം ഒതുക്കി തീർക്കാനുള്ള ശ്രമത്തിലാണ് മാനേജ്മെന്റ്.\nഹോസ്റ്റലിൽ ഫുഡ് ആൻറ് സേഫ്റ്റി ഉദ്യോഗസ്ഥർ പരിശോധന നടത്തുന്നു\nഅഖിലകേരള ചിത്രരചനാ മത്സരം.


കുഴല്‍പ്പണ സംഘം സജീവം; ഒതുക്കാന് നോട്ടു നിരോധനത്തിനും കഴിഞ്ഞില്ല - Indian Express Malayalam\nNo-confidence motion in Parliament: ‘യുവാക്കളെ പ്രധാനമന്ത്രി വഞ്ചിച്ചു’ രാഹുൽ ഗാന്ധി, ബിജെപി ബഹളത്തെ തുടർന്ന് സഭ നിർത്തിവച്ചു\nകുഴല്‍പ്പണ സംഘം സജീവം; ഒതുക്കാന് നോട്ടു നിരോധനത്തിനും കഴിഞ്ഞില്ല\nനോട്ടു നിരോധനം കൊണ്ട് കീഴടക്കാനാകാതെ കുഴൽപ്പണ സംഘങ്ങൾ സജീവം. മലപ്പുറത്ത് നിന്ന് മൂന്നാഴ്ചയ്ക്കിടെ പിടികൂടിയത് 1.64 കോടി രൂപ\nമലപ്പുറം: നോട്ട് നിരോധനത്തെ തുടര്‍ന്നുണ്ടായ നോട്ടു ക്ഷാമത്തില് നിന്നും നാട് കരകയറിയിട്ടില്ലെങ്കിലും കുഴല്‍പ്പണക്കാരുടെ കയ്യില് യഥേഷ്ടം ലഭ്യം. മൂന്നാഴ്ചക്കിടെ മലപ്പുറം ജില്ലയിലെ വിവിധ ഭാഗങ്ങളില് നിന്നായി 1.64 കോടിയുടെ പുതിയ 2000 രൂപാ നോട്ടുകളാണ് കുഴല്‍പ്പണ വിതരണക്കാരില് നിന്ന് പൊലീസ് പിടികൂടിയത്. നോട്ടു നിരോധനത്തെ തുടര്‍ന്ന് പാടെ തകര്‍ന്നേക്കുമെന്ന് കരുതപ്പെട്ടിരുന്ന ഹവാല പണമിടപാടുകാര് വളരെ വേഗം തിരിച്ചെത്തിക്കഴിഞ്ഞു. പുതിയ 2000 രൂപ നോട്ടുകള് ഉപയോഗിച്ച് കുഴല്‍പ്പണ ഇടപാടു നടത്തുന്ന സംഘം ജില്ലയില് സജീവമായിട്ടുണ്ടെന്ന് പൊലീസും പറയുന്നു. ബാങ്കുകളും ധനകാര്യ സ്ഥാപനങ്ങളിലും ഇടപാടിനു നിയന്ത്രണം നിലനില്‍ക്കെയാണ് വന് തോതില് പുതിയ നോട്ടുകളുപയോഗിച്ചുള്ള ഹവാല ഇടപാടുകള് നടക്കുന്നത്.\nഇതോടെ കുഴല്‍പ്പണ വേട്ടയും സജീവമായി. ഞായറാഴ്ച മഞ്ചേരിയില് നിന്ന് പൊലീസ് പിടികൂടിയത് 72 ലക്ഷം രൂപയുടെ കുഴല്‍പ്പണമാണ്. ഒരാഴ്ച മുമ്പാണ് മഞ്ചേരിയില് നിന്നു തന്നെ 52 ലക്ഷം രൂപയുടെ പുതിയ കറന്‍സികള് പൊലീസ് പിടികൂടിയത്. ഡിസംബര് അവസാന വാരം 40 ലക്ഷം രൂപയുടെ കുഴല്‍പ്പണ വേട്ടയും നടന്നു. പിടിച്ചെടുത്ത പുതിയ നോട്ടുകളുടെ സീരീസുകള് പരിശോധിച്ച് നോട്ടിന്റെ സ്രോതസ്സു കണ്ടെത്താനുള്ള നീക്കത്തിലാണു പൊലീസ്. പിടികൂടിയ പണം എന്‍ഫോഴ്‌സ്‌മെന്റിനു കൈമാറുകയാണ് പതിവ്. ഇന്റലിജന്‍സ് ബ്യൂറോയും വിവരങ്ങള് ശേഖരിച്ചിട്ടുണ്ട്. മുംബൈ, മൈസൂരു, ബെംഗളൂരു എന്നിവിടങ്ങളില് നിന്നാണ് പുതിയ നോട്ട് എത്തിക്കുന്നതെന്നാണു പ്രാഥമിക വിവരം. ജില്ലയില് പെരിന്തല്‍മണ്ണ, മഞ്ചേരി, പൂക്കോട്ടൂര്, മോങ്ങം, കൊണ്ടോട്ടി, തിരൂര് എന്നിവിടങ്ങളിലാണ് കുഴല്‍പ്പണ ഇടപാടുകാര് സജീവമെന്ന് പൊലീസ് പറയുന്നു.\n‘പിടിയിലാവരെല്ലാം വെറും കാരിയര്‍മാര് മാത്രമാണ്. ഇവര് നല്‍കുന്ന മൊഴിയുടെ അടിസ്ഥാനത്തില് സ്രോതസ്സ് വേഗത്തില് കണ്ടെത്താനാവില്ല. ഇവര്‍ക്കു പോലും വ്യക്തമായ സൂചനകള് നല്‍കാതെയാണ് ഈ ശൃംഖല പ്രവര്‍ത്തിക്കുന്നത്. പിടികൂടിയ ശേഷം ഇത്തരം കേസുകള് എന്‍ഫോഴ്‌സ്‌മെന്റിന് കൈമാറും. പിടിയിലായവര് കോടതിയില് നിന്ന് വേഗത്തില് ജാമ്യം സമ്പാദിക്കുകയും ചെയ്യുന്നു,’ മലപ്പുറം ഡി വൈ എസ് പി, പി എം പ്രദീപ് പറഞ്ഞു. മഞ്ചേരിയില് നിന്നും ഞായറാഴ്ച 72 ലക്ഷം രൂപയുടെ ഹവാല പണം പിടികൂടിയത് പ്രദീപിന്റെ നേതൃത്വത്തിലുള്ള പൊലീസ് സംഘമായിരുന്നു. ‘മുംബൈ, മൈസൂരു, ബംഗളൂരു എന്നിവിടങ്ങളിലെ പുതു തലമുറാ ബാങ്കുകള് വഴിയാണ് ഹവാല ഇടപാടുകാര് പണം ശേഖരിക്കുന്നതെന്നാണ് പ്രാഥമിക നിഗമനമെന്നും അദ്ദേഹം പറഞ്ഞു. ജില്ലയില് പെരിന്തല്‍മണ്ണ, മഞ്ചേരി, പൂക്കോട്ടൂര്, മോങ്ങം, കൊണ്ടോട്ടി, തിരൂര് എന്നിവിടങ്ങളിലാണ് കുഴല്‍പ്പണ ഇടപാടുകാര് സജീവമെന്ന് പൊലീസ് പറയുന്നു. ജില്ലയിലൊട്ടാകെ പൊലീസ് നിരീക്ഷണം ശക്തമാക്കാന് ജില്ലാ പൊലീസ് മേധാവി ദേബേഷ് കുമാര് ബെഹ്‌റ നിര്‍ദേശം നല്‍കിയിട്ടുണ്ട്.\nനോട്ടു നിരോധനം തങ്ങളുടെ ബിസിനസിന് വലിയ ആഘാതമുണ്ടാക്കിയിട്ടില്ലെന്ന് പേരു വെളുപ്പെടുത്താതെ ഒരു ഇടപാടുകാരന് സമ്മതിച്ചു. ‘ഒരു മാസത്തെ ചെറിയൊരു പ്രയാസം മാത്രമേ നോട്ടു നിരോധനം മൂലം ഉണ്ടായിട്ടുള്ളൂ. ഇപ്പോള് ബിസിനസ് പൂര്‍വസ്ഥിതിയിലായിട്ടുണ്ട്. എന്‍ഫോഴ്‌സ്‌മെന്റ്, റവന്യു ഇന്റലിജന്‍സ് തുടങ്ങിയ ഏജന്‍സികള് നിരീക്ഷണം ശക്തമാക്കിയതാല് വളരെ കരുതിയാണ് നീക്കങ്ങള്,’ അദ്ദേഹം പറഞ്ഞു.\nവലിയ ചെലവില്ലാതെ വളരെ വേഗത്തില് ഗള്‍ഫില് നിന്നും പണം നാട്ടിലെത്തിക്കാമെന്നതിനാല് വലിയ വരുമാനമില്ലാത്ത സാധാരണക്കാരായ പ്രവാസികളിൽ അധികപേരും കുഴല്‍പ്പണ ഇടപാടുകാര് മുഖേനയാണ് വീട്ടിലേക്ക് പണം അയക്കുന്നതെന്നാണ് അധികൃതർ പറയുന്നത്.\nTags: Business, Demonetisation, Gulf, Hawala, Kerala Police, Malappuram\nസിപിഎം നരഭോജികളുടെ പാര്‍ട്ടിയായി മാറി: കുമ്മനം\nമമ്മൂട്ടിയുടെ ദി ഗ്രേറ്റ് ഫാദർ മാർച്ചിൽ തിയേറ്ററുകളിൽ


കോര്‍ക്കിലെ റെയ്ച്ചലിന് ദൈവത്തിന്റെ ക്രിസ്മസ് സമ്മാനംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n: സ്വന്തം ലേഖകന് in Features, കൌതുകം on December 28, 2014\nവര്‍ഷങ്ങള്‍ക്ക് മുന്‍പ് മഞ്ഞ് മൂടിയ ഒരു ഡിസംബര് 25 നാണ് മേരി കാലിത്തൊഴുത്തില് ഉണ്ണിയേശുവിനു ജന്മം നല്‍കിയത്. അങ്ങനെയൊരു തണുപ്പുള്ള വെളുപ്പുകാലത്ത് വീണ്ടുമൊരു ഡിസംബര് 25 ന് ക്രിസ്മസ് ആഘോഷങ്ങളിലേക്കെത്തുന്നതിനു മണിക്കൂറുകള് മാത്രം ബാക്കി നില്‍ക്കെ റെയ്ച്ചല് വഴിയോരത്ത് കുഞ്ഞിന് ജന്മം നല്‍കിയിരിക്കുന്നു.കൗണ്ടി കോര്‍ക്കിലെ റോസ്‌കാബെറി സ്വദേശികളായ റെയ്ച്ചല് ഹര്‍റ്റേനും മാത്യൂ ച്യൂങ്ങിനും ദൈവം സമ്മാനിച്ച ക്രിസ്മസ് സമ്മാനം. സുന്ദരിയായ ഒരു പെണ്‍കുഞ്ഞ്.\nക്രിസ്മസ് ദിവസം രാവിലെയാണ് റെയ്ച്ചല് ആശുപത്രിയിലേക്കുള്ള യാത്രാമധ്യേ കാറില് വച്ച് കുഞ്ഞിനെ പ്രസവിക്കുന്നത്. ഇരുപത്തിയഞ്ചുകാരിയായ റെയ്ച്ചലും 27 കാരനായ മാത്യൂവും അവരുടെ ആദ്യ കണ്‍മണിക്ക് സിയന്ന എന്ന പേരും നല്‍കി. കുഞ്ഞിന് ജന്മം നല്‍കി നിമിഷങ്ങള്‍ക്കകം ഇവരെ ആശുപത്രിയിലേക്ക് മാറ്റി. അമ്മയും കുഞ്ഞും സുഖമായിരിക്കുന്നു.\nറോസ്‌കര്‍ബറിയിലെ വീട്ടില് നിന്നു കോര്‍ക്ക് യൂനിവേഴ്‌സിറ്റി ആശുപത്രിയിലേക്ക് 70കിലോമീറ്റര് ദൂരമുണ്ട്. വെളുപ്പിന് റെയ്ച്ചലിന് വേദന അനുഭവപ്പെട്ടതിനെ തുടര്‍ന്ന് അച്ഛന് പോളിനൊപ്പം ഭാര്യയെ ആശുപത്രിയിലേക്ക് കൊണ്ടുപോകുകയായിരുന്നുമാത്യൂ. എന്നാല് വേദന കൂടിയതോടെ യാത്രക്കിടയില് കാറില് തന്നെ പ്രസവിക്കാനുള്ള സൗകര്യങ്ങളൊരുക്കി. വെസ്റ്റ് കോര്‍ക്കിലൂടെയുള്ള യാത്രക്കിടെയാണ് റെയ്ച്ചല് കാറില് വച്ച് പ്രസവിച്ചത്..\nകഴിഞ്ഞ 21നായിരുന്നു റെയ്ച്ചലിനുള്ള ഡ്യൂ ഡേറ്റ്. എന്നാല് ആശുപത്രിയില് പോയെങ്കിലും പ്രസവത്തിനുള്ള ലക്ഷണങ്ങളൊന്നും കാണാത്തതിനെ തുടര്‍ന്ന് തിരികെ വീട്ടിലേക്ക് മടങ്ങി. വീട്ടിലേക്കെത്തിയ റെയ്ച്ചലിന് ക്രിസ്മസ് ദിവസം രാവിലെ ഏഴരയോടു കൂടി വേദന അനുഭവപ്പെടുകയായിരുന്നു. ആശുപത്രിയിലേക്ക് വരുന്നുണ്ടെന്നും മാത്യൂ ഫോണ് വിളിച്ചു പറഞ്ഞു. എന്നാല് ആശുപത്രിയിലേക്കെത്തും മുന്‍പേ റെയ്ച്ചല് കുഞ്ഞിന് ജന്മം നല്‍കി കഴിഞ്ഞിരുന്നു. മൂന്നു കിലോയോളം ഭാരമുള്ള കുഞ്ഞിന് ആരോഗ്യ പ്രശ്‌നങ്ങളൊന്നുമില്ല. സിയന്നയാണ് ഈ വര്‍ഷത്തെ ക്രിസ്മസ് സമ്മാനമെന്നു പറയുന്നു റെയ്ച്ചല്.


Anaswara Rajan Opens Up About Viral Rumours About Her Plastic Surgery - Malayalam Filmibeat\n| Published: Thursday, December 30, 2021, 17:05 [IST]\nമഞ്ജു വാര്യരുടെ മകളായി വെള്ളിത്തിരയിലേക്ക് എത്തി ഇന്ന് മലയാളത്തിലെ യുവനടിമാരുടെ ലിസ്റ്റിൽ ഏറ്റവും കൂടുതൽ ആരാധകരുള്ള നടിയായി തീർന്നിരിക്കുകയാണ് അനശ്വര രാജൻ. ഉദാഹരണം സുജാത എന്ന സിനിമയിലൂടെയായിരുന്നു അനശ്വരയുടെ സിനിമയിലേക്കുള്ള വരവ്. ആതിര എന്ന കഥാപാത്രമായി അനശ്വര തിളങ്ങി. പിന്നാലെ തണ്ണീർ മത്തൻ ദിനങ്ങളിൽ നായികയാകാൻ അവസരം ലഭിച്ചു. സിനിമയിലെ മികവാർന്ന അഭിനയത്തിലൂടെ പ്രേക്ഷകരുടെ ഇഷ്ടം നേടിയെടുത്തു അനശ്വര. എട്ടാം ക്ലാസിൽ പഠിക്കുമ്പോഴാണ് ഉദാഹരണം സുജാതയിൽ മഞ്ജുവാര്യരുടെ മകളായി അനശ്വര അഭിനയിച്ചത്.\nAlso Read: 'ഉപേക്ഷിച്ച് പോയിട്ടില്ല.... ഇപ്പോഴും കൂടെയുണ്ട്'; കാമുകന്റെ കൈ ചേർത്ത് പിടിച്ച് ജൂഹി റുസ്തഗി\nതണ്ണീർ മത്തൻ ദിനങ്ങൾ ശേഷം ബിജു മേനോൻ-ജിബു ജേക്കബ് ടീമിന്റെ ആദ്യരാത്രിയിലും അനശ്വര അഭിനയിച്ചിരുന്നു. ഇപ്പോൾ ബോളിവുഡ് താരം ജോൺ എബ്രഹാം നിർമ്മാതാവാകുന്ന മലയാള സിനിമ മൈക്കിൽ അനശ്വര രാജനാണ് നായിക. പുതുമുഖ താരം രഞ്ജിത്ത് സജീവ് ആണ് നായകൻ. അടുത്തിടെ കൊച്ചിയിൽ ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തിറക്കി ഗംഭീര പരിപാടിയിലൂടെ പുറത്തിറക്കിയിരുന്നു. പരിപാടിയിൽ മുഖ്യാതിഥിയായി ജോൺ അബ്രഹാമും ഒപ്പം ചിത്രത്തിലെ അഭിനേതാക്കളും അണിയറപ്രവർത്തകരും പങ്കെടുത്തിരുന്നു.\nAlso Read: 'മീനാക്ഷി സിനിമയിലേക്ക്... ആരാധകർ കാത്തിരുന്ന ഉത്തരം'; മകളുടെ തീരുമാനത്തെ കുറിച്ച് ദിലീപ്!\nചടങ്ങിൽ റെഡ് കളർ ഡ്രെസിൽ കിടിലൻ ലുക്കിലാണ് അനശ്വര എത്തിയത്. അന്ന് താര്തതിന്റെ വീഡിയോയും ഫോട്ടോകളും വൈറലായിരുന്നു. ബോളിവുഡ് നായികമാരോട് കിടപിടിക്കുന്ന തരത്തിൽ ഗ്ലാമറസ് ആയിട്ടാണ് താരം എത്തിയത്. മഞ്ജുവിന്റെ മകളായി സ്ക്രീനിൽ തിളങ്ങിയ അനശ്വരയുടെ പെട്ടന്നുള്ള രൂപമാറ്റം ആരാധകരേയും അമ്പരപ്പിച്ചു. അനശ്വരയുടെ ചിത്രങ്ങൾ വൈറലായപ്പോൾ അനശ്വരയുടെ രൂപമാറ്റത്തെ സംബന്ധിച്ചും ഗോസിപ്പുകൾ പ്രചരിക്കാൻ തുടങ്ങി. ഏറ്റവും കൂടുതൽ പ്രചരിച്ച വാർത്ത അനശ്വര പ്ലാസ്റ്റിക്ക് സർജറിക്ക് വിധേയയാട്ടുണ്ട് എന്നാണ്. മുഖത്തിന്റെ ഭംഗി വർധിപ്പിക്കാൻ താരം പ്ലാസ്റ്റിക്ക് സർജറി ചെയ്തുവെന്നും അതിന്റെ ഫലമാണ് ഇപ്പോഴുള്ള ഭംഗി എന്നൊക്കെയായിരുന്നു പ്രചരിച്ച വാർത്തകൾ.\nപ്രചരിച്ച വാർത്തകളിലെ സത്യമെന്തെന്ന് വെളിപ്പെടുത്തിയിരിക്കുകയാണ് ഇപ്പോൾ അനശ്വര രാജൻ. വാർത്തകൾ വായിച്ചപ്പോൾ അത്ഭുതപ്പെട്ടുവെന്നാണ് അനശ്വര രാജൻ പറയുന്നത്. 'ഞാൻ പ്ലാസ്റ്റിക്ക് സർജറി ചെയ്തിട്ടില്ല. പിന്നെ എന്തുകൊണ്ടാണ് അത്തരമൊരു വാർത്ത വന്നത് എന്ന് അറിയില്ല. മുടി മാത്രമാണ് മുറിച്ചത്. പിന്നെ ഇങ്ങനെയുള്ള വാർത്തകൾ ഇറക്കുന്നവരോട് ഒന്നും പറയാനില്ല' അനശ്വര രാജൻ വ്യക്തമാക്കി. ക്യാമറക്ക് മുന്നിലും പിന്നിലും നിരവധി അതുല്യ പ്രതിഭകളെ അണിനിരത്തുന്ന ചിത്രമാണ് മൈക്ക്. അനശ്വര രാജൻ, ജിനു ജോസഫ്, അക്ഷയ് രാധാകൃഷ്ണൻ, അഭിരാം, സിനി എബ്രഹാം എന്നിവരാണ് ചിത്രത്തിലെ മറ്റ് പ്രധാന വേഷങ്ങൾ കൈകാര്യം ചെയ്യുന്നത്. ഒരു വ്യക്തിയുടെ ജീവിതത്തിലെ വിവിധ ഘട്ടങ്ങളിലൂടെ സഞ്ചരിക്കുന്ന ചിത്രത്തിന്റെ കഥ ആഷിഖ് അക്ബർ അലിയുടേതാണ്.\nഅർജുൻ റെഡ്ഡി, ഡാർലിംഗ് 2, ഹുഷാറു തുടങ്ങിയ ചിത്രങ്ങളിലെ ഗാനങ്ങൾ രചിച്ച രഥൻ ആണ് ചിത്രത്തിന്റെ സംഗീത സംവിധായകൻ. മൈക്കിന്റെ ചിത്രീകരണം കേരളത്തിന്റെ അകത്തും പുറത്തുമായി പുരോഗമിച്ചുകൊണ്ടിരിക്കുകയാണ്. കൂടാതെ അനശ്വരയുടെ സൂപ്പർ ശരണ്യ എന്ന സിനിമയും റിലീസിന് തയ്യാറെടുക്കുകയാണ്. ചിത്രത്തിന്റെ ട്രെയിലർ കഴിഞ്ഞ ദിവസമാണ് റിലീസ് ചെയ്തത്. തണ്ണീർ മത്തൻ ദിനങ്ങളുടെ സംവിധായകൻ ഗിരീഷ് എ.ഡി രചനയും സംവിധാനവും നിർവഹിച്ച സിനിമയാണ് സൂപ്പർ ശരണ്യ. അനശ്വര രാജൻ അവതരിപ്പിക്കുന്ന ശരണ്യയുടെ കലാലയജീവിതവും പ്രണയവും നർമ്മത്തിന്റെ പശ്ചാത്തലത്തിൽ കൂട്ടിചേർത്ത് ഒരു എന്റർടെയ്നറായാണ് ചിത്രം ഒരുക്കിയിരിക്കുന്നത്. അർജുൻ അശോകനും അനശ്വരാ രാജനുമാണ് ചിത്രത്തിൽ കേന്ദ്രകഥാപാത്രങ്ങളെ അവതരിപ്പിക്കുന്നത്. വിനീത് വിശ്വം, നസ്‌ലൻ, മമിത ബൈജു, ബിന്ദു പണിക്കർ, മണികണ്ഠൻ പട്ടാമ്പി തുടങ്ങി നിരവധി താരങ്ങളും ഈ ചിത്രത്തിൽ അഭിനയിച്ചിട്ടുണ്ട്.\nAnaswara Rajan Opens Up About Viral Rumours About Her Plastic Surgery\nStory first published: Thursday, December 30, 2021, 17:05 [IST]


കൊവിഡ്-19 ബാധിച്ച് വൈദികന് മരിച്ച സംഭവം: പേരൂര്‍ക്കട ജനറല് ആശുപത്രിയിലെ രണ്ട് വാര്‍ഡുകള് അടച്ചു; ഒമ്പത് ഡോക്ടര്‍മാര് ക്വാറന്റൈനില് • Suprabhaatham\nകൊവിഡ്-19 ബാധിച്ച് വൈദികന് മരിച്ച സംഭവം: പേരൂര്‍ക്കട ജനറല് ആശുപത്രിയിലെ രണ്ട് വാര്‍ഡുകള് അടച്ചു; ഒമ്പത് ഡോക്ടര്‍മാര് ക്വാറന്റൈനില്\nJune 3, 2020 | 10:22 am IST\nതിരുവനന്തപുരം: കൊവിഡ് ബാധിച്ച് വൈദികന് മരിച്ചതിന് പിന്നാലെ പേരൂര്‍ക്കട ആശുപത്രിയിലെ രണ്ട് വാര്‍ഡുകള് അടച്ചു. ഒന്‍പത് ഡോക്ടര്‍മാര് ക്വാറന്റീനിലാണ്. പേരൂര്‍ക്കട ആശുപത്രിയില് ഇദ്ദേഹം ചികിത്സ തേടിയിരുന്നു. മെഡിക്കല് കോളേജില് വെച്ചാണ് ഇദ്ദേഹം മരണപ്പെടുന്നത്. എന്നാല് വൈദികന് രോഗം ബാധിച്ചത് എവിടെ നിന്നാണെന്ന് കണ്ടെത്താനായിട്ടില്ല. വൈദികന്റെ സമ്പര്‍ക്കപ്പട്ടിക ഇതുവരെ തയ്യാറാക്കാനായിട്ടില്ല.\nഏപ്രില് 20 നാണ് ഇദ്ദേഹത്തെ ഒരു അപകടത്തെ തുടര്‍ന്ന് ആശുപത്രിയില് പ്രവേശിപ്പിച്ചത്. പരിക്ക് ഭേദമായ ശേഷം ഇദ്ദേഹത്തെ മെഡിക്കല് കോളജില് നിന്നും പേരൂര്‍ക്കട ആശുപത്രിയിലേക്ക് മാറ്റി. എന്നാല് ഇവിടെ വെച്ച് ശ്വാസ തടസവും ന്യൂമോണിയയും വന്നതിനെ തുടര്‍ന്ന് വീണ്ടും മെഡിക്കല് കോളജിലേക്ക് മാറ്റി. അവിടെ വെച്ചാണ് കൊവിഡ് പോസിറ്റിവാണെന്ന് തിരിച്ചറിഞ്ഞത്.\nഎന്നാല് ഇദ്ദേഹത്തിന് ആശുപത്രിയില് വെച്ച് കൊവിഡ് ബാധിച്ചതാണോ അതല്ല വൈറസ് ബാധിതരുമായി സമ്പര്‍ക്കം പുലര്‍ത്തിയിരുന്നോ എന്ന കാര്യത്തില് വ്യക്തതയില്ല.\nകൊവിഡിന്റെ മൂന്നാം ഘട്ടത്തില് ഇത്തരത്തില് 32 ഓളം കേസുകളിലാണ് ഉറവിടം കണ്ടെത്താനുള്ളത്. എന്നാല് കേസുമായി ബന്ധപ്പെട്ട അപകടകരമായ ക്ലസ്റ്റര് ഇല്ലാത്തതുകൊണ്ട് സമൂഹവ്യാപനം ഉണ്ടായെന്ന് പറയാന് സാധിക്കില്ലെന്ന് മുഖ്യമന്ത്രി കഴിഞ്ഞ ദിവസം പറഞ്ഞിരുന്നു.\nകൊച്ചി: പേരൂര്‍ക്കട ജനറല് ആശുപത്രിയിലെ രണ്ട് വാര്‍ഡുകള് അടച്ചു. ഒമ്പത് ഡോക്ടര്‍മാര് ക്വാറന്റൈനില് ആണ്. ഒപിയുടെ താല്‍ക്കാലികമായി നിര്‍ത്തിയിരിക്കുകയാണ്. 50 ജീവനക്കാരുടെ സ്രവം പരിശോധനക്കയക്കും.\nഇന്നലെ മരിച്ച വൈദികന്റെ രോഗ ഉറവിടവും ഇതുവരെ വ്യക്തമായിട്ടില്ല.\nസഊദിയിൽ ഇന്ന് 1,742 രോഗ മുക്തി, 42 മരണം, 2,779 പുതിയ രോഗികൾ\nഒരു കൊവിഡ് മരണം കൂടി: എറണാകുളത്ത് മരിച്ച സ്ത്രീക്ക് രോഗബാധ\nരാജ്യത്തെ പ്രതിദിന കേസുകള് 28,000 കവിഞ്ഞു; 24 മണിക്കൂറിനിടെ 551 മരണം\nഅഭിഷേക് ബച്ചനും കൊവിഡ്


വെറൈറ്റി ലുക്കില് ധനുഷ്; വാത്തിയുടെ ചിത്രീകരണം ആരംഭിച്ചു – Kairali News | Kairali News Live\nവെറൈറ്റി ലുക്കില് ധനുഷ്; വാത്തിയുടെ ചിത്രീകരണം ആരംഭിച്ചു\nധനുഷ് നായകനാകുന്ന പുതിയ ചിത്രമാണ് ‘വാത്തി’യുടെ ചിത്രീകരണം ആരംഭിച്ചു. വെങ്കി അറ്റ്‌ലൂരി സംവിധാനം ചെയ്യുന്ന വാത്തിയില് സംയുക്ത മേനോനാണ് നായിക. ധനുഷ് തന്നെയായിരുന്നു ‘വാത്തി’ ചിത്രം പ്രഖ്യാപിച്ചത്.\nഒരു കോളേജ് അധ്യാപകനായിട്ടാണ് ചിത്രത്തില് ധനുഷ് അഭിനയിക്കുന്നത് എന്ന് അടുത്തിടെ റിപ്പോര്‍ട്ടുകളുണ്ടായിരുന്നു. തമിഴിലും തെലുങ്കിലുമായിട്ടാണ് ചിത്രം പ്രദര്‍ശനത്തിന് എത്തുക. ജി വി പ്രകാശ് കുമാറാണ് സംഗീത സംവിധായകന്. ദിനേഷ് കൃഷ്ണന് ആണ് ചിത്രത്തിന്റെ ഛായാഗ്രാഹകന്.\nഗവംശി എസും സായ് സൗജന്യയും ചേര്‍ന്നാണ് വാത്തി നിര്‍മിക്കുന്നത്. 2021ല് ധനുഷിന്റേതായി ഏറ്റവും ഒടുവില് പ്രഖ്യാപിച്ചതാണ് ‘വാത്തി’. ധനുഷിനും സംയ്ക്തയ്ക്കും പുറമേ ആരൊക്കെ അഭിനയിക്കുമെന്ന വിവരം പുറത്തുവിട്ടിട്ടില്ല. നവീന് നൂളി ആണ് ചിത്രത്തിന്റെ ചിത്രസംയോജനം നിര്‍വഹിക്കുന്നത്.\nധനുഷിന്റെ ആദ്യ തെലുങ്ക് ചിത്രമാണ് ‘വാത്തി’. വെങ്കി അറ്റ്‌ലൂരി തന്നെയാണ് ചിത്രത്തിന്റെ തിരക്കഥ എഴുതുന്നത്. അടുത്തിടെ പൂജ നടന്നെങ്കിലും ചിത്രം ഷൂട്ടിംഗ് പൂര്‍ണ അര്‍ഥത്തില് ആരംഭിച്ചത് ഇന്നാണ്. ധനുഷിന്റെ വേറിട്ട ഒരു കഥാപാത്രമായിരിക്കും ‘വാത്തി’യിലേത് എന്നാണ് പ്രതീക്ഷിക്കപ്പെടുന്നത്.


ലോക്ക്ഡൗണിനെ ജനം സമീപിച്ചതു പക്വതയോടെ: പ്രധാനമന്ത്രി : Deepika.com National News\nന്യൂഡൽഹി: കോവിഡ്-19 എന്ന മഹാമാരിയിൽനിന്നു മാനവരാശിയെ രക്ഷിക്കാനുള്ള ഏറ്റവും വലിയ യുദ്ധമാണ് ഇപ്പോൾ നടക്കുന്നതെന്ന് പ്രധാനമന്ത്രി നരേന്ദ്ര മോദി. രാജ്യം ഒറ്റക്കെട്ടായാണ് ഈ പോരാട്ടത്തിൽ അണിനിരന്നിരിക്കുന്നത്. ലോക്ക്ഡൗണ് നിയന്ത്രണങ്ങളോടു രാജ്യത്തെ ജനങ്ങൾ വളരെ പക്വതയോടെയാണ് സമീപിച്ചത്.\nഅസാധാരണ ക്ഷമയും സഹകരണവും കാണിച്ചെന്നും നരേന്ദ്ര മോദി അഭിപ്രായപ്പെട്ടു. ബിജെപിയുടെ നാല്പതാം സ്ഥാപക ദിനത്തോടനുബന്ധിച്ച് പ്രവർത്തകരെ അഭിസംബോധന ചെയ്തു പ്രസംഗിക്കുകയായിരുന്നു അദ്ദേഹം.\nഇതു വളരെ നീണ്ട യാത്രയാണെന്നും അതിൽ തളരേണ്ടതില്ലെന്നും ആഹ്വാനം ചെയ്ത പ്രധാനമന്ത്രി, ഈ മഹാമാരിക്കെതിരായ പോരാട്ടത്തിൽ വിജയികളാകുമെന്നും അതു നമ്മുടെ ലക്ഷ്യവും ദൃഢനിശ്ചയവുമാണെന്നും ഓർമിപ്പിച്ചു. കോവിഡിനെതിരേയുള്ള പോരാട്ടത്തിൽ രാജ്യം സമഗ്രവും സമയോചിതവുമായ നടപടികളാണെടുത്തത്. ഇന്ത്യയെടുത്ത തീരുമാനങ്ങളെ ലോകം അംഗീകരിക്കുകയും അഭിനന്ദിക്കുകയും ചെയ്യുന്നു.\nനിരവധി തീരുമാനങ്ങൾ സർക്കാർ സ്വീകരിക്കുകയും താഴേത്തട്ടിൽ വരെ നടപ്പിലാക്കാൻ ശ്രമിക്കുകയും ചെയ്തു. രാജ്യം ഒന്നടങ്കമാണ് ഈ പോരാട്ടത്തിൽ പങ്കെടുക്കുന്നത്. കഴിഞ്ഞ ദിവസം ഐക്യദീപം തെളിയിച്ചതിലും ഈ ഒരുമയുടെ ഭാവമാണു പ്രകടമായത്. ലോക്ക്ഡൗണ് കാലത്ത് ഇന്ത്യയിലെ ജനങ്ങൾ കാണിക്കുന്ന പക്വത അത്ഭുതാവഹമാണ്. ഇന്ത്യക്കാർ ഇങ്ങനെ അച്ചടക്കത്തോടെ പെരുമാറുമെന്ന് ആരും പ്രതീക്ഷിച്ചിരുന്നില്ലെന്നും മോദി ചൂണ്ടിക്കാട്ടി.\nഎവിടെ പോയാലും മാസ്ക് ധരിച്ചിരിക്കണമെന്നത് എല്ലായ്പോഴും ഓർമിക്കണം. വീട്ടിലിരിക്കുന്പോൾ പോലും മുഖം മറയ്ക്കുകയും സാമൂഹിക അകലം പാലിക്കുകയും വേണം. രാജ്യത്ത് ആരും പട്ടിണി കിടക്കുന്നില്ലെന്ന് ഉറപ്പു വരുത്തണമെന്നും പ്രധാനമന്ത്രി ബിജെപി പ്രവർത്തകരോട് ആവശ്യപ്പെട്ടു. പണ്ട് യുദ്ധങ്ങളുണ്ടാകുന്പോൾ നമ്മുടെ അമ്മമാരും സഹോദരിമാരും അവരുടെ ആഭരണങ്ങൾ ദാനം ചെയ്തിട്ടുണ്ട്.\nഇപ്പോഴത്തെ സാഹചര്യം യുദ്ധത്തിൽ നിന്നു വ്യത്യസ്തമല്ല. മാനവരാശിയെ രക്ഷിക്കാനുള്ള യുദ്ധമാണിത്. പിഎം കെയർസ് ഫണ്ടിലേക്ക് എല്ലാ ബിജെപി പ്രവർത്തകരും സംഭാവന നൽകണമെന്നും ഓരോരുത്തരും കുറഞ്ഞത് 40 പേരെ ഇതിനായി പ്രേരിപ്പിക്കണമെന്നും അദ്ദേഹം ആവശ്യപ്പെട്ടു.


baahubali south indian record - Malayalam Filmibeat\nതിരുവനന്തപുരത്ത് നിന്ന് ബാഹുബലിയ്ക്ക് ഇരട്ടി മധുരം\n| Updated: Wednesday, September 23, 2015, 16:52 [IST]\nഇനി എത്ര ചിത്രങ്ങള് വന്നാലും അതെല്ലാം മത്സരിക്കുക എസ് എസ് രാജമൗലിയുടെ ബ്രഹ്മാണ്ഡ ചിത്രമായ ബാഹുബലിയ്‌ക്കൊപ്പമാകും. എക്കാലത്തെയും ഹിറ്റ് ചിത്രങ്ങളുടെ റെക്കോര്‍ഡ് തകര്‍ത്തിട്ടായിരുന്നില്ലേ ബാഹുബലിയുടെ റെക്കോര്‍ഡ്. ഇനി ഇതു പോലെയൊരു ബ്രഹ്മാണ്ഡ ചിത്രം ഉണ്ടാകില്ലെന്ന് പോലും പല ഓണ്‍ലൈന് നിരൂപകര് വിലയിരുത്തുകെയും ചെയ്തിരുന്നു.\nഇന്ത്യയിലും വിദേശത്തുമായി റിലീസ് ചെയ്ത ബാഹുബലിയുടെ വമ്പന് കളക്ഷന് റെക്കോര്‍ഡ് നമ്മള് അറിഞ്ഞതാണ്. എന്നാല് കേരളത്തിലെ വിവിധ തിയറ്ററുകളിലായി പ്രദര്‍ശിപ്പിച്ച ബാഹുബലി കേരളത്തിലെ ഒരു തിയറ്ററുകളില് നിന്ന് മാത്രം നേടിയത് എത്രയാണെന്നോ? 2.73 കോടി.\nതിരുവന്തപുരത്തെ ഏരിയസ് പ്ലക്‌സ് എന്ന തിയേറ്ററില് നിന്നാണ് ഇത്രയുമധികം കളക്ഷന് ബാഹുബലി വാരിക്കൂട്ടിയത്. ഈ തിയേറ്ററില് രണ്ട് മാസം കൊണ്ട് നേടിയെടുത്ത് റെക്കോഡാണിത്.\nദക്ഷിണേന്ത്യയില് നിന്ന് ഒരു ചിത്രത്തിന് ഒറ്റ സ്‌ക്രീനില് ലഭിക്കുന്ന ഏറ്റവും വമ്പിച്ച തുകയാണിത്. ഏകദേശം 1.16 കോടിയോളം തുക ഷെയറായി ചിത്രത്തിന് ലഭിച്ചുവെന്നാണ് അറിയുന്നത്.\nRead more about: malayalam film news baahubali director ss rajamouli മലയാളം സിനിമ ബാഹുബലി സംവിധായകന് എസ് എസ് രാജമൗലി\nbaahubali has collected over 2.73 crore from aries plex theatre.


വിജയക്കുതിപ്പ് തുടരാൻ സൺറൈസേഴ്സ്, പൊരുതി ജയിക്കാൻ മുംബൈ ഇന്ത്യൻസ് | Fanport | Indian Premier League News Malayalam\nTuesday, Mar 2, 2021 03:44 AM\nHome Cricket Indian Premier League വിജയക്കുതിപ്പ് തുടരാൻ സൺറൈസേഴ്സ്, പൊരുതി ജയിക്കാൻ മുംബൈ ഇന്ത്യൻസ്\nവിജയക്കുതിപ്പ് തുടരാൻ സൺറൈസേഴ്സ്, പൊരുതി ജയിക്കാൻ മുംബൈ ഇന്ത്യൻസ്\nApril 6, 2019 - 4:30 PM\nഇന്ത്യൻ പ്രീമിയർ ലീഗിലെ സൂപ്പർ പോരാട്ടത്തിൽ മുംബൈ ഇന്ത്യൻസ് സൺ റൈസേഴ്സ് ഹൈദരാബാദിനെ നേരിടും. ഹൈദരാബാദിലെ രാജീവ് ഗാന്ധി സ്റ്റേഡിയത്തിൽ വെച്ചാണ് മത്സരം നടക്കുക. ഐപിഎല്ലിലെ ബാറ്റ്സ്മാൻമാരുടെ പറുദീസയായി അറിയപ്പെടുന്ന സ്റ്റേഡിയത്തിൽ ഇരു ടീമുകളും ഇറങ്ങുമ്പോൾ തീ പാറുന്നൊരു മത്സരം തന്നെ ഇന്ത്യൻ ക്രിക്കറ്റ് ആരാധകർക്ക് പ്രതീക്ഷിക്കാം. ഈ സീസണിൽ തകർപ്പൻ ഫോമിലാണ് സൺ റൈസേഴ്സ്.\nതുടർച്ചയായ മൂന്ന് ഐപിഎൽ മത്സരങ്ങൾ ജയിച്ച ഹൈദരാബാദാണ് ഇപ്പോൾ പോയന്റ് നിലയിൽ ഒന്നാമത്. ഡേവിഡ് വർണറുടെയും ജോണി ബൈറസ്റ്റോവിന്റെയും ചുമലിലേറി കുതിക്കുകയാണ് ഹൈദരാബാദ്. അവസാന മത്സരത്തിൽ ഒൻപത് പന്തുകൾ ബാക്കി നിൽക്കെ ഡൽഹി ക്യാപിറ്റൽസിനോട് അഞ്ചു വിക്കറ്റ് ജയമാണ് ഹൈദരാബാദ് സ്വന്തമാക്കിയത്. അതെ സമയം ഈ സീസണിൽ കൺസിസ്റ്റൻസി ഇല്ലാത്ത മുംബൈ ഇന്ത്യൻസ് രണ്ടു മത്സരം ജയിക്കുകയും രണ്ടു മത്സരത്തിൽ പരാജയപ്പെടുകയും ചെയ്തു.\nനിലവിൽ പോയന്റ് നിലയിൽ ആറാമതാണ് രോഹിത് ശർമ്മയുടെ മുംബൈ ഇന്ത്യൻസ്. എന്നാൽ ഹാര്ദിക്ക് പാണ്ട്യയുടെ ഓൾ റൌണ്ട് പ്രകടനത്തിന്റെ പിൻബലത്തിൽ നിലവിലെ ചാമ്പ്യന്മാരായ ചെന്നൈ സൂപ്പർ കിങ്സിനെ പരാജയപ്പെടുത്തിയിരുന്നു മുംബൈ ഇന്ത്യൻസ്. ഐപിഎല്ലിൽ ഇരു ടീമുകളുടെയും പോരാട്ടത്തിന്റെ ചരിത്രമെടുത്താൽ 12 തവണയാണ് ഇരു ടീമുകളും ഏറ്റുമുട്ടിയത്. അതിൽ ഏഴു തവണയും ജയം സ്വന്തമാക്കിയത് സൺ റൈസേഴ്സ് ഹൈദരാബാദാണ്. അഞ്ചു തവണ മാത്രമേ മുംബൈ ഇന്ത്യൻസിന് ജയിക്കാൻ സാധിച്ചിരുന്നുള്ളു. ഇന്ന് വൈകിട്ട് 8 മണിക്കാണ് മത്സരം ആരംഭിക്കുക.\nPrevious articleഒളിമ്പിക്സ് ഫുട്ബോൾ യോഗ്യതാ, രണ്ടാം മത്സരവും ജയിച്ച് ഇന്ത്യൻ വനിതകൾ\nNext articleസഹൽ മാസ്സ്!! ഐ എസ് എല്ലിലെ ഏറ്റവും മികച്ച മിഡ്ഫീൽഡറിനുള്ള പുരസ്കാരം സ്വന്തം!!


വിഷമീന് തിന്നാന് വിധിക്കപ്പെട്ട് മലയാളി\nMonday 25 June 2018 1:41 am IST\nതിരുവനന്തപുരം: പച്ചക്കറിക്ക് പിന്നാലെ മത്സ്യത്തിലെ വിഷം തിന്നാനും വിധിക്കപ്പെട്ട് മലയാളികള്. കേരളത്തിലെ മത്സ്യ ഉപഭോഗം മുമ്പെങ്ങും ഇല്ലാത്ത തരത്തില് വര്‍ധിച്ചതോടെയാണിത്. അതേസമയം ഈ അവസ്ഥയ്ക്ക് തങ്ങളെ പഴിക്കരുതെന്ന് മീന്‍പിടിത്തക്കാര്.\nസംസ്ഥാനത്ത് ശരാശരി ഏഴ് ലക്ഷം ടണ് മത്സ്യമാണ് ഒരു വര്‍ഷം വേണ്ടിയിരുന്നത്. ഇപ്പോള് പത്ത് ലക്ഷം ടണ്ണിലധികം വേണം. വിദേശത്തേക്ക് കയറ്റി അയയ്ക്കുന്നതിനു പുറമെയാണിത്. ആവശ്യത്തിന് മത്സ്യം കേരളത്തിലെ തീരപ്രദേശങ്ങളില് നിന്നു ലഭിക്കുന്നില്ല. കേരളത്തിന്റെ ആഴക്കടലില് ആവശ്യത്തിന് മത്സ്യം ഉണ്ട്. പക്ഷേ, മത്സ്യബന്ധനത്തില് ഏര്‍പ്പെട്ടിരിക്കുന്ന കൂറ്റന് ബോട്ടുകളില് അധികവും തമിഴ്‌നാട്ടിലേതാണ്. അതിനാല് കേരളതീരത്തുനിന്നു പിടിക്കുന്ന മത്സ്യം അധികവും ചെന്നെത്തുന്നതു തമിഴ്‌നാട്ടിലേക്കും.\nകൂറ്റന് ബോട്ടുകള് ആഴക്കടല് മത്സ്യബന്ധനത്തിന് പോയാല് തിരികെ എത്താന് രണ്ട് മാസം കഴിയും. പിടികൂടുന്ന മത്സ്യം അമോണിയ ചേര്‍ത്ത ഐസിലാണ് സൂക്ഷിക്കുന്നത്. ഇത്തരത്തിലുള്ള മത്സ്യം കരയ്‌ക്കെത്തിച്ചാലും ചീയാതിരിക്കാന് രാസവസ്തുക്കള് പുരട്ടണം. ഇതിനാണ് മൃതദേഹം കേടുകൂടാതിരിക്കാന് ഉപയോഗിക്കുന്ന ഫോര്‍മാലിന് എന്ന രാസവസ്തു തളിച്ച് മീന് കേരള വിപണിയില് എത്തിക്കുന്നത്.\nമത്സ്യം കരയ്‌ക്കെത്തിച്ചു കഴിഞ്ഞാല് കുത്തക മുതലാളിമാര്‍ക്കാണ് പിന്നീടുള്ള നിയന്ത്രണം. അവര് ലേലത്തില് കൈക്കലാക്കി ഫോര്‍മാലിന് രാസവസ്തു ചേര്‍ത്ത് ഹോള്‍സെയില് ഏജന്റുമാര്‍ക്ക് എത്തിക്കുന്നു. മീന്‍വണ്ടി എന്ന് പറയപ്പെടുന്ന മത്സ്യ ലോറികളില് നിന്ന് ഐസ് വെള്ളം റോഡിലേക്ക് ഇറങ്ങി പ്രദേശത്താകെ ദുര്‍ഗ്ഗന്ധം ഉണ്ടാകുമെന്നതിനാല് ചെക് പോസ്റ്റുകളില് വാഹനം നിര്‍ത്തി പരിശോധനയും ഇല്ല. ഈ ഇളവുകള് പരമാവധി മുതലെടുക്കുകയാണ് മത്സ്യ വിപണിയിലെ മൊത്ത വിതരണക്കാര്.\nകേരളത്തിലെ വിപണിയില് കര്‍ണാടക, ആന്ധ്ര, തമിഴ്‌നാട് എന്നിവിടങ്ങളില് നിന്നു മത്സ്യം എത്തുന്നുണ്ട്. ആന്ധ്രയില് നിന്ന് കൊണ്ടുവരാന് മൂന്ന് ദിവസമെടുക്കും. ചീഞ്ഞ മത്സ്യം രാസവസ്തുക്കള് തളിച്ച് എത്തിക്കുന്നതായി ഇതില് നിന്നു തന്നെ മനസ്സിലാക്കാം. കോടിക്കണക്കിന് രൂപയുടെ വ്യാപാരമാണ് ഒരു ദിവസം മത്സ്യവിപണന മേഖലയില് നടക്കുന്നത്. വിഷം കലര്‍ത്തുന്നതില് മത്സ്യത്തൊഴിലാളികള് നിസ്സഹായരാണ്. ബോട്ടുടമകള് നല്‍കുന്ന സാധന സാമഗ്രികളുമായാണ് ഇവര് ആഴക്കടലിലേക്ക് പോകുന്നത്. ഇവര്‍ക്ക് പിടികൂടുന്ന മത്സ്യത്തിന്റെ അളവ് അനുസരിച്ചുള്ള കൂലിമാത്രമാണ് ലഭിക്കുന്നത്.\nഒഡീസിയില് തിളങ്ങുന്ന മലയാളി പെണ്‍കൊടി\nമലയാളി കേന്ദ്രമന്ത്രി അധികാരദുര്‍വിനിയോഗം നടത്തി\nഹിമാലയത്തില് അപകടം; മലയാളി മരിച്ചു\nതാനെ ബാങ്കിന് മലയാളി ചെയര്‍മാന്\nമലയാളി ഒളിമ്പ്യന്മാര്‍ക്ക് സര്‍ക്കാര് ജോലി\nമലയാളം മറന്ന മലയാളി


രാജ്യത്ത് ഇന്ന് 2,82,970 പേര്‍ക്ക് കൂടി കൊവിഡ് സ്ഥിരീകരിച്ചു. 441 മരണം കൂടി ഔദ്യോഗിക കണക്കില് ചേര്‍ത്തിട്ടുണ്ട്. നിലവില് പതിനെട്ട് ലക്ഷത്തിലധികം പേരാണ് കൊവിഡ് ബാധിച്ച് ചികിത്സയിലുള്ളത്. 18,31,000 പേരാണ് ചികിത്സയിലുള്ളത്. ടെസ്റ്റ് പോസിറ്റിവിറ്റി നിരക്ക് 15.13 ശതമാനം. ഇത് വരെ 8,961 പേര്‍ക്കാണ് കൊവിഡ് 19 ഒമിക്രോണ് വകഭേദം സ്ഥിരീകരിച്ചിട്ടുള്ളത്.\n1.88 ലക്ഷം പേര് കഴിഞ്ഞ 24 മണിക്കൂറിനിടെ രോഗമുക്തരാവുകയും ചെയ്തിട്ടുണ്ട്. നിലവില് രാജ്യത്തെ രോഗമുക്തി നിരക്ക് 93.88 ശതമാനമാണ്. കഴിഞ്ഞ ഒരു ആഴ്ചയ്ക്കിടെ 17 ലക്ഷം പുതിയ കേസുകള് സ്ഥിരീകരിച്ചുവെങ്കിലും ആശുപത്രിയില് ചികിത്സ തേടേണ്ടി വന്നവരുടെ എണ്ണം കുറവാണ്. രണ്ടാം തരംഗ കാലത്തുണ്ടായത് പോലുള്ള ബുദ്ധിമുട്ട് ഇത് വരെ ആശുപത്രികളില് ഉണ്ടായിട്ടില്ല. എന്നാല് ചില സംസ്ഥാനങ്ങള് ഓക്‌സിജന് കിടക്കകളുടെ ഉപയോഗത്തില് 10 ശതമാനം വരെ വര്‍ദ്ധന വേണ്ടി വന്നതായി രേഖപ്പെടുത്തിയിട്ടുണ്ട്.\nകൊവിഡ് കണക്കുകള് ഉയരുന്നതിനിടെ പല സംസ്ഥാനങ്ങളും നിയന്ത്രണം കടുപ്പിക്കാനൊരുങ്ങുകയാണ്. ഇതിനിടെ രാജ്യത്തെ കൊവിഡ് മരണക്കണക്ക് സംസ്ഥാനങ്ങള് പുറത്ത് വിട്ടതിനേക്കാള് ഒമ്പത് മടങ്ങ് വരെ കൂടുതലായിരിക്കാമെന്ന റിപ്പോര്‍ട്ടും പുറത്ത് വന്നിട്ടുണ്ട്. സര്‍ക്കാരുകള് സുപ്രീം കോടതിയില് നല്‍കിയ കണക്കുകളാണ് ഈ സൂചന നല്‍കുന്നത്. സുപ്രീം കോടതി ഉത്തരവനുസരിച്ചുള്ള കൊവിഡ് മരണങ്ങള്‍ക്കുള്ള നഷ്ടപരിഹാരത്തിനായി വന്ന അപേക്ഷകളുടെ കണക്കാണ് ഉയര്‍ന്ന മരണനിരക്കിലേക്ക് വിരല് ചൂണ്ടുന്നത്.\nഗുജറാത്തും തെലങ്കാനയും സമര്‍പ്പിച്ച കണക്ക് വച്ച് ഇവിടെ ഏഴ് മുതല് ഒമ്പത് മടങ്ങ് വരെ കൂടുതലാണ്. ഔദ്യോഗിക കണക്കും പിന്നീട് വന്നിരിക്കുന്ന അപേക്ഷകളും വച്ച് നോക്കുമ്പോള് എറ്റവും വലിയ വ്യത്യാസം മഹാരാഷ്ട്രയിലാണ്. സുപ്രീം കോടതിയുടെ പുതിയ മാര്‍ഗനിര്‍ദ്ദേശങ്ങള് അനുസരിച്ച് മരണ കണക്ക് കൂടുമെന്ന് നേരത്തെ തന്നെ വ്യക്തമായിരുന്നതാണ്.\nഒരു വ്യക്തി കൊവിഡ് പോസിറ്റീവായ ശേഷം മുപ്പത് ദിവസത്തിനുള്ളില് മരിച്ചാല് അത് കൊവിഡ് മരണമായി കണക്കാക്കണമെന്നാണ് സുപ്രീം കോടതി മാര്‍ഗനിര്‍ദ്ദേശം. പുതിയ മാര്‍ഗനിര്‍ദ്ദേശം അനുസരിച്ച് ഗുജറാത്തില് നിന്ന് ഇത് വരെ കിട്ടിയത് 89,633 അപേക്ഷകളാണ്. സംസ്ഥാനത്തിന്റെ ഔദ്യോഗിക മരണ കണക്ക് പതിനായിരത്തിന് അടുത്താണ്. ഇത് വരെ 68,370 അപേക്ഷകളില് സംസ്ഥാനം അനുകൂല തീരുമാനം എടുത്തിട്ടുണ്ട്. 58,840 കുടുംബങ്ങള്‍ക്ക് നഷ്ടപരിഹാരവും നല്‍കി.\nതെലങ്കാനയാണ് ഉയര്‍ന്ന മരണ കണക്ക് പുറത്ത് വരുന്ന മറ്റൊരു സംസ്ഥാനം. നാലായിരത്തിന് അടുത്ത് ഔദ്യോഗിക മരണം മാത്രമുള്ള ഇവിടെ ഇത് വരെ 29,000 അപേക്ഷകളാണ് കിട്ടിയത്. 15,270 അപേക്ഷകളില് അനുകൂല തീരുമാനം എടുത്ത് കഴിഞ്ഞു. മഹാരാഷ്ട്രയില് ഒരു ലക്ഷത്തി നാല്‍പ്പതിനായിരം മരണമാണ് ഔദ്യോഗിക കണക്കെങ്കില് ഇത് വരെ കിട്ടിയത് രണ്ടേകാല് ലക്ഷത്തിന് അടുത്ത് അപേക്ഷകളാണ്.